 
ZMLUVA O DIELO
„Stavebné úpravy existujúcich rozvodov tepla a zmena média z parného na horúcovodné – druhá časť, pokračovanie V2 Mesto – IV. etapa od AUPARK po ZAT“
(Hlavný rozvod, Rozvod FNsP, OST – Ostatné, OST – FNsP, OST – Bytterm a rozšírenie technológie CVS)
uzatvorená podľa ustanovenia § 536 a nasl. Obchodného zákonníka č. 513/1991 Zb.
v znení neskorších predpisov medzi:

Obchodné meno: 	MH Teplárenský holding, a.s.
sídlo: 			Turbínová 3, 831 04 Bratislava – mestská časť Nové Mesto
IČO: 			36 211 541
DIČ: 			2020048580					IČ DPH: SK2020048580
IBAN:			SK17 1100 0000 0026 2706 4293		BIC (SWIFT): TATRSKBX
zapísaná v Obchodnom registri Mestského súdu Bratislava III, oddiel Sa, vložka č. 7386/B
v mene spoločnosti konajú Ing. Adrián Jenčo, LL.M., MBA, predseda predstavenstva, a JUDr. Róbert Spál, LL.M., MBA, podpredseda predstavenstva
(ďalej len „objednávateľ“)


a

Obchodné meno: 	_______________________________________________________________
sídlo: 			_______________________________________________________________
IČO: 			_______________________________________________________________
DIČ: 			______________________________________	IČ DPH: __________________
IBAN:			______________________________________	BIC (SWIFT): ______________
zapísaná v Obchodnom registri _________ súdu _________________, oddiel ____, vložka č. _______
v mene spoločnosti koná/konajú _______________________________________________________
__________________________________________________________________________________
(ďalej len „zhotoviteľ“)
(objednávateľ a zhotoviteľ ďalej spoločne len „zmluvné strany“)

takto:

[bookmark: _Ref108616354]PREDMET ZMLUVY
Predmetom tejto zmluvy je vykonanie diela „Stavebné úpravy existujúcich rozvodov tepla a zmena média z parného na horúcovodné – druhá časť, pokračovanie V2 Mesto – IV. etapa od AUPARK po ZAT“ (ďalej len „Dielo“). Dielo pozostáva z nasledujúcich vecne, časovo a technologicky súvisiacich častí:
a) Hlavný rozvod;
b) Rozvod FNsP;
c) OST – Ostatné;
d) OST – FNsP;
e) OST – Bytterm;
f) Rozšírenie technológie centrálnej výmenníkovej stanice (CVS)
(každá z častí uvedených v písmenách a) až f) tohto odseku ďalej samostatne len „Časť Diela“ a spoločne len „Časti Diela“).
Podrobný rozsah Diela, jednotlivých Častí Diela, ich hranice, vzájomné rozhrania, technické parametre a požiadavky na ich vykonanie sú uvedené najmä v prílohách A, B, H, I a J k tejto zmluve a v Podkladovej dokumentácii podľa odseku 1.2 tohto článku. Cieľom vykonania Diela je najmä dokončenie prechodu z parného na horúcovodné médium vo vetve V2 Mesto, zníženie tepelných strát a poruchovosti, zvýšenie účinnosti, spoľahlivosti a bezpečnosti dodávky tepla a zabezpečenie riadnej funkčnosti všetkých Častí Diela ako vzájomne koordinovaného celku. Požadované garantované parametre Časti Diela Rozšírenie technológie CVS sú uvedené v prílohe A k tejto zmluve (ďalej len „Garantované parametre“).
Zhotoviteľ sa touto zmluvou zaväzuje vykonať Dielo vrátane všetkých Častí Diela, zabezpečiť dodávky materiálov, stavebných a iných výrobkov, stavebných hmôt, dielcov, náhradných dielov, surovín, hardvéru, softvéru a iných vecí určených na zapracovanie do Diela a potrebných na jeho zhotovenie (ďalej len „Materiál“) a vykonať projektové, inžinierske, koordinačné a ostatné činnosti v rozsahu podľa tejto zmluvy. Objednávateľ sa zaväzuje za podmienok stanovených touto zmluvou prevziať riadne a včas vykonané Dielo alebo príslušnú Časť Diela a zaplatiť zhotoviteľovi cenu za Dielo. Bližšia špecifikácia Diela vrátane požiadaviek na jednotlivé Časti Diela je uvedená v odseku 1.3 tohto článku, v prílohách A až C a H až J k tejto zmluve, ako aj v nasledovnej Podkladovej dokumentácii:
a) tendrová, projektová a realizačná dokumentácia vzťahujúca sa na jednotlivé Časti Diela, uvedená v prílohe A k tejto zmluve, vrátane existujúcej DRS pre Časť Diela OST – Bytterm,
b) stavebné povolenia, ohlásenia, rozhodnutia, vyjadrenia, stanoviská, súhlasy a/alebo iné správne akty vzťahujúce sa na Dielo alebo jednotlivé Časti Diela, uvedené v prílohe A k tejto zmluve,
c) spoločný harmonogram vykonávania Diela,
d) výkazy výmer určené na ocenenie jednotlivých Častí Diela,
e) situácie stavieb a ďalšia dokumentácia uvedená v prílohe A k tejto zmluve,
dokumentácia uvedená v písmenách a) až e) tohto odseku je dostupná na webovom sídle objednávateľa [http://docs.mhth.sk/ZilTep/VO ROZVODY OST CVS/VO Rozvody OST CVS.zip] a tvorí súčasť tejto zmluvy, aj keď k nej nie je vzhľadom na svoju povahu fyzicky pripojená (ďalej len „Podkladová dokumentácia“). 
Technické parametre a vlastnosti Diela musia byť minimálne na úrovni vyplývajúcej z príloh k tejto zmluve a z Podkladovej dokumentácie alebo lepšie. V prípade rozporu medzi Podkladovou dokumentáciou, touto zmluvou a/alebo prílohami k tejto zmluve sa uplatní nasledovné poradie prednosti: (1.) táto zmluva, (2.) príloha A k tejto zmluve, (3.) príloha B k tejto zmluve, (4.) ostatné prílohy k tejto zmluve, (5.) Podkladová dokumentácia uvedená v písmene a) tohto odseku, (6.) ostatná Podkladová dokumentácia. V prípade rozporu v rámci jedného dokumentu alebo medzi dokumentmi rovnakej právnej sily (v zmysle predchádzajúcej vety) platí prísnejšie kritérium. Vysvetlenia, doplnenia a zmeny poskytnuté objednávateľom v rámci procesu verejného obstarávania zákazky na vykonanie Diela sa považujú za súčasť dokumentu, ktorého sa týkajú, a v prípade rozporu majú prednosť pred jeho skorším znením. Ak sa táto zmluva, jej prílohy alebo Podkladová dokumentácia odvolávajú na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, takýto odkaz sa považuje za referenčný a objednávateľ bude akceptovať aj ekvivalentné plnenie, ktoré rovnocenným spôsobom spĺňa príslušné technické požiadavky. Pokiaľ sú v tejto zmluve, jej prílohách a v Podkladovej dokumentácii uvedené technické špecifikácie Diela odkazom na technické normy vrátane STN, EN a ISO, rozumie sa tým vždy aj odkaz na ich ekvivalent, súlad s ktorým bude rovnocenným spôsobom vyhovovať technickým požiadavkám (ďalej len „technické normy“).

[bookmark: _Ref108595358][bookmark: _Ref115972660]Dielo zahŕňa najmä:
A) [bookmark: _Ref125054685]PROJEKTOVÉ A INŽINIERSKE ČINNOSTI
a) [bookmark: _Ref108616361]vypracovanie a odovzdanie dokumentácie pre realizáciu stavby vo vzťahu k Dielu a jednotlivým Častiam Diela (ďalej len „DRS“) v jednotlivých technických, ekologických a ekonomických prvkoch v šiestich (6) vyhotoveniach v listinnej forme a v dvoch (2) vyhotoveniach v elektronickej forme; uvedená povinnosť sa nevzťahuje na vypracovanie novej DRS pre Časť Diela OST – Bytterm, pre ktorú je DRS súčasťou Podkladovej dokumentácie. Vo vzťahu k Časti Diela OST – Bytterm je zhotoviteľ povinný existujúcu DRS preveriť, vzájomne skoordinovať s ostatnými Časťami Diela a podľa požiadaviek tejto zmluvy, prílohy A a skutočností zistených pri realizácii ju doplniť, aktualizovať alebo upraviť v rozsahu potrebnom na riadne vykonanie Diela.
DRS môže byť spracovaná v samostatných častiach podľa jednotlivých Častí Diela, musí však tvoriť vzájomne koordinovaný celok, zohľadňovať všetky rozhrania, časové a technologické väzby a umožňovať riadne vykonanie, odskúšanie a uvedenie Diela a jednotlivých Častí Diela do prevádzky.
Súčasťou DRS bude aj zhotoviteľom vypracovaný rozpočet v podrobnostiach DRS s ocenenými jednotlivými položkami, členený najmenej podľa jednotlivých Častí Diela a spoločných plnení. Rozpočet v podrobnostiach DRS musí vychádzať z ocenených výkazov výmer z ponuky zhotoviteľa a z vysvetlení a doplnení poskytnutých v procese verejného obstarávania. Rozpočet v podrobnostiach DRS môže položky ponukového výkazu výmer podrobnejšie členiť alebo rozštiepiť a môže v ňom samostatne identifikovať plnenia, ktoré boli v ponukovom výkaze výmer zahrnuté v iných položkách, avšak iba spôsobom a za podmienok podľa prílohy C. Takýmto rozpracovaním nemožno rozšíriť rozsah Diela, zvýšiť celkovú cenu príslušnej pôvodnej položky ani Celkovú maximálnu cenu za Dielo, presúvať cenu medzi jednotlivými pôvodnými položkami, Časťami Diela alebo spoločnými plneniami ani založiť zhotoviteľovi nárok na akúkoľvek dodatočnú úhradu. Jednotkové ceny a počty merných jednotiek uvedené pri podrobnejších položkách musia zodpovedať rozčleneniu ceny príslušnej pôvodnej položky, ktorej celková cena ostáva nezmenená, ak táto zmluva výslovne nestanovuje inak.
Súčasťou DRS je aj všetka potrebná výkresová a iná dokumentácia v miere podrobnosti nevyhnutnej pre riadne vykonanie Diela, a to najmä: 
· vytyčovacie výkresy doplňujúce DRS v podrobnostiach pre spoľahlivé a nevyhnutné vytýčenie všetkých detailov jednotlivých stavebných objektov,
· výkresy tvaru a výstuže prefabrikovaných betónových a železobetónových konštrukcií, dielov a ich stykov, armovacie výkresy monolitických železobetónových konštrukcií,
· výkresy a špecifikácie prvkov a spojovacieho materiálu konštrukcií ľahkej prefabrikácie, zvarov stykov prefabrikátov, 
· statické, dynamické a technicko-fyzikálne výpočty betónových, železobetónových a iných prefabrikátov a prvkov ľahkej prefabrikácie,
· statické a pevnostné výpočty potrubných rozvodov, oceľových konštrukcií, základov a ostatných konštrukcií v rozsahu relevantnom pre príslušnú Časť Diela,
· drôtovacie a zapojovacie schémy rozvádzačov, schémy vnútorných prepojení zariadení, kladačské plány a výkresy káblových rozvodov, riešenie MaR, riadiacich systémov, komunikácie a optickej siete v rozsahu relevantnom pre príslušnú Časť Diela,
· ďalšia dokumentácia výslovne požadovaná prílohou A, prílohami H až J alebo Podkladovou dokumentáciou pre príslušnú Časť Diela;
b) [bookmark: _Ref108633215][bookmark: _Ref108633218]vypracovanie a odovzdanie detailného projektu organizácie výstavby a projektu zariadenia staveniska, všetko v troch (3) vyhotoveniach v listinnej forme a v jednom (1) vyhotovení v elektronickej forme;
c) [bookmark: _Ref127285685]vypracovanie a odovzdanie plánu bezpečnosti a ochrany zdravia pri práci v písomnej forme podľa § 3 nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov v troch (3) vyhotoveniach v listinnej forme a v jednom (1) vyhotovení v elektronickej forme;
d) vypracovanie a odovzdanie konštrukčnej technickej dokumentácie alebo projektovej technickej dokumentácie a sprievodnej technickej dokumentácie vo vzťahu k vyhradeným technickým zariadeniam vrátane odborného stanoviska k dokumentácii, ak sa vyžaduje, podľa vyhlášky Ministerstva práce, sociálnych vecí a rodiny SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, v znení neskorších predpisov vrátane súhlasných stanovísk orgánov verejnej správy a revíznych správ v prípadoch stanovených všeobecne záväznými právnymi predpismi, všetko v šiestich (6) vyhotoveniach v listinnej forme a v dvoch (2) vyhotoveniach v elektronickej forme;
e) vypracovanie projektu organizácie dopravy a dočasného dopravného značenia a zabezpečenie prerokovania a odsúhlasenia dopravných obmedzení a zmien dočasného dopravného značenia s príslušnými orgánmi verejnej správy, správcami komunikácií, FNsP Žilina a ostatnými dotknutými osobami, a to v rozsahu relevantnom pre jednotlivé Časti Diela a podľa požiadaviek prílohy A a Podkladovej dokumentácie;
f) vypracovanie a odovzdanie plánu kvality, kontrolného a skúšobného plánu stanovujúceho rozsah a podmienky vykonávania jednotlivých kontrol a skúšok počas vykonávania Diela, aby tento zodpovedal požiadavkám vyplývajúcim z príslušných ustanovení zákona č. 254/1998 Z. z. o verejných prácach (bez ohľadu na to, že dielo nie je verejnou prácou podľa uvedeného zákona) a zo záväzných zmluvných podmienok, všetko v troch (3) vyhotoveniach v listinnej forme a v jednom (1) vyhotovení v elektronickej forme;
g) vypracovanie a odovzdanie projektu komplexného vyskúšania Diela a jednotlivých Častí Diela vrátane overenia vzájomných rozhraní a spoločnej funkčnosti Častí Diela; vo vzťahu k Časti Diela Rozšírenie technológie CVS aj vypracovanie a odovzdanie projektu garančných skúšok na overenie plnenia Garantovaných parametrov, všetko v troch (3) vyhotoveniach v listinnej forme a v jednom (1) vyhotovení v elektronickej forme;
h) vypracovanie a odovzdanie dokumentácie skutočného vyhotovenia  Diela a jednotlivých Častí Diela (ďalej len „DSV“) vrátane aktualizácie príslušnej projektovej dokumentácie, dokumentácie technologických zariadení, MaR, elektro, riadiacich a komunikačných systémov so zapracovanými a vyznačenými zmenami vzniknutými počas vykonávania Diela; všetko v troch (3) vyhotoveniach v listinnej forme a v dvoch (2) vyhotoveniach v elektronickej forme;
i) vypracovanie a odovzdanie prevádzkových predpisov, prípadne dočasných prevádzkových predpisov pre účely predčasnej a skúšobnej prevádzky v rozsahu:
plán užívania, ktorý bude obsahovať najmä pravidlá používania a obsluhy Diela (vrátane detailných pracovných postupov), pravidlá, podmienky a harmonogram vykonávania technických prehliadok, údržby a opráv, zoznam odporúčaných náhradných dielov všetkých druhov zariadení tvoriacich Dielo na obdobie životnosti diela,
postupy riešenia problémov vrátane riešenia havarijných situácií a doplnenia existujúceho havarijného plánu o podrobnosti týkajúce sa Diela,
bezpečnostné predpisy a požiadavky na osobné ochranné prostriedky počas prevádzky a údržby,
v troch (3) vyhotoveniach v listinnej forme a v jednom (1) vyhotovení v elektronickej forme;
j) vypracovanie, zabezpečenie a odovzdanie sprievodnej dokumentácie k Dielu a jednotlivým Častiam Diela v rozsahu relevantnom pre príslušnú Časť Diela a podľa prílohy A, pozostávajúcej najmä z:
· geodetické zameranie HV napájača a jednotlivých tepelných prípojok, 
· geodetické zameranie pre účely kontroly objemu výkopových prác a objemu materiálu použitého na prípravu lôžka (bude odovzdávané priebežne ako podklad k fakturácii a bude obsahovať kompletné, jednoznačné údaje o dĺžke, šírke a hĺbke výkopu pre stanovenie objemov vykopaného materiálu, podsyp, obsyp štrkodrva, asfalty),
· geometrického plánu (geometrických plánov) a dokladov o vytýčení priestorovej polohy stavby v rozsahu potrebnom ku kolaudačnému konaniu a zápisu do katastra nehnuteľností vrátane zápisu vecných bremien, opečiatkované katastrálnym úradom,
· geometrické plány pre potreby GIS systému objednávateľa s hranicami a číslami pozemkov, vrátane dotknutých budov, dimenziami a dĺžkami potrubí, uloženia jednočinných kompenzátorov, realizácie zvarov, pevných bodov,
· geodetické zameranie položenia chráničky a spojky/optokábla,
· geodetické zameranie križovaní s inými inžinierskymi sieťami, 
· geodetické zameranie pre vydanie povolenia na predčasné užívanie stavby,
· presné geodetické zameranie dĺžok a všetkých nevyhnutných bodov detekčných vodičov systému pre nepretržité monitorovanie stavu potrubia (lokalizácia porúch) pre potreby presnej lokalizácie poruchy tak, aby tieto podklady umožnili splnenie požiadaviek objednávateľa na presnosť detekcie, 
· geometrické porealizačné zameranie skutočného vyhotovenia diela vrátane okolitých inžinierskych sietí so zameraním všetkých zváraných spojov potrubného systému v súradnicovom systéme Jednotnej trigonometrickej siete katastrálnej (S-JTSK),
· protokoly o nameraných hodnotách na jednotlivých úsekoch, ako aj celého monitorovacieho systému pre nepretržité monitorovanie stavu potrubia (lokalizácia porúch), 
· záznamy o funkčných kontrolách detekčných vodičov jednotlivých prvkov predizolovaného systému,
· záznamy o kontrolách správneho zapojenia detekčných vodičov v každom spojení a v potrubnej trase po každom spojení,
· výsledky merania jednotlivých úsekov optickej siete a záverečného merania celej optickej siete vo forme meracích protokolov a reflektogramov, 
· záznamy o tlakových skúškach tesnosti opláštenia jednotlivých spojov (izolačné spojky predizolovaných rúr),
· kladačský plán,
· zoznam prvkov a podrobnej technickej špecifikácie s vyznačením zváraných spojov, lomov a prechodov cez stenu s technickou správou, 
· technická dokumentácia o použitých a zabudovaných materiáloch (atesty, certifikáty, vyhlásenie výrobcu o zhode, katalógové listy, kalibračné listy),
· technická dokumentácia montážnych prác,
· dokumentácia skutočného vyhotovenia systému pre nepretržité monitorovanie stavu potrubia a optickej siete,
· protokoly, certifikáty a iné doklady z kontrol, prehliadok a skúšok (RTG skúšky zvarových spojov, úradné skúšky vyhradených technických zariadení tlakových, NDT zvarov, protokol o zhutnení zásypov pod komunikáciou atď.), 
· dokumentácia uvedenia zariadenia do prevádzky vrátane protokolov,
· protokoly o nastavení jednočinných kompenzátorov, ktoré budú dokladovať základne údaje o postupe náhrevu jednočinných kompenzátorov s dodržaním teplotného gradientu za hodinu (záznam nárastu teploty, dosiahnutie výpočtovej hodnoty jednočinného kompenzátora s fotodokumentáciou),
· stavebný denník v slovenskom jazyku alebo českom jazyku – prvá kópia, s uvedením všetkých údajov potrebných pre kontrolu realizácie technologickej a stavebnej časti diela vrátane zaznačeného množstva materiálu odvezeného na skládky (EČV vozidla, trieda odpadu),
· doklady o likvidácii odpadov (vážne lístky) na mesačnej báze, 
· vypracovanie miestnych prevádzkových predpisov,
· označovania a identifikovateľnosti v zhode so systémom objednávateľa,
· platných osvedčení revíznych technikov, zváračov a ďalších odborníkov podľa článku 13 ods. 13.33 tejto zmluvy vrátane dokumentácie pre zabezpečenie kvality zvárania (WPS), osvedčení na montáž predizolovaného potrubného systému, vyhradených technických zariadení tlakových a osvedčení pracovníkov na montáž hydroizolačných spojok,
· dokumentácie MaR, elektro, riadiacich a komunikačných systémov vrátane aktuálnych schém, zoznamov licencií, nastavení, kalibračných listov a dokumentácie skutočného vyhotovenia,
· protokolov a dokladov z komplexného vyskúšania, garančných skúšok a ostatných skúšok požadovaných pre príslušnú Časť Diela,
· ďalších dokladov a dokumentácie požadovaných prílohou A, prílohou B, prílohami H až J alebo Podkladovou dokumentáciou pre príslušnú Časť Diela,
všetko v dvoch (2) vyhotoveniach v listinnej forme a v jednom (1) vyhotovení v elektronickej forme;
k) vypracovanie a odovzdanie všetkých dokladov potrebných pre úspešné uvedenie Diela do predčasnej prevádzky, skúšobnej prevádzky a vydanie kolaudačného rozhodnutia, všetko v šiestich (6) vyhotoveniach v listinnej forme a v dvoch (2) vyhotoveniach v elektronickej forme;
l) vykonávanie potrebnej inžinierskej činnosti v mene objednávateľa vrátane vyhotovovania a podávania návrhov, žiadostí a iných podaní orgánom verejnej správy a dotknutým orgánom za účelom riadneho zabezpečenia realizácie Diela alebo príslušnej Časti Diela, získania povolení a súhlasov uvedených v prílohe A, vykonania všetkých skúšok, uvedenia Diela alebo Časti Diela do predčasnej, dočasnej, skúšobnej alebo riadnej prevádzky,  a ich odovzdania objednávateľovi, a to vo vecnom rozsahu vyplývajúcom z tejto zmluvy;
m) [bookmark: _Ref122363229]zabezpečenie dočasných záberov v zmysle projektu organizácie výstavby a súvisiacej komunikácie s vlastníkmi a správcami dotknutých pozemkov;
B) DODÁVKA A MONTÁŽ TECHNOLÓGIE A PRIPOJENÍ A STAVEBNÉ A BÚRACIE PRÁCE
n) pred začatím vykonávania stavebných prác vytýčenie stavby osobou oprávnenou vykonávať geodetické a kartografické činnosti;
o) [bookmark: _Ref115972665]zabezpečenie výkonu koordinátora bezpečnosti a koordinátora dokumentácie podľa nariadenia vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov;
p) zabezpečenie výkonu odborného autorského dozoru (vykonávanie dozoru projektanta, ktorý zodpovedá za dodržiavanie technického, dispozičného a konštrukčného riešenia stavby, a to od spracovania projektu až po odovzdanie stavby do užívania);
q) zabezpečenie výkonu činnosti jednej alebo viacerých odborne spôsobilých osôb zodpovedných za uskutočňovanie Diela, najmä stavbyvedúceho alebo stavbyvedúcich s rozsahom oprávnenia zodpovedajúcim charakteru jednotlivých Častí Diela a podmienkam technickej a odbornej spôsobilosti uvedeným v súťažnej dokumentácii; každá takáto osoba musí mať odbornú prax s vedením uskutočňovania stavieb v trvaní minimálne tri (3) roky;
r) zabezpečenie výkonu činnosti na vyhradených technických zariadeniach prostredníctvom oprávnenej osoby s dokladom o spôsobilosti v zmysle vyhlášky Ministerstva práce, sociálnych vecí a rodiny SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, v znení neskorších predpisov;
s) základné búracie práce popísané v Podkladovej dokumentácii;
t) dodávka vecí, materiálov a zariadení potrebných na vykonanie Diela;
u) vykonanie stavebných a montážnych prác súvisiacich s úpravou stavebných objektov, v ktorých bude inštalovaná technológia, vrátane montáže pomocných zariadení a vykonania súvisiacich elektroinštalačných prác;
C) ODSKÚŠANIE, UVEDENIE DO PREVÁDZKY A OBOZNÁMENIE PERSONÁLU S DIELOM
v) vykonanie kontrol, prehliadok a skúšok Diela a jednotlivých Častí Diela podľa článku 8 tejto zmluvy, príloh A a B a Podkladovej dokumentácie vrátane spoločných skúšok a overenia funkčnosti rozhraní medzi Časťami Diela;
w) vykonanie predčasnej, dočasnej alebo skúšobnej prevádzky Diela alebo príslušnej Časti Diela v rozsahu, v akom to vyplýva z tejto zmluvy, prílohy A, Podkladovej dokumentácie alebo rozhodnutí príslušných orgánov;
x) dôsledné oboznámenie prevádzkového personálu objednávateľa a prípadne ďalších prevádzkovateľov dotknutých zariadení s prevádzkovaním a údržbou príslušných Častí Diela a s prevádzkovými predpismi, pričom termín oboznámenia je zhotoviteľ povinný písomne oznámiť objednávateľovi spolu s doručením prevádzkových predpisov najmenej tridsať (30) dní pred komplexným vyskúšaním príslušnej Časti Diela, ak príloha A alebo článok ‎8 tejto zmluvy neustanovuje inak;
D) KOLAUDÁCIA A ODOVZDANIE DIELA
y) účasť zhotoviteľa na miestnom zisťovaní a v kolaudačných alebo iných povoľovacích konaniach týkajúcich sa Diela alebo jednotlivých Častí Diela a poskytovanie všetkej potrebnej súčinnosti objednávateľovi;
z) protokolárne odovzdanie a prevzatie jednotlivých Častí Diela a následne celého Diela za podmienok stanovených touto zmluvou; tým nie je dotknuté právo objednávateľa odmietnuť prevzatie Časti Diela alebo Diela v prípadoch uvedených v tejto zmluve;
aa) odstránenie vád a nedorobkov uvedených v protokole o odovzdaní a prevzatí príslušnej Časti Diela alebo Diela.
Činnosti a plnenia uvedené v tomto odseku sa vzťahujú na celé Dielo, jednotlivú Časť Diela alebo viacero Častí Diela spoločne podľa ich povahy a v rozsahu vyplývajúcom najmä z príloh A , B a H až J a z Podkladovej dokumentácie. Zhotoviteľ je povinný zabezpečiť vzájomnú koordináciu všetkých Častí Diela a ich rozhraní. Činnosť, dokumentácia, dodávka alebo iné plnenie spoločné pre viacero Častí Diela sa vykoná koordinovane v rozsahu postačujúcom pre všetky dotknuté Časti Diela a nesmie byť vykazované ani účtované duplicitne.
V rámci plnenia tejto zmluvy je zhotoviteľ povinný vykonať všetko pre riadne vykonanie Diela, a to bez ohľadu na skutočnosť, či to je výslovne uvedené v akejkoľvek časti súťažných podkladov alebo oznámenia o vyhlásení verejného obstarávania vypracovaných objednávateľom v rámci procesu verejného obstarávania zákazky na vykonanie Diela vrátane ich príloh, zmien a vysvetlení podaných objednávateľom (ďalej len „súťažná dokumentácia“) a/alebo v tejto zmluve vrátane jej príloh a Podkladovej dokumentácie, ak je to nevyhnutné na riadne vykonanie Diela podľa tejto zmluvy, všeobecne záväzných právnych predpisov a technických noriem, aj keď nie sú právne záväzné, čo zhotoviteľ s prihliadnutím na jeho odborné znalosti a kapacity a s vynaložením všetkej odbornej starostlivosti mal a mohol vedieť, resp. čo mohol zistiť oboznámením sa so súťažnou dokumentáciou.
Zhotoviteľ podpisom tejto zmluvy berie na vedomie, že súťažná dokumentácia, prílohy k tejto zmluve a Podkladová dokumentácia, s výnimkou dokumentácie, ktorá je v prílohe A výslovne označená ako DRS, nie sú vypracované v podrobnostiach realizačnej dokumentácie. Zhotoviteľ vyhlasuje, že sa riadne oboznámil so súťažnou dokumentáciou, touto zmluvou, jej prílohami a Podkladovou dokumentáciou a mal možnosť overiť si všetky skutočnosti pred podaním ponuky. Existencia DRS pre Časť Diela OST – Bytterm nezbavuje zhotoviteľa povinnosti túto dokumentáciu odborne preveriť, koordinovať s ostatnými Časťami Diela a doplniť alebo aktualizovať v rozsahu podľa tejto zmluvy a prílohy A.
Zhotoviteľ vyhlasuje, že sa v plnom rozsahu oboznámil s charakterom a rozsahom Diela v zmysle podmienok stanovených objednávateľom a že sú mu známe technické, kvalitatívne a iné podmienky vykonania Diela, osobitne zhotoviteľ vyhlasuje, že sa oboznámil:
1. so širšími vzťahmi na území, ktoré bude dotknuté vykonávaním Diela,
1. s umiestnením inžinierskych sietí na území, ktoré bude dotknuté vykonávaním Diela.
Zhotoviteľ vyhlasuje a súhlasí s tým, že nepresnosť alebo neúplnosť súťažnej dokumentácie, ktorú pri vynaložení odbornej starostlivosti mal a mohol zistiť pred predložením ponuky, ho nezbavuje povinnosti vykonať Dielo riadne, v súlade s touto zmluvou, všeobecne záväznými právnymi predpismi a technickými normami tak, aby zhotovené Dielo bolo spôsobilé na dohodnutý účel, prevádzku v prevádzkových a výrobných podmienkach objednávateľa a plnenie dohodnutých parametrov, a to za cenu podľa článku 2 ods. ‎2.1 tejto zmluvy. Tým nie sú dotknuté ustanovenia tejto zmluvy upravujúce zmeny Diela, práce naviac, nepredvídateľné fyzické podmienky a okolnosti vylučujúce zodpovednosť.
Zhotoviteľ berie na vedomie, že Dielo bude realizované počas prevádzky zariadení objednávateľa, zdravotníckeho zariadenia FNsP Žilina a ďalších Dielom dotknutých osôb. Zhotoviteľ je povinný vykonávať Dielo tak, aby nad nevyhnutnú mieru neobmedzil ani neohrozil ich prevádzku, dodávku tepla, bezpečnosť osôb ani vykonávanie súvisiacich prác. Dôvod, rozsah a predpokladané a skutočné trvanie každého obmedzenia je zhotoviteľ povinný dostatočne vopred prerokovať s objednávateľom a dotknutými osobami. 
Zhotoviteľ zodpovedá za úplnú vecnú, projektovú, časovú a technologickú koordináciu všetkých Častí Diela, najmä za koordináciu projektovej dokumentácie, harmonogramu, odstávok, pracovísk, rozhraní, dodávok, montáže, skúšok a uvádzania jednotlivých Častí Diela do prevádzky. Zhotoviteľ je povinný zabezpečiť vzájomnú kompatibilitu Častí Diela a nesmie sa zbaviť zodpovednosti za riadne vykonanie Diela poukazom na nedostatok koordinácie, rozpor alebo omeškanie medzi Časťami Diela, ktoré vykonáva podľa tejto zmluvy.
Zhotoviteľ zároveň berie na vedomie, že súbežne s vykonávaním Diela môžu prebiehať práce tretích osôb, najmä práce zhotoviteľa samostatne obstarávaného Parného kotla FNsP (ďalej len „zhotoviteľ Parného kotla“). Zhotoviteľ je povinný koordinovať svoje plnenie so zhotoviteľom Parného kotla a ostatnými tretími osobami, poskytovať im v potrebnom rozsahu súčinnosť, rešpektovať spoločný alebo vzájomne previazaný harmonogram, koordinovať rozhrania, odstávky, skúšky a uvedenie zariadení do prevádzky a bez zbytočného odkladu upozorniť objednávateľa na každú skutočnosť, ktorá môže ohroziť alebo oneskoriť Dielo, Parný kotol FNsP alebo ich spoločnú funkčnosť. Zhotoviteľ je na žiadosť objednávateľa povinný zúčastňovať sa operatívnych porád, tzv. spoločných koordinačných dní, ktoré bude objednávateľ organizovať so všetkými osobami podieľajúcimi sa na realizácii navzájom súvisiacich diel, na ktorých si účastníci prekonzultujú a písomne odsúhlasia koordináciu prác na diele s prácami na iných zariadeniach objednávateľa tak, aby nedochádzalo ku kolíziám príslušných projektov organizácie výstavby a harmonogramov a aby nadväzujúce činnosti na seba primerane nadväzovali. Ustanovenia článku ‎7 ods. ‎7.4 tejto zmluvy sa na uskutočňovanie spoločných koordinačných dní použijú primerane. Zápis zo spoločného koordinačného dňa ani postup odsúhlasený na spoločnom koordinačnom dni sám osebe nemení rozsah Diela, cenu za Dielo ani záväzné termíny, pokiaľ príslušná zmena nebola schválená postupom podľa tejto zmluvy.
[bookmark: _Ref105440933][bookmark: _Ref192009262]Zhotoviteľ je povinný upozorniť objednávateľa bez zbytočného odkladu na nevhodnú povahu pokynov daných mu objednávateľom na vykonanie Diela vrátane prípadného rozporu pokynov so všeobecne záväznými právnymi predpismi, technickými normami, aj keď nie sú právne záväzné, a rozhodnutiami vzťahujúcimi sa na Dielo. Za nevhodné pokyny sa na účely tejto zmluvy považujú aj prípadné nevhodné technické špecifikácie Diela uvedené v Podkladovej dokumentácii, a to v rozsahu, v ktorom nevhodnosť pokynov obsiahnutých v Podkladovej dokumentácii nemohol zhotoviteľ v postavení profesionálnej a skúsenej osoby pri vynaložení odbornej starostlivosti a  úsilia, ktoré možno od neho spravodlivo požadovať, predpokladať alebo zistiť už v čase predloženia svojej ponuky pred uzatvorením tejto zmluvy (inak mal na prípadnú nevhodnosť včas upozorniť objednávateľa žiadosťou o vysvetlenie súťažnej dokumentácie alebo žiadosťou o preskúmanie postupu alebo o nápravu v postupe). Ak nevhodné pokyny prekážajú v riadnom vykonávaní Diela, je zhotoviteľ povinný jeho vykonávanie v nevyhnutnom rozsahu prerušiť do doby zmeny pokynov objednávateľa, pričom sa ustanovenia článku 6 ods. 6.6 a článku 7 ods. 7.7 tejto zmluvy použijú rovnako, alebo písomného oznámenia, že objednávateľ trvá na vykonávaní Diela s použitím daných pokynov. Uvedené platí obdobne aj vo vzťahu k veciam a dokumentácii prípadne odovzdaným objednávateľom zhotoviteľovi pre účely vykonania Diela; pre odstránenie pochybností sa uvádza, že objednávateľ je zaviazaný odovzdať zhotoviteľovi len tie veci a dokumentáciu určené na vykonanie Diela, vo vzťahu ku ktorým to táto zmluva výslovne stanovuje. Ak zhotoviteľ nesplnil povinnosti uvedené v tomto odseku, zodpovedá za vady Diela spôsobené použitím nevhodných vecí odovzdaných objednávateľom alebo pokynov daných mu objednávateľom.
Zhotoviteľ vyhlasuje, že disponuje takými odbornými znalosťami a kapacitami, ktoré sú k zhotoveniu Diela potrebné, a že Dielo vykoná s odbornou starostlivosťou na svoje náklady a na svoje nebezpečenstvo.
[bookmark: _Ref108339536]Zhotoviteľ potvrdzuje, že si je vedomý skutočnosti, že objednávateľ bude financovať vykonanie Diela s využitím nenávratného finančného príspevku z prostriedkov Modernizačného fondu (ďalej len „príspevok“) a v zostávajúcej časti z vlastných zdrojov. Vzhľadom k uvedenému sa okrem iného zhotoviteľ zaväzuje strpieť výkon kontroly, auditu alebo iného overovania súvisiaceho s plnením poskytovaným zhotoviteľom na základe tejto zmluvy, a to kedykoľvek počas platnosti a účinnosti zmluvy o poskytnutí príspevku pre účely financovania Diela; zhotoviteľ sa zaväzuje v tejto súvislosti poskytnúť príslušným oprávneným osobám všetku potrebnú súčinnosť. Oprávnenými osobami podľa predchádzajúcej vety sú:
a) Ministerstvo životného prostredia Slovenskej republiky (ďalej len „SR“) a ním poverené osoby,
b) Slovenská agentúra životného prostredia SR a ňou poverené osoby,
c) Ministerstvo hospodárstva SR a ním poverené osoby,
d) Ministerstvo financií SR a ním poverené osoby,
e) Najvyšší kontrolný úrad SR,
f) Úrad vládneho auditu,
g) kontrolné orgány Európskej únie (ďalej len „EÚ“),
h) osoby prizvané orgánmi uvedenými v písmenách a) až g) v súlade s príslušnými právnymi predpismi SR a právnymi aktami EÚ,
i) prípadne ďalšie subjekty oprávnené na výkon finančnej kontroly, audit, vládny audit alebo audit kontrolnými orgánmi EÚ podľa zmluvy o poskytnutí príspevku uzatvorenej objednávateľom ako príjemcom príspevku alebo podľa pravidiel vzťahujúcich sa na poskytnutú pomoc.
Zhotoviteľ sa zaväzuje, že zabezpečí, aby v prípade potreby poskytli príslušnú súčinnosť podľa odseku 1.11 tohto článku aj osoby, pomocou ktorých bude plniť povinnosti podľa tejto zmluvy.
[bookmark: _Hlk165037089][bookmark: _Ref165321052]Zhotoviteľ berie na vedomie, že Dielo, ktoré je predmetom tejto zmluvy, tvorí súčasť projektu Stavebné úpravy existujúcich rozvodov tepla a zmena média z parného na horúcovodné II. etapa - Vetva V2 Mesto – časť od AUPARKU po ZAT, OST Rekonštrukcia tepelného hospodárstva v areáli FNsP Žilina, Odovzdávacie stanice tepla, Rozšírenie technológie centrálnej výmenníkovej stanice (CVS) v areáli MHTH závod Žilina (ďalej len „Modernizačný projekt“). 
Modernizačný projekt pozostáva z Diela podľa tejto zmluvy, ktoré zahŕňa šesť Častí Diela, a z Parného kotla FNsP realizovaného na základe samostatnej zmluvy o dielo. Parný kotol FNsP nie je súčasťou Diela ani Časťou Diela podľa tejto zmluvy. Pre vylúčenie akýchkoľvek pochybností sa stanovuje, že na túto zmluvu a samostatnú zmluvu o dielo na Parný kotol FNsP sa ustanovenie § 275 ods. 2 druhej vety Obchodného zákonníka nepoužije. 
Vzhľadom na technické riešenie Modernizačného projektu môže byť na preukázanie jeho funkčnosti potrebné spoločné alebo vzájomne previazané vyskúšanie Diela, Častí Diela a Parného kotla FNsP. Zhotoviteľ je preto povinný podriadiť vykonávanie Diela potrebám Modernizačného projektu ako celku, dodržiavať koordinačné povinnosti podľa tejto zmluvy a poskytnúť potrebnú súčinnosť pri skúškach a uvádzaní zariadení do prevádzky. 
Za vnútornú koordináciu šiestich Častí Diela a ich rozhraní zodpovedá v celom rozsahu zhotoviteľ. Objednávateľ zabezpečí v rámci svojich zmluvných možností potrebnú súčinnosť zhotoviteľa Parného kotla a ostatných tretích osôb v rozsahu nevyhnutnom na koordináciu a riadne vykonanie Diela; tým nie sú dotknuté povinnosti zhotoviteľa včas upozorniť na hroziace kolízie, omeškania alebo nedostatky súčinnosti a vykonať primerané opatrenia na minimalizáciu ich následkov. 
[bookmark: _Ref108616072]CENA ZA DIELO
[bookmark: _Ref108616074]Na základe dohody zmluvných strán sa objednávateľ zaväzuje zaplatiť zhotoviteľovi cenu za Dielo podľa rozpočtu v podrobnostiach DRS [článok 1 ods. 1.3 časť A) písm. a) tejto zmluvy] schváleného objednávateľom podľa článku 6 ods. 6.4 alebo 6.5, resp. 6.6 tejto zmluvy (ďalej len „Schválený rozpočet“) a v rozsahu zhotoviteľom skutočne realizovaných prác, skutočne dodaných a zabudovaných Materiálov a riadne odovzdanej dokumentácie. Celková cena za Dielo bez dane z pridanej hodnoty nepresiahne sumu _________________________________________________________________ €, slovom ____________________________________________________________________________ eur (ďalej len „Celková maximálna cena za Dielo“). 
Ocenený výkaz výmer z ponuky zhotoviteľa, ktorý tvorí prílohu C tejto zmluvy, a následne Schválený rozpočet musia umožňovať samostatnú identifikáciu ceny:
a) Časti Diela Hlavný rozvod;
b) Časti Diela Rozvod FNsP;
c) Časti Diela OST – Ostatné;
d) Časti Diela OST – FNsP;
e) Časti Diela OST – Bytterm;
f) Časti Diela Rozšírenie technológie CVS;
g) plnení spoločných pre viacero Častí Diela, ak nie sú zahrnuté v cenách jednotlivých Častí Diela.
Súčet cien priradených jednotlivým Častiam Diela a spoločným plneniam podľa predchádzajúcej vety sa musí rovnať Celkovej maximálnej cene za Dielo. Spoločné plnenie môže byť v ocenenom výkaze výmer a v Schválenom rozpočte zahrnuté iba raz.
Takto stanovené jednotkové ceny jednotlivých prác, Materiálov a ostatných plnení sú pevné a Celková maximálna cena za Dielo je maximálna. Jednotkové ceny sa aplikujú počas celej doby vykonávania Diela a môžu byť zmenené len písomnou dohodou zmluvných strán. Členenie ceny podľa jednotlivých Častí Diela nemá vplyv na povinnosť zhotoviteľa vykonať Dielo ako jeden vzájomne koordinovaný a funkčný celok.
[bookmark: _Ref191991911]Pokiaľ táto zmluva výslovne nestanovuje inak, v jednotkových cenách jednotlivých prác, Materiálov a ostatných plnení, ako aj v Celkovej maximálnej cene za Dielo podľa odseku 2.1 tohto článku sú zahrnuté všetky náklady a výdavky zhotoviteľa, ktoré súvisia s riadnym a včasným vykonaním Diela a všetkých Častí Diela podľa tejto zmluvy, najmä:
a) náklady spojené s vybudovaním, prevádzkou, údržbou, zariadením a vyprataním staveniska,
b) náklady spojené so zabezpečením plnenia povinností na úseku BOZP, PO a ochrany a tvorby ŽP vrátane OH podľa článku 13 tejto zmluvy,
c) náklady na energie a média spotrebované pri vykonávaní Diela,
d) mzdové náklady vrátane nákladov spojených s prácou v noci, v dňoch pracovného pokoja, v nadčasoch a s prácou vykonávanou za sťažených poveternostných podmienok a vrátane nákladov na stravovanie a ubytovanie,
e) náklady na dodávky materiálov, ako aj náklady na zabezpečenie strojov, prístrojov, mechanizmov, dopravných prostriedkov, náradia, pomocných konštrukcií a iného technického vybavenia, ktoré sú potrebné na zhotovenie Diela (ďalej len „technické vybavenie“), 
f) náklady na dovoz, odvoz, balenie, skladovanie a presuny materiálu a technického vybavenia vrátane nákladov na prípadné potrebné úpravy prístupových komunikácií,
g) náklady spojené s kompletizačnou činnosťou, koordinačnou činnosťou, zahajovaním a ukončovaním výluk,
h) náklady na všetky práce vrátane drobných, pomocných a administratívnych,
i) náklady na vykonávanie opatrení zameraných na kompenzáciu prevádzkových vplyvov a územných vplyvov (napr. vplyv okolia na práce, cestnej dopravy, výluk, časových obmedzení na vykonávanie prác),
j) náklady spojené s predĺžením času vykonávania Diela z dôvodov na strane zhotoviteľa,
k) náklady spojené s predĺžením času vykonávania Diela z dôvodov na strane objednávateľa v súhrne nepresahujúcom tridsať (30) kalendárnych dní (ďalej len „deň“) vrátane nákladov na zabezpečenie adekvátnej technológie ako mobilného zdroja tepla v prípade, že bude potrebné zabezpečiť dodávku tepla a teplej úžitkovej vody,
l) náklady na reguláciu a konfiguráciu zariadení, nastavenie a programovanie systémov, merania, certifikácie a revízie,
m) náklady spojené s vykonaním skúšok podľa tejto zmluvy (médium poskytne objednávateľ) a s odovzdaním Diela,
n) náklady spojené s vybavovaním reklamácií a s odstraňovaním vád Diela počas záručnej doby,
o) náklady bankových záruk, zábezpek a poistení podľa tejto zmluvy,
p) náklady na projektovú dokumentáciu vrátane projektovej dokumentácie zmeny stavby pred dokončením z dôvodu zmien vyvolaných riešením ponúknutým zhotoviteľom,
q) náklady na správne poplatky,
r) náklady na dočasné zábery voči vlastníkom a správcom dotknutých pozemkov,
s) náklady na zabezpečenie nevyhnutných opatrení na ochranu priľahlých a susediacich objektov (stavieb, komunikácií, pozemkov, akýchkoľvek iných plôch a ich príslušenstva) k pozemkom, na ktorých sa vykonáva Dielo, proti ich znečisteniu, poškodeniu alebo inému znehodnoteniu, ako aj náklady na uvedenie všetkých takto dotknutých objektov, bez ohľadu na ich vlastníctvo, do pôvodného stavu, ako aj na prípadné iné finančné plnenia voči vlastníkom priľahlých a susediacich objektov,
t) náklady spojené so zabezpečením požiadaviek zmluvy o zabezpečení plnenia bezpečnostných opatrení a notifikačných povinností, ktorá tvorí prílohu k tejto zmluve,
u) náklady na vecnú, časovú, projektovú a technologickú koordináciu všetkých Častí Diela, ich rozhraní a spoločných plnení vrátane koordinácie so zhotoviteľom Parného kotla FNsP a ostatnými tretími osobami, spoločných alebo vzájomne previazaných skúšok a uvádzania zariadení do prevádzky,
v) náklady na plnenia spoločné pre viacero Častí Diela, pričom každé takéto plnenie môže byť do ceny zahrnuté a objednávateľovi vyúčtované iba raz bez ohľadu na počet Častí Diela, ktorých sa týka,
w) všetky všeobecné riziká a záväzky;
x) všetky náklady na zabezpečenie NZT podľa tejto zmluvy, prílohy A, Schváleného harmonogramu a prípadnej samostatnej položky alebo tabuľky plánovaného použitia NZT v prílohe C, najmä náklady na ich prenájom, dodanie, dopravu, osadenie, pripojenie, sprevádzkovanie, prevádzku, obsluhu, údržbu, servis, odpojenie a odvoz, potrebné povolenia, dočasné technické úpravy a úpravy MaR, softvéru a riadiacich a bezpečnostných funkcií, s výnimkou nákladov na palivo, najmä motorovú naftu, ktoré nie sú zahrnuté v Celkovej maximálnej cene za Dielo a znášajú sa za podmienok uvedených v článku ‎7 tejto zmluvy. Ak je plánované použitie NZT pre vybrané OST alebo odberné miesta samostatne ocenené v prílohe C, takéto ocenenie je súčasťou Celkovej maximálnej ceny za Dielo a nezakladá zhotoviteľovi nárok na samostatnú úhradu nad rámec Celkovej maximálnej ceny za Dielo.
[bookmark: _Ref178004263]Dodávky médií a prípadne náplní súvisiacich s prevádzkou Diela alebo príslušnej Časti Diela ešte pred ich prevzatím počas vykonávania jednotlivých skúšok podľa článku ‎8 tejto zmluvy bude v nevyhnutne potrebnom rozsahu zabezpečovať a platiť objednávateľ. Médiá a náplne zabezpečí objednávateľ podľa inštrukcií zhotoviteľa, ktoré je zhotoviteľ povinný poskytnúť objednávateľovi dostatočne vopred. Zhotoviteľ je povinný pred použitím médií a náplní na Diele tieto dôkladne skontrolovať s odbornou starostlivosťou (článok ‎1 ods. ‎1.9 tejto zmluvy). Vo vzťahu ku garančným skúškam Časti Diela Rozšírenie technológie CVS objednávateľ rovnako zabezpečí a bude v nevyhnutne potrebnom rozsahu platiť činnosť vykonávateľa garančných skúšok, ak má garančné skúšky podľa tejto zmluvy, prílohy A alebo projektu garančných skúšok vykonať osoba odlišná od zhotoviteľa. Náhradu nákladov vyvolaných neúspešnými skúškami alebo predĺžením skúšok z dôvodov, ktoré nie sú na strane objednávateľa, je objednávateľ oprávnený požadovať od zhotoviteľa vo výške cien platených objednávateľom.
[bookmark: _Ref191991812]Ceny podľa odseku 2.1 tohto článku sú stanovené bez dane z pridanej hodnoty (DPH), ktorú zhotoviteľ vyúčtuje podľa všeobecne záväzných právnych predpisov účinných v čase vzniku daňovej povinnosti.
[bookmark: _Ref234898715]Na základe dohody zmluvných strán vzhľadom na spôsob zabezpečovania vykonania Diela zo strany zhotoviteľa nevzniká zhotoviteľovi právo na zvýšenie ceny za Dielo z dôvodu zmien Diela počas jeho vykonávania, s výnimkou prípadu, ak takáto zmena Diela: 
a) vyplynula z dodatočných požiadaviek objednávateľa na zmenu Diela alebo
b) je dôsledkom nepredvídateľných
fyzických podmienok,
okolností vylučujúcich zodpovednosť (vis maior) alebo
zmien týkajúcich sa nominovaných subdodávateľov.
Nepredvídateľnými sú len také okolnosti, ktoré neboli ani nemohli byť zhotoviteľovi v postavení profesionálnej a skúsenej osoby pri vynaložení odbornej starostlivosti a spravodlivo žiadateľného úsilia známe už v čase predloženia jeho ponuky pred uzatvorením tejto zmluvy (vrátane toho, že by vyplývali z podkladovej dokumentácie). Fyzickými podmienkami sa rozumejú prírodné alebo umelé fyzické podmienky a prekážky, s ktorými sa zhotoviteľ stretne na mieste vykonávania Diela v priebehu jeho realizácie, a to geologické, hydrogeologické, pedologické, archeologické a mykologické podmienky a prípadný výskyt znečisťujúcich látok. Za nepredvídateľné fyzické podmienky sa nepovažujú klimatické podmienky, ktoré by však mohli byť okolnosťami vylučujúcimi zodpovednosť.
[bookmark: _Ref138423623]Pre vylúčenie akýchkoľvek pochybností sa stanovuje, že cenu za Dielo nie je možné navýšiť najmä v  prípade, ak zhotoviteľ vykonal chybu pri oceňovaní Diela (napr. chyba v sčítaní, nezaradenie položky do ceny, neúplné ocenenie požadovaných dodávok, prác alebo ostatných plnení, nedostatočné ocenenie nákladov pri obhliadke), v prípade nepochopenia súťažnej dokumentácie, v prípade nedostatkov riadenia alebo koordinácie činnosti pri príprave a realizácii Diela, nedostatočnej koordinácie Častí Diela a ich rozhraní, duplicitného alebo chýbajúceho ocenenia plnení spoločných pre viacero Častí Diela ani v prípade iných vlastných chýb zhotoviteľa.
[bookmark: _Ref234898729][bookmark: _Ref191991826]Cena za práce naviac nie je zahrnutá v cene podľa odseku ‎2.1 tohto článku v znení účinnom v čase uzavretia tejto zmluvy. Dopad zmeny rozsahu Diela na cenu sa v prípade dotknutých položiek zahrnutých v Schválenom rozpočte určí ich prípočtami a/alebo odpočtami pri zachovaní príslušnej jednotkovej ceny. 
Ak je rovnaká položka uvedená v Schválenom rozpočte pri inej Časti Diela alebo medzi plneniami spoločnými pre viacero Častí Diela, nepovažuje sa na účely tejto zmluvy za novú položku a použije sa jej jednotková cena uvedená v Schválenom rozpočte.
[bookmark: _Hlk140682486]Za novú položku sa považuje iba položka, ktorá nie je uvedená v Schválenom rozpočte pri žiadnej Časti Diela ani medzi spoločnými plneniami. V prípade nových položiek bude ich jednotková cena určená na základe podrobnej kalkulácie oprávnených nákladov zvýšenej o primeraný zisk podľa kalkulačného vzorca uvedeného v prílohe C k tejto zmluve, pričom sa ale zmluvné strany dohodli na tom, že jednotková cena nebude vyššia ako jednotková cena za príslušné práce alebo dodávky podľa v príslušnom čase aktuálnych cenových databáz programov pre rozpočtárov spoločností KROS a.s., ODIS, s.r.o. alebo CENEKON, a.s., pokiaľ sa cena príslušných prác alebo dodávok v týchto databázach nachádza; ceny uvedené v týchto cenníkoch sú maximálne a rozhodujúca je vždy najnižšia cena. Ak sa v niektorej z týchto cenových databáz nachádza pôvodná položka Schváleného rozpočtu aj nová položka, jednotková cena pôvodnej položky Schváleného rozpočtu sa upraví pomerom medzi jednotkovými cenami príslušných položiek stanovenými v tejto cenovej databáze; rozhodujúci je vždy najnižší pomer zistený v rámci jednej cenovej databázy. Pri vynaložených nákladoch je zhotoviteľ povinný preukázať ich oprávnenosť, t. j. že zodpovedajú všeobecným (trhovým) cenám. V prípade projektových prác a inžinierskych činností sa vždy použijú minimálne hodinové sadzby podľa aktuálneho Sadzobníka pre navrhovanie ponukových cien projektových prác a inžinierskych činností (UNIKA) s tým, že rozsah činností (počet kalkulovaných hodín) bude odhadnutý vopred v rámci zmenového konania (článok ‎6 ods. ‎6.6 a článok ‎7 ods. ‎7.7 tejto zmluvy). V prípade nominovaných subdodávateľov sa zhotoviteľom skutočne vynaložené náklady vždy považujú za oprávnené náklady. Za predpokladu, že sa zmluvné strany na prácach naviac, ktoré majú dopad na Celkovú maximálnu cenu za Dielo, dohodnú, uzatvoria písomný dodatok k tejto zmluve.
[bookmark: _Ref234898788]Zmluvné strany sa zaväzujú dohodnúť sa vo forme dodatku k tejto zmluve na úprave ceny za Dielo v dôsledku zmien nákladov na realizáciu Diela (ďalej len „mechanizmus indexácie“) za týchto podmienok:
a) mechanizmus indexácie sa neuplatní na práce, dodávky, dokumentáciu ani iné plnenia, ktoré majú byť podľa Harmonogramu vykonané v pôvodných Záväzných termínoch alebo časových obdobiach uvedených v Harmonograme, najmä v plánovanom období rokov 2027 až 2028. Cena za takéto plnenia je pevná a zhotoviteľ nemá nárok na jej úpravu z dôvodu zmeny cien, inflácie alebo zmeny nákladov;
b) mechanizmus indexácie sa môže uplatniť iba vo vzťahu k tým prácam, dodávkam, dokumentácii alebo iným plneniam, ktoré majú byť vykonané až po pôvodnom termíne alebo období ich vykonania uvedenom v Harmonograme, a to výlučne v rozsahu, v akom k takémuto posunu došlo z dôvodov, ktoré nie sú na strane zhotoviteľa a ktoré zhotoviteľ nemohol pri vynaložení odbornej starostlivosti predpokladať ani ovplyvniť;
c) mechanizmus indexácie sa neuplatní, ak k posunu vykonávania Diela, Časti Diela alebo príslušného plnenia došlo v dôsledku omeškania, vady, nedostatočnej koordinácie, porušenia Harmonogramu alebo Schváleného harmonogramu, porušenia povinnosti zhotoviteľa alebo inej okolnosti na strane zhotoviteľa; mechanizmus indexácie sa neuplatní ani v rozsahu, v akom mohol zhotoviteľ príslušné práce, dodávky alebo plnenia vykonať v pôvodnom termíne podľa Harmonogramu, ak by postupoval riadne a včas; podmienkou uplatnenia mechanizmu indexácie je, že posun vykonávania príslušného plnenia mimo pôvodný Harmonogram bol schválený postupom podľa tejto zmluvy vrátane písomného dodatku k tejto zmluve, ak sa ním mení Záväzný termín; na účely mechanizmu indexácie je referenčným obdobím („t0“) kvartál, do ktorého spadá deň, v ktorom uplynula lehota na predkladanie ponúk vo verejnom obstarávaní na obstaranie zákazky na vykonanie Diela, a rozhodujúcim obdobím („t“) kvartál, v ktorom sa príslušné plnenie dotknuté schváleným posunom skutočne vykonáva;
d) vykazované mesačné hodnoty ukazovateľov príslušných indexov HICP a D treba previesť na príslušné obdobie t0 a t tak, že sa vypočíta aritmetický priemer vykazovaných hodnôt za tri relevantné mesiace prislúchajúce k obdobiu t0 a t a zaokrúhlia sa na tri desatinné miesta;
e) mechanizmus indexácie sa uplatní iba na tú časť ceny za Dielo, ktorá zodpovedá prácam, dodávkam, dokumentácii alebo iným plneniam skutočne vykonávaným v období t a dotknutým schváleným posunom podľa písmena b) tohto odseku. Táto časť ceny sa upraví násobením koeficientom zmeny Pt, ktorý bude použitý pre príslušné obdobie t a vypočítaný podľa nasledujúceho vzorca a matematicky zaokrúhlený na tri desatinné miesta:

Automaticky generovaný popis], kde:
𝟎,𝟏𝟎	pevný koeficient 10 %, ktorý reprezentuje časť nákladov na stavebné činnosti a stavby, ktoré nepodliehajú indexácii;
𝟎,𝟐𝟎	koeficient 20 %, ktorý predstavuje časť nákladov za stavebné činnosti a stavby, ktoré podliehajú indexácii, a reprezentuje zmenu osobných nákladov, resp. nákladov na pracovnú silu;
𝑯𝑰𝑪𝑷	ukazovateľ Harmonizované indexy spotrebiteľských cien (priemer roka 2015 = 100) – mesačne [sp0017ms] – Spotrebiteľské ceny úhrnom – (Harmonized indices of consumer prices) na Slovensku, publikovaný Štatistickým úradom Slovenskej republiky na jeho webovom sídle www.statistics.sk;
𝑯𝑰𝑪𝑷𝒕	hodnota ukazovateľa HICP prepočítaná za obdobie t;
𝑯𝑰𝑪𝑷𝒕𝟎	hodnota ukazovateľa HICP prepočítaná za obdobie t0;
𝟎,𝟎𝟖	koeficient 8 %, ktorý predstavuje časť nákladov za stavebné činnosti a stavby, ktoré podliehajú cenovej úprave a reprezentuje zmenu cien pohonných hmôt (motorovej nafty);
𝑫	ukazovateľ Priemerné ceny pohonných látok v SR (Motorová nafta) – mesačne [sp0202ms], publikovaný Štatistickým úradom Slovenskej republiky na jeho webovom sídle www.statistics.sk;
𝑫𝒕	hodnota ukazovateľa D prepočítaná za obdobie t;
𝑫𝒕𝟎	hodnota ukazovateľa D prepočítaná za obdobie t0;
𝟎,𝟔𝟐	koeficient 62 %, ktorý predstavuje časť nákladov za stavebné činnosti a stavby, ktoré podliehajú cenovej úprave, a reprezentuje zmenu nákladov cien materiálov spotrebovávaných v stavebníctve SR;
𝑪𝑴𝑰	ukazovateľ Indexy stavebných materiálov (výrobné ceny) na Slovensku z Indexov cien stavebných prác, materiálov a výrobkov spotrebovaných v stavebníctve – štvrťročne [sp1010qs], publikovaný Štatistickým úradom Slovenskej republiky na jeho webovom sídle www.statistics.sk;
𝑪𝑴𝑰𝒕	hodnota ukazovateľa CMI v období t;
𝑪𝑴𝑰𝒕𝟎	hodnota ukazovateľa CMI v období t0.
Pokiaľ táto zmluva nestanovuje inak, zhotoviteľ nemôže požadovať zvýšenie ceny za Dielo, a to ani v dôsledku zavedenia nových daní alebo poplatkov v priebehu realizácie Diela; ustanovenia tejto zmluvy upravujúce dopady prác naviac a mechanizmus indexácie nie sú týmto dotknuté.
[bookmark: _Ref114668171]PLATOBNÉ PODMIENKY
[bookmark: _Ref140689821][bookmark: _Ref105361496][bookmark: _Ref125052094]Na základe dohody zmluvných strán bude zhotoviteľ oprávnený fakturovať cenu za Dielo podľa článku ‎2 ods. ‎2.1 tejto zmluvy, pričom sa zohľadňujú výlučne v mieste vykonávania Diela riadne realizované práce, riadne dodané a zabudované Materiály po preukázaní ich vykonania alebo zabudovania a riadne odovzdaná dokumentácia, a to nasledovne:
1. [bookmark: _Ref105361074]čiastkové platby v rozsahu zodpovedajúcom plneniam zhotoviteľa skutočne realizovaným na Diele alebo jednotlivých Častiach Diela v príslušnom období dvoch (2) po sebe nasledujúcich kalendárnych mesiacov, prvýkrát tak, aby príslušné obdobie zahrnulo najmenej jeden celý kalendárny mesiac, najviac však v súhrne do výšky 85 % Celkovej maximálnej ceny za Dielo,
1. platba na základe konečnej faktúry vo zvyšnom  rozsahu ceny za Dielo po odovzdaní a prevzatí celého Diela bez vád a nedorobkov.
Každá čiastková faktúra musí samostatne identifikovať plnenia vzťahujúce sa na jednotlivé dotknuté Časti Diela a plnenia spoločné pre viacero Častí Diela podľa členenia Schváleného rozpočtu. Plnenie spoločné pre viacero Častí Diela môže byť fakturované iba raz.
Samostatné dokončenie, uvedenie do prevádzky alebo prevzatie Časti Diela nezakladá zhotoviteľovi právo na vystavenie konečnej faktúry ani na prekročenie limitu podľa písmena a) tohto odseku.
Fakturovaná cena za Dielo alebo Časť Diela vrátane čiastkových platieb ceny za Dielo alebo Časť Diela bude platená spôsobom uvedeným vo faktúre a bude splatná v lehote šesťdesiat (60) dní odo dňa doručenia faktúry objednávateľovi, pokiaľ zhotoviteľ preukázal objednávateľovi poistenie podľa článku 11 tejto zmluvy.
[bookmark: _Ref125052095]Faktúra musí obsahovať všetky náležitosti v zmysle všeobecne záväzných právnych predpisov, odkaz na túto zmluvu vrátane jej čísla a tzv. číslo objednávky vygenerované objednávateľom pre účely interného sledovania platieb súvisiacich s touto zmluvou (ďalej len „číslo objednávky“), ktoré objednávateľ oznámi zhotoviteľovi bez zbytočného odkladu po uzatvorení tejto zmluvy, označenie fakturačného obdobia, dotknutých Častí Diela a prípadných plnení spoločných pre viacero Častí Diela. Prílohou faktúry musí byť kópia stavebného denníka preukazujúca vykonanie fakturovaných prác, dodanie a zabudovanie fakturovaných Materiálov a odovzdanie fakturovanej dokumentácie, ako aj ich prehľadný súpis podľa Schváleného rozpočtu, členený na jednotlivé dotknuté Časti Diela a plnenia spoločné pre viacero Častí Diela, s uvedením predchádzajúceho, aktuálneho a kumulatívneho rozsahu a hodnoty fakturácie jednotlivých položiek. Plnenie spoločné pre viacero Častí Diela môže byť v súpise uvedené a fakturované iba raz. Prílohy k faktúre podľa tohto odseku sa predkladajú spolu s faktúrou v elektronickej forme. Prehľadný súpis podľa Schváleného rozpočtu sa predkladá aj v editovateľnom formáte *.xlsx. Konečná faktúra musí obsahovať aj sumarizáciu všetkých čiastkových platieb fakturovaných pred jej vystavením, členenú podľa jednotlivých Častí Diela a plnení spoločných pre viacero Častí Diela. Prílohou konečnej faktúry musí byť aj kópia protokolu o odovzdaní a prevzatí Diela ako celku.
Po vystavení konečnej faktúry nie je zhotoviteľ oprávnený vystaviť objednávateľovi žiadnu ďalšiu faktúru ani iným spôsobom požadovať zaplatenie akejkoľvek do vystavenia konečnej faktúry neuplatnenej časti ceny za Dielo; zmluvné strany sa dohodli, že vystavením konečnej faktúry zanikajú všetky do jej vystavenia (vrátane) zhotoviteľom prípadne neuplatnené práva na zaplatenie akejkoľvek časti/častí ceny za Dielo, a to bez toho, že by boli nahradené akýmkoľvek iným záväzkom objednávateľa.
[bookmark: _Ref125052112]Na základe dohody zmluvných strán zhotoviteľ doručí objednávateľovi faktúru vo formáte *.pdf v elektronickej forme na e-mailovú adresu faktury.mhth@mhth.sk z e-mailovej adresy, ktorú objednávateľovi vopred písomne oznámi. Elektronická faktúra je vystavená v zmysle § 71 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“). Zmluvné strany sa dohodli a berú na vedomie, že elektronická faktúra je plnohodnotnou náhradou faktúry v listinnej forme a že zhotoviteľ nie je povinný objednávateľovi posielať faktúry v listinnej forme. Zmenu e-mailovej adresy na doručovanie elektronických faktúr oznámi objednávateľ alebo zhotoviteľ e-mailom na komunikačnú e-mailovú adresu druhej zmluvnej strany.
[bookmark: _Ref139023176]V prípade námietok objednávateľa voči správnosti vystavenej faktúry je objednávateľ oprávnený faktúru, ktorá nespĺňa formálne náležitosti podľa ustanovení § 74 zákona o DPH, neobsahuje číslo objednávky, údaje alebo prílohy podľa odseku ‎3.3 tohto článku, neumožňuje jednoznačne identifikovať fakturované plnenia podľa jednotlivých Častí Diela a spoločných plnení, obsahuje duplicitne fakturované plnenie  alebo má chybu vyplývajúcu z nesprávne uvedeného predmetu, množstva alebo ceny, do štrnástich (14) pracovných dní odo dňa jej doručenia objednávateľovi vrátiť zhotoviteľovi spolu s vytknutím jej nesprávnosti, pričom zhotoviteľ je povinný chybnú faktúru opraviť alebo k pôvodnej faktúre vyhotoviť novú faktúru, ktorá dopĺňa pôvodnú faktúru s tým, že tento doklad musí okrem povinných údajov obsahovať aj poradové číslo pôvodnej faktúry, a takto opravenú faktúru, resp. pôvodnú faktúru s novou faktúrou doručiť objednávateľovi. V prípade oprávnených námietok objednávateľa podľa tohto odseku lehota splatnosti faktúry začne plynúť až od doručenia riadnej (opravenej) faktúry, resp. pôvodnej faktúry s riadne vystavenou novou faktúrou objednávateľovi.
Dňom zaplatenia akejkoľvek platby v súlade s ustanoveniami tejto zmluvy sa rozumie deň pripísania príslušnej sumy v prospech bankového účtu oprávnenej zmluvnej strany.
V prípade reklamácie vady Diela alebo Časti Diela objednávateľ až do odstránenia reklamovanej vady alebo iného pre zmluvné strany záväzného vyriešenia reklamácie nie je v omeškaní s úhradou neuhradenej ceny za dotknutú Časť Diela. Ak sa reklamovaná vada týka plnenia spoločného pre viacero Častí Diela, rozhrania medzi Časťami Diela alebo môže mať vplyv na riadne vykonanie, funkčnosť, bezpečnosť, uvedenie do prevádzky alebo prevzatie viacerých Častí Diela alebo Diela ako celku, objednávateľ nie je v omeškaní ani s úhradou neuhradenej ceny za ďalšie takto dotknuté Časti Diela, spoločné plnenia alebo príslušnej časti ceny za Dielo.
Objednávateľ je oprávnený jednostranne započítať proti pohľadávke zhotoviteľa voči nemu na zaplatenie ceny za Dielo všetky svoje prípadné pohľadávky voči zhotoviteľovi vyplývajúce z tejto zmluvy a/alebo z porušenia všeobecne záväzných právnych predpisov a technických noriem, a to vrátane svojich nesplatných pohľadávok voči splatným pohľadávkam zhotoviteľa.
Postúpenie pohľadávky na zaplatenie ceny za Dielo vrátane jej príslušenstva alebo akejkoľvek inej peňažnej pohľadávky zhotoviteľa vyplývajúcej z tejto zmluvy alebo jej ukončenia zhotoviteľom je možné iba s predchádzajúcim písomným súhlasom objednávateľa.
Zmluvné strany sa dohodli, že v prípade, ak faktúra zhotoviteľa nie je uhradená v lehote splatnosti, tento ihneď písomne alebo e-mailom upozorní objednávateľa na túto skutočnosť.
V prípade omeškania objednávateľa s platením ceny za Dielo si zmluvné strany dohodli úrok z omeškania vo výške 0,02 % denne, najviac však vo výške úrokov z omeškania, na ktoré by mal zhotoviteľ nárok podľa príslušných právnych predpisov, a to zo sumy, s ktorej zaplatením je objednávateľ v omeškaní, za každý deň omeškania.
Zhotoviteľ vyhlasuje, že číslo(a) účtu(ov) uvádzané v záhlaví tejto zmluvy a v ním následne vystavených faktúrach sú používané na podnikanie podľa ustanovení § 6 zákona o DPH. V prípade, ak objednávateľ zistí nedodržanie tohto ustanovenia, môže DPH uvedenú na faktúre, ktorú je z dodania tovaru alebo služby povinný platiť zhotoviteľ, zaplatiť priamo na bankový účet správcu dane zhotoviteľa, ak v čase vzniku daňovej povinnosti vedel alebo na základe dostatočných dôvodov mal alebo mohol vedieť, že DPH z tovaru alebo služby nebude zhotoviteľom uhradená správcovi dane.
Objednávateľ je oprávnený zadržať časť ceny vo výške zodpovedajúcej dani z pridanej hodnoty vyúčtovanej faktúrou v prípade, ak u zhotoviteľa nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo SR zverejní zhotoviteľa v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy SR, a to až do času, keď zhotoviteľ hodnoverným spôsobom preukáže objednávateľovi, že u neho tieto dôvody pominuli.
[bookmark: _Ref108954099]LEHOTY VYKONANIA DIELA
[bookmark: _Ref233477358]Zhotoviteľ sa zaväzuje vykonať Dielo v súlade s harmonogramom vykonávania Diela, ktorý tvorí súčasť Podkladovej dokumentácie (ďalej len „Harmonogram“), a dodržať všetky termíny, míľniky a maximálne doby trvania odstávok, ktoré sú v Harmonograme označené symbolom „X“ ako záväzné (ďalej jednotlivo len „Záväzný termín“), najmä zabezpečiť, aby:
a) jednotlivé Časti Diela boli vykonané v príslušných Záväzných termínoch;
b) míľniky, odstávky, odovzdanie dokumentácie, skúšky a uvedenie Diela alebo príslušných Častí Diela do predčasnej, dočasnej, skúšobnej alebo riadnej prevádzky boli vykonané v príslušných Záväzných termínoch; a
c) k odovzdaniu a prevzatiu celého Diela došlo najneskôr v konečnom Záväznom termíne uvedenom v Harmonograme.
Ostatné termíny uvedené v Harmonograme majú organizačný a plánovací charakter a slúžia na kontrolu postupu vykonávania Diela. Ich nedodržanie samo osebe nepredstavuje omeškanie so Záväzným termínom ani nezakladá právo na zmluvnú pokutu viazanú na omeškanie so Záväzným termínom; tým však nie je dotknutá povinnosť zhotoviteľa postupovať riadne, dodržiavať Schválený harmonogram a vykonať všetky potrebné opatrenia na dodržanie Záväzných termínov.
Harmonogram môže obsahovať termíny určené ako lehoty plynúce od nadobudnutia účinnosti tejto zmluvy, ako aj termíny určené konkrétnym kalendárnym dátumom alebo konkrétnym kalendárnym obdobím. Pokiaľ je termín v Harmonograme určený ako lehota plynúca od nadobudnutia účinnosti tejto zmluvy, ide o tzv. plávajúci termín, ktorý sa určí podľa skutočného dátumu nadobudnutia účinnosti tejto zmluvy. Pokiaľ je termín v Harmonograme určený konkrétnym kalendárnym dátumom alebo konkrétnym kalendárnym obdobím, najmä vo vzťahu k plneniam plánovaným na rok 2028, ide o pevný termín alebo pevné obdobie, ktoré sa neposúva v závislosti od dátumu nadobudnutia účinnosti tejto zmluvy, pokiaľ Harmonogram výslovne nestanovuje inak.
[bookmark: _Ref233478104]Zhotoviteľ je povinný na základe Harmonogramu vypracovať detailný harmonogram vykonávania Diela a predložiť ho objednávateľovi na schválenie do tridsiatich (30) dní odo dňa nadobudnutia účinnosti tejto zmluvy. Detailný harmonogram musí rešpektovať všetky Záväzné termíny, časové a technologické väzby uvedené v Harmonograme a nesmie ich meniť. Detailný harmonogram musí rozpracovať vykonávanie Diela najmenej podľa jednotlivých Častí Diela, projektových, povoľovacích, dodávateľských, stavebných, montážnych a skúšobných činností, odstávok, potreby nasadenia NZT a väzieb na Parný kotol FNsP. Do detailného harmonogramu možno v rámci jeho schvaľovania a aktualizácie dopĺňať ďalšie činnosti, podčinnosti a organizačné termíny potrebné na podrobnejšie plánovanie, koordináciu a kontrolu vykonávania Diela. Doplnením, schválením alebo určením takejto činnosti alebo organizačného termínu nevzniká nový Záväzný termín ani nový sankcionovateľný míľnik a nemení sa žiadny Záväzný termín uvedený v Harmonograme. Objednávateľ je povinný oznámiť zhotoviteľovi svoje pripomienky k detailnému harmonogramu alebo detailný harmonogram schváliť v lehote siedmich (7) dní od jeho predloženia. Pripomienky objednávateľa, ktoré majú povahu pokynov objednávateľa, je zhotoviteľ povinný zapracovať a detailný harmonogram so zapracovanými pripomienkami opätovne predložiť objednávateľovi na schválenie v lehote desiatich (10) dní. Na jeho ďalšie schvaľovanie sa použije postup podľa predchádzajúcej vety.
Ak zhotoviteľ v stanovenej lehote detailný harmonogram nepredloží alebo doň riadne a včas nezapracuje pripomienky objednávateľa, je objednávateľ oprávnený detailný harmonogram určiť. Harmonogram podľa odseku ‎4.1 tohto článku spolu s objednávateľom schváleným alebo určeným detailným harmonogramom a jeho schválenými aktualizáciami sa ďalej označuje ako „Schválený harmonogram“. Schválenie, určenie alebo aktualizácia detailného harmonogramu sama osebe nepredstavuje zmenu Záväzného termínu, uznanie nároku zhotoviteľa na predĺženie lehoty ani uznanie nároku na zvýšenie ceny za Dielo.
Zhotoviteľ berie na vedomie, že Harmonogram zohľadňuje prevádzkové, sezónne, povoľovacie a koordinačné obmedzenia súvisiace s vykonávaním Diela počas prevádzky sústavy centralizovaného zásobovania teplom, najmä potrebu zachovania dodávky tepla a teplej úžitkovej vody, vykurovacie obdobie, potrebu nasadenia NZT, koordináciu s realizáciou Parného kotla FNsP a obmedzenia vyplývajúce zo stanovísk, povolení a požiadaviek príslušných orgánov a dotknutých osôb. Ak z Harmonogramu, prílohy A, Podkladovej dokumentácie alebo z povahy príslušnej činnosti vyplýva, že určitá činnosť môže alebo má byť vykonaná iba v určitom kalendárnom, sezónnom alebo prevádzkovom období, zhotoviteľ je povinný takéto obmedzenie rešpektovať bez ohľadu na to, či sú iné lehoty v Harmonograme určené ako lehoty plynúce od nadobudnutia účinnosti tejto zmluvy. Detailný harmonogram ani jeho aktualizácia nesmú obchádzať alebo meniť tieto prevádzkové, sezónne, povoľovacie a koordinačné obmedzenia, pokiaľ s tým objednávateľ vopred písomne nesúhlasí a pokiaľ nie sú splnené všetky podmienky podľa tejto zmluvy.
Zhotoviteľ berie na vedomie, že vykonávanie stavebných, montážnych, demontážnych, prepájacích a iných realizačných činností, ktoré môžu ovplyvniť dodávku tepla alebo teplej úžitkovej vody, musí byť plánované a vykonávané tak, aby bola zachovaná požadovaná dodávka tepla a teplej úžitkovej vody dotknutým odberateľom. Pokiaľ Harmonogram, príloha A alebo pokyn objednávateľa neurčia inak, takéto realizačné činnosti sa nesmú začať spôsobom, ktorý by vyvolal potrebu prerušenia alebo obmedzenia dodávky tepla počas vykurovacieho obdobia bez vopred schváleného riešenia NZT alebo iného náhradného spôsobu zabezpečenia dodávky tepla a teplej úžitkovej vody.
Zhotoviteľ berie na vedomie, že plávajúce termíny v Harmonograme vzťahujúce sa na prvý rok vykonávania Diela nemajú vplyv na povinnosť zhotoviteľa rešpektovať prevádzkové, sezónne a technologické obmedzenia vykonávania Diela vyplývajúce z tejto zmluvy, prílohy A, Podkladovej dokumentácie, Harmonogramu, Schváleného harmonogramu alebo z potreby zachovania dodávky tepla a teplej úžitkovej vody.
V prípade, ak táto zmluva nadobudne účinnosť pred 31.12.2026, zhotoviteľ je oprávnený pred skončením vykurovacieho obdobia v roku 2027 vykonávať projektové, inžinierske, prípravné, koordinačné a obstarávacie činnosti, najmä vypracovanie DRS, zabezpečovanie povolení, odsúhlasení, vyjadrení, harmonogramov, projektov organizácie výstavby a prípravu dodávok. Stavebné, montážne, demontážne, prepájacie a iné realizačné práce, ktoré môžu ovplyvniť dodávku tepla alebo teplej úžitkovej vody alebo vyvolať potrebu nasadenia NZT, je zhotoviteľ oprávnený začať až po skončení vykurovacieho obdobia v roku 2027, pokiaľ objednávateľ vopred písomne neurčí alebo neschváli iný postup vrátane spôsobu zabezpečenia náhradnej dodávky tepla a teplej úžitkovej vody.
Zhotoviteľ berie na vedomie, že vykonávanie časti Diela zahŕňajúcej realizáciu kolektora, dopravné obmedzenia, dočasné dopravné značenie, rozkopové práce a práce v území dotknutom požiadavkami Slovenskej správy ciest, Národnej diaľničnej spoločnosti, a.s., príslušných správcov komunikácií, orgánov verejnej správy a iných dotknutých osôb podlieha osobitným časovým, dopravným, koordinačným a povoľovacím obmedzeniam. Zhotoviteľ je povinný tieto obmedzenia zohľadniť pri príprave DRS, detailného harmonogramu, projektu organizácie výstavby, projektu organizácie dopravy, dočasného dopravného značenia a pri samotnom vykonávaní Diela. Zhotoviteľ je povinný pred začatím príslušných prác overiť aktuálne podmienky a obmedzenia vyplývajúce zo stanovísk, povolení, požiadaviek a koordinácie s dotknutými orgánmi a osobami, najmä so Slovenskou správou ciest a Národnou diaľničnou spoločnosťou, a.s., a vykonávať práce iba v rozsahu a čase, ktorý je v súlade s týmito podmienkami a obmedzeniami, Harmonogramom a Schváleným harmonogramom. Tým nie je dotknutá zodpovednosť zhotoviteľa za riadne a včasné vykonanie Diela ani jeho zodpovednosť za náklady, sankcie alebo iné následky vyvolané porušením týchto povinností. Pokiaľ z Harmonogramu, prílohy A, stanovísk alebo požiadaviek dotknutých orgánov a osôb vyplýva, že realizácia kolektora alebo súvisiacich prác môže prebiehať iba v určitom kalendárnom období, najmä v období od apríla do októbra príslušného kalendárneho roka, zhotoviteľ je povinný takéto časové obmedzenie plne rešpektovať a zahrnúť ho do detailného harmonogramu, projektu organizácie výstavby a projektu organizácie dopravy.
Pokiaľ táto zmluva výslovne neustanovuje inak, zhotoviteľovi vzniká právo na predĺženie Záväzného termínu iba v prípadoch výslovne uvedených v tejto zmluve, najmä v dôsledku oprávneného prerušenia vykonávania Diela, a len v rozsahu, v akom príslušná okolnosť preukázateľne ovplyvnila kritickú časovú nadväznosť dotknutých dodávok a prác (Critical Path Method). Pri určení rozsahu predĺženia možno zohľadniť aj primeranú lehotu na opätovný nábeh a dosiahnutie predchádzajúcej produktivity. Zhotoviteľ je povinný preukázať dôvod, trvanie a konkrétny vplyv príslušnej okolnosti na Záväzný termín, ako aj opatrenia, ktoré vykonal alebo mohol primerane vykonať na zabránenie omeškaniu alebo minimalizáciu jeho rozsahu.
Prerušenie vykonávania jednej Časti Diela nemá vplyv na lehoty vykonania ostatných Častí Diela ani na konečný termín vykonania celého Diela, pokiaľ zhotoviteľ nepreukáže jeho priamy vplyv na kritickú časovú nadväznosť príslušných plnení. Zhotoviteľ je aj počas prerušenia povinný pokračovať vo vykonávaní všetkých prác a plnení, ktoré nie sú príslušnou prekážkou priamo dotknuté.
Zmluvné strany sú na žiadosť ktorejkoľvek z nich povinné písomne si potvrdiť dôvod a trvanie oprávneného prerušenia vykonávania Diela, ako aj jeho preukázaný vplyv na jednotlivé Záväzné termíny. Záväzný termín  možno zmeniť iba písomným dodatkom k tejto zmluve. Ostatné organizačné termíny možno aktualizovať v Schválenom harmonograme postupom podľa tohto článku, pokiaľ tým priamo ani nepriamo nedôjde k zmene Záväzného termínu.
Zhotoviteľ je po vzniku dôvodu na úpravu Harmonogramu povinný bez zbytočného odkladu predložiť objednávateľovi aktualizovaný harmonogram. Na jeho schvaľovanie sa použije postup podľa odseku ‎4.2. Včasné schválenie alebo pripomienkovanie harmonogramu zo strany objednávateľa ani jeho prípadné opakované pripomienkovanie nie je dôvodom pre predĺženie lehôt. Schválenie aktualizovaného harmonogramu nemá účinky písomného dodatku k tejto zmluve a samo osebe nemení Záväzný termín ani nepotvrdzuje dôvodnosť alebo rozsah nároku zhotoviteľa na jeho predĺženie. Omeškanie objednávateľa oprávňuje zhotoviteľa prerušiť vykonávanie Diela iba v nevyhnutnom, skutočne dotknutom rozsahu a za predpokladu, že zhotoviteľ nemôže primerane pokračovať iným spôsobom. V prípade potreby sa ustanovenia článku 6 ods. 6.6 a článku 7 ods. 7.7 tejto zmluvy použijú rovnako.
[bookmark: _Ref191991839]Zhotoviteľ je oprávnený vykonávanie Diela prerušiť iba v nevyhnutnom, skutočne dotknutom rozsahu:
1. pri výskyte skrytých prekážok týkajúcich sa zariadení objednávateľa alebo iných vecí, na ktorých sa má Dielo vykonať, alebo miesta vykonávania Diela, ak tieto prekážky trvalo alebo dočasne znemožňujú vykonanie Diela dohodnutým spôsobom,
1. v dôsledku neposkytnutia potrebnej súčinnosti zo strany objednávateľa (článok 7 ods. 7.10 tejto zmluvy),
1. v ďalších prípadoch vyplývajúcich z tejto zmluvy (článok 1 ods. 1.9, článok 6 ods. 6.3, 6.4, 6.6 a 6.7, článok 7 ods. 7.7, článok 17 ods. 17.4 tejto zmluvy) alebo zo všeobecne záväzného právneho predpisu.
Prekážka týkajúca sa jednej Časti Diela, rozhrania so samostatne realizovaným Parným kotlom FNsP alebo činnosti tretej osoby oprávňuje zhotoviteľa prerušiť iba plnenia, ktoré nemožno z dôvodu tejto prekážky objektívne vykonávať.
Za skrytú prekážku sa nepovažuje najmä potreba koordinácie jednotlivých Častí Diela, koordinácie so zhotoviteľom Parného kotla FNsP, vykonávanie Diela počas prevádzky dotknutých zariadení, plánované odstávky, predpokladaná potreba nasadenia NZT ani iné okolnosti, ktoré vyplývajú z tejto zmluvy, jej príloh, Podkladovej dokumentácie alebo Schváleného harmonogramu alebo ktoré zhotoviteľ pri vynaložení odbornej starostlivosti mal a mohol predpokladať.
Ak zhotoviteľ splní svoj záväzok vykonať celé Dielo pred dohodnutým konečným termínom, objednávateľ sa zaväzuje Dielo prevziať aj v skoršom termíne ponúkanom zhotoviteľom, pokiaľ tomu nebránia prevádzkové, technologické alebo koordinačné dôvody. 
Ak zhotoviteľ dokončí pred termínom iba jednotlivú Časť Diela, objednávateľ nie je povinný túto Časť Diela prevziať pred termínom stanoveným v Schválenom harmonograme. Objednávateľ je oprávnený predčasne dokončenú Časť Diela prevziať, ak sú splnené podmienky podľa tejto zmluvy a jej prevzatie neohrozí ani neobmedzí vykonávanie, skúšky, uvedenie do prevádzky alebo funkčnosť ostatných Častí Diela alebo Parného kotla FNsP. 
Prevzatie jednotlivej Časti Diela neznamená prevzatie celého Diela, potvrdenie riadneho vykonania rozhraní medzi Časťami Diela ani zbavenie zhotoviteľa zodpovednosti za koordináciu a riadne dokončenie celého Diela. Preberanie jednotlivých Častí Diela nemá vplyv na zodpovednosť zhotoviteľa za vady Diela. Plynutie reklamačných a záručných lehôt sa spravuje článkom 9 tejto zmluvy.
Zhotoviteľ je povinný ihneď písomne informovať objednávateľa o vzniku každej udalosti, ktorá bráni alebo sťažuje vykonávanie Diela alebo môže ovplyvniť: 
a) termín vykonania celého Diela alebo jednotlivej Časti Diela;
b) záväzný míľnik alebo odstávku;
c) odovzdanie dokumentácie, vykonanie skúšok alebo uvedenie Diela alebo Časti Diela do prevádzky;
d) potrebu alebo predpokladanú dobu nasadenia NZT; alebo
e) vykonávanie, skúšky alebo uvedenie Parného kotla FNsP do prevádzky.
Súčasťou oznámenia musí byť najmä opis udalosti a jej príčin, označenie dotknutých Častí Diela, termínov a míľnikov, predpokladaná dĺžka jej trvania, vyhodnotenie jej vplyvu na kritickú časovú nadväznosť plnení a konkrétne opatrenia navrhované zhotoviteľom na odstránenie alebo minimalizáciu jej následkov. Zhotoviteľ je povinný oznámenie priebežne aktualizovať až do odstránenia príslušnej udalosti.

[bookmark: _Ref108967655]MIESTO VYKONANIA DIELA
Miesto vykonávania Diela. Miestom vykonania Diela sú jednotlivé lokality na území mesta Žilina, v ktorých sa majú vykonať príslušné Časti Diela. Presné vymedzenie jednotlivých miest vykonávania Diela je uvedené v prílohe A k tejto zmluve a v Podkladovej dokumentácii. Každá lokalita, objekt, montážny úsek, pracovisko alebo ich časť, ktoré objednávateľ odovzdá zhotoviteľovi na vykonávanie Diela, sa na účely tejto zmluvy považuje za stavenisko (ďalej len „Stavenisko“). Pojem Stavenisko podľa tejto zmluvy označuje podľa okolností všetky miesta vykonávania Diela spoločne alebo ktorúkoľvek ich jednotlivú časť.

[bookmark: _Ref108967657]Stavenisko. Odovzdanie a prevzatie Staveniska alebo jeho príslušnej časti za účelom vykonávania prác na Diele zmluvné strany uskutočnia na výzvu objednávateľa. Objednávateľ je povinný písomne oznámiť zhotoviteľovi termín odovzdania príslušnej časti Staveniska najmenej päť (5) dní pred požadovaným začatím vykonávania prác na tejto časti Staveniska podľa Schváleného harmonogramu. Objednávateľ je oprávnený odovzdávať Stavenisko postupne, najmä podľa jednotlivých Častí Diela, podčastí, stavebných objektov, prevádzkových súborov, montážnych úsekov, objektov OST alebo pracovísk a v časovej postupnosti vyplývajúcej zo Schváleného harmonogramu. Príslušná časť Staveniska môže byť odovzdaná najskôr po schválení alebo podmienečnom schválení  projektovej a ostatnej dokumentácie, ktorej schválenie sa podľa tejto zmluvy vyžaduje pred začatím prác na tejto časti Staveniska, a po splnení ostatných povinností zhotoviteľa, ktoré sa podľa tejto zmluvy vyžadujú pred začatím príslušných prác, najmä po odovzdaní bankovej záruky podľa článku 10 ods. 10.1 tejto zmluvy a preukázaní poistení podľa článku 11 ods. 11.1 tejto zmluvy. Neschválenie príslušnej dokumentácie alebo nesplnenie ostatných podmienok z dôvodov na strane zhotoviteľa je prekážkou odovzdania dotknutej časti Staveniska objednávateľom, ktorá nepredlžuje lehoty na vykonanie Diela ani príslušnej Časti Diela. O odovzdaní a prevzatí každej časti Staveniska zmluvné strany spíšu písomný protokol v dvoch (2) vyhotoveniach, po jednom (1) vyhotovení pre každú zmluvnú stranu, v ktorom uvedú najmä:
1. presné vymedzenie odovzdávanej časti Staveniska a Časti Diela, ktorej sa odovzdanie týka;
1. stav, v akom sa príslušná časť Staveniska nachádza v deň jej odovzdania a prevzatia,
1. zoznam zariadení nachádzajúcich sa na odovzdávanej časti Staveniska a ich stav,
1. známe prevádzkové, bezpečnostné, prístupové alebo iné obmedzenia relevantné pre vykonávanie prác;
1. miesto a dátum spísania protokolu; a
1. podpis objednávateľa a zhotoviteľa.	
Neodovzdanie časti Staveniska, ktorú zhotoviteľ podľa Schváleného harmonogramu ešte nepotrebuje na vykonávanie príslušných prác, nie je omeškaním objednávateľa ani dôvodom na predĺženie lehôt. Ak zhotoviteľ napriek riadnej a včasnej výzve bez závažného dôvodu odmietne príslušnú časť Staveniska prevziať alebo podpísať protokol o jej odovzdaní a prevzatí, objednávateľ je oprávnený vyhotoviť jednostranný záznam o odovzdaní. Ak objednávateľ zhotoviteľovi zároveň umožnil prístup na príslušnú časť Staveniska a jej užívanie na vykonávanie príslušných prác, považuje sa táto časť Staveniska za odovzdanú dňom uvedeným v jednostrannom zázname.
Objednávateľ sa zaväzuje odovzdať príslušnú časť Staveniska zhotoviteľovi vypratanú v rozsahu potrebnom na vykonávanie prác, na ktoré sa príslušná časť Staveniska odovzdáva.
[bookmark: _Ref116027452]Bez odovzdania a prevzatia príslušnej časti Staveniska potvrdeného písomným protokolom zhotoviteľ nesmie na tejto časti Staveniska začať vykonávať stavebné alebo montážne práce týkajúce sa Diela.
Zameranie všetkých inžinierskych sietí na príslušnej časti Staveniska zabezpečí zhotoviteľ. Vytýčenie inžinierskych sietí zabezpečí zhotoviteľ prostredníctvom ich príslušných správcov.
[bookmark: _Ref233495245]Vypratanie Staveniska. Zhotoviteľ sa zaväzuje vypratať každú časť Staveniska najneskôr do ukončenia preberacieho konania týkajúceho sa príslušnej Časti Diela. Ak je ďalšie užívanie tejto časti Staveniska nevyhnutné na vykonávanie inej Časti Diela, zhotoviteľ je povinný ju vypratať bezodkladne po odpadnutí dôvodu jej ďalšieho užívania. Zhotoviteľ je povinný odstrániť z príslušnej časti Staveniska zostávajúce technické vybavenie, prebytočný Materiál, odpad, sutinu a pomocné konštrukcie (vrátane dočasných stavieb) a vypratať v potrebnom rozsahu aj okolie dotknuté vykonávaním Diela. Celé Stavenisko je zhotoviteľ povinný vypratať najneskôr do ukončenia preberacieho konania celého Diela. Uvedené povinnosti sa primerane uplatnia aj v prípade vypratania Staveniska po odstránení vád a pri predčasnom ukončení tejto zmluvy.
[bookmark: _Ref108965585][bookmark: _Ref191991771]DOKUMENTÁCIA A SOFTVÉR
[bookmark: _Ref108965587][bookmark: _Ref108633569]Akákoľvek dokumentácia podľa článku 1 ods. ‎1.3 tejto zmluvy a/alebo akákoľvek iná dokumentácia vypracovaná zhotoviteľom pre objednávateľa podľa tejto zmluvy, resp. vydaná v súvislosti s vykonávaním Diela podľa tejto zmluvy vrátane výkresov a schém (ďalej len „projektová dokumentácia“):
1. musí byť vyhotovená v slovenskom jazyku, resp. zhotoviteľ musí na svoje náklady zabezpečiť jej úradný preklad do slovenského jazyka, s výnimkou dokumentácie v českom jazyku a dokumentácie, pri ktorej táto zmluva výslovne pripúšťa aj anglický jazyk; rozhodujúci je vždy slovenský text alebo úradný preklad do slovenského jazyka;
1. musí uvádzať označovanie jednotiek v medzinárodnej sústave jednotiek (SI);
1. musí uvádzať akékoľvek hodnoty po matematickom zaokrúhlení na dve desatinné miesta, pokiaľ z tejto zmluvy, jej príloh, všeobecne záväzných právnych predpisov a/alebo technických noriem nevyplýva inak;
1. vyhotovená v elektronickej forme musí byť, pokiaľ ide o textovú časť, vo formátoch *.doc, *.docx, *.xls, *.xlsx, *.pdf, a pokiaľ ide o výkresovú časť, vo formátoch *.dwg, *.dgn, *.pdf, pričom elektronická forma projektovej dokumentácie musí byť ako vo formátoch *.doc, *.docx, *.xls, *.xlsx, *.dwg, prípadne *.dgn bez obmedzenia ich editovateľnosti, tak aj vo formáte *.pdf. Elektronická forma projektovej dokumentácie vo formátoch *.doc, *.docx a *.pdf musí byť vo forme ucelených dokumentov (titulná strana spolu s dokumentom, výkresy v jednom súbore) s možnosťou vyhľadávania. Výkresy musia byť spracované v softvérovej platforme ePLAN a AutoCAD alebo ekvivalentnej softvérovej platforme. Zhotoviteľ ju odovzdá objednávateľovi na CD, resp. DVD nosiči alebo na USB kľúči. Obsah elektronickej formy projektovej dokumentácie musí byť zhodný s obsahom projektovej dokumentácie v listinnej forme;
1. [bookmark: _Ref121768080]musí vychádzať z Podkladovej dokumentácie;
1. musí byť v súlade s rozhodnutiami, ktoré sa vzťahujú na Dielo, vrátane rozhodnutí uvedených v článku 1 ods. 1.2 tejto zmluvy;
1. musí byť v súlade so všeobecne záväznými právnymi predpismi a technickými normami, aj keď nie sú právne záväzné, ako aj s odborným stanoviskom právnickej osoby oprávnenej na overovanie plnenia požiadaviek bezpečnosti technických zariadení (oprávnená právnická osoba);
1. [bookmark: _Hlk163133515]musia do nej byť zapracované požiadavky vyplývajúce z odborného stanoviska právnickej osoby oprávnenej na overovanie plnenia požiadaviek bezpečnosti technických zariadení (oprávnená právnická osoba), prípadne z rozhodnutí a usmernení orgánov verejnej správy, ako aj zmeny navrhované objednávateľom;
1. musí byť vypracovaná najmenej vo vecnom rozsahu prislúchajúcom pre príslušný stupeň projektovej dokumentácie podľa aktuálneho Sadzobníka pre navrhovanie ponukových cien projektových prác a inžinierskych činností (UNIKA);
1. musí byť aktuálna a musia byť do nej zapracované a vyznačené zmeny vzniknuté počas vykonávania Diela tak, aby bolo jednoducho zistiteľné, čo sa zmenilo;
1. musí rešpektovať vlastnosti a technické špecifikácie materiálov podľa príslušných vyhlásení o zhode, certifikátov, katalógových listov a/alebo atestov;
1. [bookmark: _Ref141100826]sa musí stať vlastníctvom objednávateľa, resp. objednávateľ sa musí stať majiteľom a/alebo oprávneným vykonávateľom majetkových práv vyplývajúcich z projektovej dokumentácie a zhotoviteľ ju nesmie použiť pre akúkoľvek tretiu osobu bez výslovného písomného súhlasu objednávateľa. Rovnako zhotoviteľ nie je oprávnený bez predchádzajúceho písomného súhlasu objednávateľa zverejňovať akékoľvek informácie o prácach na Diele alebo o ich postupe, o popisoch vykonávania prác, o výkazoch výmer, o nákladoch na vykonanie Diela, o výkresoch a výpočtoch. Všetky podklady poskytnuté objednávateľom sú vo vlastníctve objednávateľa a zhotoviteľ je oprávnený ich použiť výhradne pre účely plnenia tejto zmluvy;
1. musí byť vyhotovená na náklady zhotoviteľa s tým, že akékoľvek náklady spojené s vypracovaním projektovej dokumentácie, jej predkladaním objednávateľovi a zapracúvaním prípadných pripomienok objednávateľa k projektovej dokumentácii znáša zhotoviteľ;
1. musí byť vzájomne koordinovaná vo vzťahu ku všetkým Častiam Diela, ich technickým, funkčným, priestorovým a komunikačným rozhraniam a väzbám na Parný kotol FNsP; projektová dokumentácia vypracovaná samostatne pre jednotlivé Časti Diela musí byť vzájomne kompatibilná a spolu musí tvoriť úplný a funkčný celok.
Zhotoviteľ sa zaväzuje oznamovať objednávateľovi termíny prejednania projektovej dokumentácie a ich prípadných zmien s jednotlivými orgánmi verejnej správy a dotknutými orgánmi a organizáciami najmenej päť (5) pracovných dní vopred.
[bookmark: _Ref108713703][bookmark: _Ref139128445]Schválenie návrhov materiálov. Zhotoviteľ je povinný objednávateľovi pred vypracovaním projektovej dokumentácie zásadne naraz predložiť na schválenie návrhy všetkých Materiálov, ktoré použije pri vykonávaní Diela, okrem Materiálov, ktoré sú jednoznačne špecifikované v prílohe B k tejto zmluve. Zoznam materiálov musí byť členený najmenej podľa jednotlivých Častí Diela, SO, DSO, PS, DPS, montážnych úsekov alebo objektov OST, ako aj podľa média a tlakovej rady, ak je také členenie relevantné. Ak má byť rovnaký Materiál použitý pri viacerých Častiach Diela, môže ho zhotoviteľ predložiť na schválenie spoločne, musí však jednoznačne uviesť všetky Časti Diela a miesta jeho zamýšľaného použitia. Zhotoviteľ zodpovedá za vzájomnú kompatibilitu navrhnutých Materiálov a za ich kompatibilitu s existujúcimi zariadeniami, systémami a technickými rozhraniami.  Návrh každého Materiálu musí obsahovať označenie výrobcu a typu Materiálu, prípadne jeho ďalšej špecifikácie potrebnej pre jeho jednoznačnú identifikáciu a jeho zamýšľané použitie na Diele, a pokiaľ objednávateľ neurčí inak, musí byť doložený vyhláseniami o zhode a atestmi v súlade so všeobecne záväznými právnymi predpismi, ako aj certifikátmi, katalógovými listami alebo inými potvrdeniami výrobcov výrobkov v slovenskom jazyku, českom jazyku alebo anglickom jazyku, v ktorých zhotoviteľ vyznačí parametre preukazujúce splnenie kvalitatívnych a technických parametrov požadovaných v tejto zmluve (najmä v prílohe A k tejto zmluve) vo vzťahu ku všetkým Materiálom. Nepripúšťa sa predloženie návrhu Materiálu, o ktorom je v čase predloženia návrhu známe, že sa stane v čase vykonávania Diela tak, ako tento vyplýva zo zmluvy, trvale alebo dlhodobo na trhu nedostupným, ibaže zhotoviteľ disponuje príslušným Materiálom v potrebnom rozsahu alebo má zabezpečené, že takýto Materiál bude mať v potrebnom rozsahu k dispozícii, pričom však v prípade trvalej nedostupnosti Materiálu zároveň nie je možné špecifikovať Materiál, vo vzťahu ku ktorému je známe, že nebude možné zabezpečiť jeho servis a/alebo údržbu (pri Materiáloch, pri ktorých to prichádza do úvahy). Objednávateľ návrhy Materiálov v lehote pätnástich (15) dní od ich predloženia schváli, ak vyhovujú podmienkam určeným touto zmluvou, inak v tejto lehote návrhy odmietne. V prípade odmietnutia návrhu je zhotoviteľ povinný predložiť na schválenie nové návrhy; na ich schvaľovanie sa použije postup podľa tohto odseku. Akékoľvek náklady spojené s predkladaním návrhov vrátane ich opakovaného predkladania znáša zhotoviteľ. Takto špecifikované Materiály bude zhotoviteľ pri spracovaní projektovej dokumentácie a vykonávaní Diela povinný použiť; použiť iné Materiály bude možné len v prípade, pokiaľ sa príslušný výrobok stane na trhu trvale alebo dlhodobo nedostupným, pričom však zhotoviteľ bude musieť použiť náhradu s rovnakými alebo lepšími vlastnosťami a parametrami, a to po predchádzajúcom odsúhlasení objednávateľom. Včasné schválenie alebo odmietnutie návrhov zo strany objednávateľa ani ich prípadné opakované schvaľovanie nie je dôvodom na predĺženie lehôt na vykonávanie a vykonanie Diela, omeškanie objednávateľa však oprávňuje zhotoviteľa v nevyhnutnom rozsahu prerušiť vykonávanie Diela.
[bookmark: _Ref191991980]DRS. Zhotoviteľ je povinný vypracovať a odovzdať objednávateľovi: 
a) DRS pre Časti Diela, pre ktoré DRS nie je súčasťou Podkladovej dokumentácie;
b) vo vzťahu k Časti Diela OST – Bytterm existujúcu DRS odborne preveriť, vzájomne skoordinovať s ostatnými Časťami Diela a v rozsahu potrebnom na riadne vykonanie Diela ju doplniť, aktualizovať alebo upraviť; a
c) ostatnú projektovú dokumentáciu podľa článku 1 ods. 1.3 časti A) písm. b) až f) tejto zmluvy, 
a to v lehote do dvoch (2) mesiacov odo dňa nadobudnutia účinnosti tejto zmluvy, ak Schválený harmonogram alebo príloha A neustanovujú pre konkrétnu dokumentáciu skorší termín. Projektová dokumentácia môže byť objednávateľovi predkladaná samostatne podľa jednotlivých Častí Diela alebo ucelených častí Diela, musí však byť vzájomne koordinovaná a musí zohľadňovať všetky známe rozhrania, časové a technologické väzby medzi Časťami Diela a väzby na Parný kotol FNsP. Pri spracovávaní projektovej dokumentácie sa zhotoviteľ zaväzuje vychádzať zo súťažnej dokumentácie , z tejto zmluvy, jej príloh a Podkladovej dokumentácie, ktoré sú pre zhotoviteľa záväzné. Objednávateľ sa zaväzuje schváliť alebo pripomienkovať predloženú kompletnú a úplnú projektovú dokumentáciu v lehote pätnástich (15) pracovných dní od jej predloženia zhotoviteľom, ak sa zmluvné strany nedohodnú inak, pričom schvaľovať alebo pripomienkovať ju môže aj po častiach. Prípadné pripomienky objednávateľa majú povahu pokynov objednávateľa (článok 1 ods. 1.9 tejto zmluvy). V prípade pripomienok je zhotoviteľ povinný predložiť na schválenie projektovú dokumentáciu so zapracovanými pripomienkami objednávateľa; na jej schvaľovanie sa použije postup podľa tohto odseku. Akékoľvek náklady spojené s predkladaním projektovej dokumentácie a zapracúvaním pripomienok znáša zhotoviteľ. Schválenú projektovú dokumentáciu sa zhotoviteľ zaväzuje odovzdať objednávateľovi v stanovenej forme a počte vyhotovení podľa tejto zmluvy v lehote desiatich (10) dní po jej schválení. Včasné schválenie alebo pripomienkovanie projektovej dokumentácie zo strany objednávateľa ani jej prípadné opakované pripomienkovanie nie je dôvodom na predĺženie lehôt na vykonávanie a vykonanie Diela. Omeškanie objednávateľa oprávňuje zhotoviteľa prerušiť vykonávanie Diela iba v nevyhnutnom, skutočne dotknutom rozsahu a iba vtedy, ak zhotoviteľ nemôže primerane pokračovať vo vykonávaní ostatných Častí Diela alebo iných nedotknutých plnení.
[bookmark: _Ref191991982]Podmienečné čiastočné schválenie projektovej dokumentácie. Zhotoviteľ predloží objednávateľovi na schválenie projektovú dokumentáciu podľa odseku 6.4 tohto článku aj ohľadne ucelenej časti Diela. Ucelenou časťou Diela sa na účely tohto odseku rozumie najmä jednotlivá Časť Diela, montážny úsek, stavebný objekt, prevádzkový súbor, objekt OST alebo iná technicky a funkčne ucelená časť písomne akceptovaná objednávateľom. Schválenie projektovej dokumentácie pre ucelenú časť Diela je len podmienečné a objednávateľ je oprávnený opätovne pripomienkovať aj už schválenú časť projektovej dokumentácie, najmä z dôvodov vyplývajúcich z neskôr predloženej projektovej dokumentácie, potreby koordinácie Častí Diela, ich rozhraní alebo väzieb na Parný kotol FNsP. Na podmienečné čiastočné schválenie projektovej dokumentácie sa inak použijú ustanovenia odseku 6.4 tohto článku.
[bookmark: _Ref108694048][bookmark: _Ref233945139]Zmeny projektovej dokumentácie. Zhotoviteľ sa zaväzuje vykonávať všetky potrebné zmeny projektovej dokumentácie, ktorých potreba vyplynie počas vykonávania Diela, vrátane zmien vyplývajúcich z okolností uvedených v článku 2 ods. 2.5 tejto zmluvy, z požiadaviek objednávateľa, z potreby koordinácie Častí Diela alebo z potreby zabezpečenia funkčnosti ich rozhraní. Zmeny projektovej dokumentácie, ktoré môžu mať vplyv na cenu za Dielo, záväzný míľnik, funkčnosť alebo technické riešenie inej Časti Diela, spoločné rozhranie alebo Parný kotol FNsP, je možné vykonať len s predchádzajúcim písomným súhlasom objednávateľa. Zhotoviteľ je povinný potrebu zmien projektovej dokumentácie bez zbytočného odkladu písomne oznámiť objednávateľovi a predložiť mu na posúdenie a rozhodnutie najmenej:
1. opis navrhovanej zmeny, nevyhnutných projektových prác a prípadnej nevyhnutnej inžinierskej činnosti a odhad ich rozsahu (v hodinách),
1. označenie Častí Diela, dokumentácie, zariadení a rozhraní, ktorých sa zmena týka alebo ktoré môže ovplyvniť,
1. návrh vplyvu na cenu za Dielo a na ceny jednotlivých Častí Diela, ak ide o naviac práce alebo menej práce, spolu s odôvodnením podľa článku 2 tejto zmluvy,
1. návrh vplyvu na Schválený harmonogram, Záväzné termíny, odstávky, kontrolný a skúšobný plán, projekt komplexného vyskúšania a projekt garančných skúšok vrátane navrhovaných úprav,
1. pravdepodobný vplyv na rozsah Diela a na Schválený rozpočet vrátane dotknutých položiek, a
1. odôvodnenie nevyhnutnosti projektových prác a prípadnej inžinierskej činnosti, ibaže ich potreba vyplýva priamo z požiadaviek objednávateľa.
Ak ide súčasne o naviac práce alebo menej práce, uplatňuje sa aj článok 7 ods. 7.7 tejto zmluvy. Objednávateľ navrhované zmeny projektovej dokumentácie v lehote tridsiatich (30) dní od predloženia úplných podkladov schváli alebo odmietne. Márne uplynutie tejto lehoty sa nepovažuje za schválenie zmeny. V prípade odmietnutia zmeny je zhotoviteľ povinný v lehote do siedmich (7) dní predložiť na schválenie prepracovaný návrh podľa tohto odseku, ak sa zmluvné strany nedohodnú inak.
Predchádzajúci písomný súhlas objednávateľa so zmenou projektovej dokumentácie sám osebe nepredstavuje schválenie naviac prác, zvýšenia ceny za Dielo ani predĺženia Záväzného termínu. Takéto dôsledky zmeny musia byť samostatne schválené postupom podľa článkov ‎2, ‎4 a ‎7 tejto zmluvy.
[bookmark: _Ref108715302]DSV a súvisiaca dokumentácia. Zhotoviteľ je povinný objednávateľovi predložiť na schválenie DSV a ostatnú dokumentáciu podľa článku 1 ods. 1.3 časti A) písm. h) až k) tejto zmluvy samostatne pre príslušnú Časť Diela alebo ucelenú časť Diela v lehote pätnástich (15) dní pred jej plánovaným komplexným vyskúšaním, ak táto zmluva, príloha A alebo Schválený harmonogram nestanovujú inak. Dokumentácia týkajúca sa viacerých Častí Diela alebo ich rozhraní musí byť predložená ako vzájomne koordinovaná dokumentácia. Pred začatím preberacieho konania celého Diela je zhotoviteľ povinný predložiť aj úplnú a vzájomne koordinovanú DSV celého Diela. Zhotoviteľ je povinný do DSV bez zbytočného odkladu zapracovať a vyznačiť aj všetky zmeny vzniknuté počas kontrol, skúšok, komplexného vyskúšania, garančných skúšok, predčasnej alebo skúšobnej prevádzky. Aktuálna a úplná DSV príslušnej Časti Diela musí byť odovzdaná najneskôr pred ukončením jej preberacieho konania. Objednávateľ dokumentáciu v lehote pätnástich (15) dní od jej predloženia schváli, ak vyhovuje podmienkam  tejto zmluvy, všeobecne záväzným právnym predpisom a technickým normám, inak ju v tejto lehote odmietne. V prípade odmietnutia dokumentácie je zhotoviteľ povinný predložiť na schválenie prepracovanú dokumentáciu; na jej schvaľovanie sa použije postup podľa tohto odseku. Akékoľvek náklady spojené s predkladaním a prepracovaním dokumentácie znáša zhotoviteľ. Schválenie a odovzdanie DSV a súvisiacej dokumentácie v rozsahu týkajúcom sa príslušnej Časti Diela je podmienkou začatia preberacieho konania tejto Časti Diela. Schválenie a odovzdanie úplnej a koordinovanej DSV celého Diela je podmienkou začatia preberacieho konania Diela ako celku. Včasné schválenie alebo odmietnutie dokumentácie zo strany objednávateľa ani jej opakované schvaľovanie nie je dôvodom na predĺženie lehôt. Omeškanie objednávateľa oprávňuje zhotoviteľa prerušiť vykonávanie Diela iba v nevyhnutnom, skutočne dotknutom rozsahu.
Objednávateľom schválená projektová dokumentácia podľa odseku 6.4 tohto článku, prípadne objednávateľom schválená zmena projektovej dokumentácie podľa odseku 6.6 tohto článku, je pre zmluvné strany záväzná a môže byť zmenená iba postupom podľa odseku ‎6.6 tohto článku, pokiaľ táto zmluva nestanovuje inak. Schválenie projektovej dokumentácie týkajúcej sa jednej Časti Diela neznamená schválenie projektovej dokumentácie ostatných Častí Diela ani potvrdenie úplnosti, správnosti alebo funkčnosti ich vzájomných rozhraní.
Schválenie projektovej dokumentácie objednávateľom nezbavuje zhotoviteľa zodpovednosti za technicky správne, hospodárne a účelné vypracovanie projektovej dokumentácie, za prevádzkyschopnosť Diela vykonaného na základe zhotoviteľom spracovanej projektovej dokumentácie a za úplnosť a súlad projektovej dokumentácie so všeobecne záväznými právnymi predpismi a technickými normami, aj keď nie sú právne záväzné. Odovzdávanie a prípadné schvaľovanie projektovej dokumentácie a jej zmien nemá vplyv na prípadnú zodpovednosť zhotoviteľa za vady Diela ani na plynutie reklamačných a záručných lehôt; reklamačné a záručné lehoty začínajú plynúť až dňom podľa článku 9 ods. 9.1 tejto zmluvy. Preberanie projektovej dokumentácie objednávateľom sa deje na účely informovania objednávateľa a kontroly vykonávania Diela. Zhotoviteľ zodpovedá aj za vzájomnú koordináciu a kompatibilitu projektovej dokumentácie jednotlivých Častí Diela. Poskytnutie existujúcej DRS pre Časť Diela OST – Bytterm ani jej použitie zhotoviteľom nezbavuje zhotoviteľa povinností preveriť, doplniť, aktualizovať a koordinovať túto dokumentáciu v rozsahu podľa tejto zmluvy.
V prípade touto zmluvou a/alebo právnymi predpismi stanovenej povinnosti vydať o vykonaní diela alebo jeho časti osobitný protokol a/alebo správu a/alebo potvrdenie zhotoviteľ sa zaväzuje vypracovať a odovzdať takýto osobitný protokol a/alebo správu a/alebo potvrdenie objednávateľovi v dvoch (2) písomných vyhotoveniach, ak táto zmluva alebo všeobecne záväzné právne predpisy nestanovujú vyšší počet vyhotovení, s tým, že takýto protokol/správa/potvrdenie musí spĺňať všetky požiadavky stanovené touto zmluvou, všeobecne záväznými právnymi predpismi a technickými normami, aj keď nie sú právne záväzné.
[bookmark: _Ref233483193]Zmluvné strany sa dohodli, že v prípade, ak akékoľvek plnenie poskytované v zmysle tejto zmluvy spĺňa náležitosti autorského diela na objednávku podľa zákona č. 185/2015 Z. z. autorský zákon v znení neskorších predpisov (ďalej len „autorský zákon“), zhotoviteľ udeľuje bezodplatne objednávateľovi dňom prevzatia autorského diela, resp. jeho časti výhradnú licenciu, resp. sublicenciu (ak autorské dielo vytvorí subdodávateľ zhotoviteľa) podľa ust. § 65 autorského zákona na dobu trvania majetkových práv autora v zmysle § 32 autorského zákona, teritoriálne obmedzenú na územie SR a udelenú na všetky známe spôsoby použitia diela podľa § 19 ods. 4 autorského zákona (vrátane použitia autorského diela alebo jeho časti na vytvorenie nového diela, spojenia diela alebo jeho časti s iným dielom) tak, aby objednávateľ mohol dotknuté autorské dielo používať na vlastnú potrebu a za týmto účelom ho poskytovať aj tretím osobám. Výhradnú licenciu (sublicenciu) nadobudnutú v súlade s týmto odsekom objednávateľ nie je povinný využiť.
[bookmark: _Ref163489904]Vo vzťahu k plneniu poskytovanému zhotoviteľom v zmysle tejto zmluvy, ktoré spĺňa náležitosti počítačového programu na objednávku v zmysle autorského zákona, platí ustanovenie odseku 6.11 tohto článku s tým, že postačuje udelenie nevýhradnej licencie, resp. sublicencie. Zároveň je zhotoviteľ povinný odovzdať objednávateľovi najaktuálnejšiu (použitú v produkčnom prostredí) kópiu zdrojového kódu takého počítačového programu na neprepisovateľnom médiu a s ním súvisiace vývojové a užívateľské prostredie (súčasťou sú prístupové kódy, inštalačná príručka a ďalšia dokumentácia), a to pri odovzdaní a prevzatí diela alebo jeho časti, a tiež vždy pri zmene alebo aktualizácii počítačového programu počas záručnej doby.
[bookmark: _Ref163489930]Objednávateľ je tiež oprávnený predmety duševného vlastníctva podľa odsekov 6.11 a 6.12 tohto článku poskytnúť orgánom a organizáciám štátnej správy a územnej samosprávy, prípadne iným subjektom pre plnenie ich úloh vo všeobecnom verejnom záujme. Zhotoviteľ zároveň udeľuje dňom prevzatia diela, resp. jeho časti objednávateľovi súhlas na postúpenie licencie (sublicencie) a súhlas, aby objednávateľ udelil tretej osobe súhlas na použitie diela (sublicencia) v rozsahu udelenej licencie (sublicencie).
[bookmark: _Ref191991891]Pokiaľ zhotoviteľ pri plnení tejto zmluvy ako súčasť diela použije (spravidla spracovaním) počítačový program tretej strany, ktorý nebol vytvorený na základe osobitných požiadaviek objednávateľa podľa tejto zmluvy, pričom je na trhu ponúkaný aj iným subjektom v tej podobe, v akej je bez väčších úprav jeho vlastností a prvkov poskytnutý aj objednávateľovi, vrátane prípadu, ak poskytovateľom licencie k softvéru tretej strany je zhotoviteľ alebo so zhotoviteľom majetkovo prepojená osoba (ďalej len „preexistentný softvér“), v takomto prípade je zhotoviteľ povinný zabezpečiť pre objednávateľa oprávnenie používať preexistentný softvér v súlade s osobitnými licenčnými podmienkami preexistentného softvéru s tým, že príslušná licencia (sublicencia) musí byť udelená minimálne ako časovo neobmedzená, nevýhradná, teritoriálne obmedzená na územie SR, na neobmedzené používanie všetkých funkcionalít preexistentného softvéru a aplikáciu jeho aktualizácií, updatov, upgradov, patchov a iných servisných úkonov a na účely dokončenia, prevádzky, držby, opráv, úprav, modifikácií, rozšírení, iných zmien a používania diela vrátane riadiacich a informačných systémov, ktoré sú jeho súčasťou, a ich prípadného prepájania s inými riadiacimi a informačnými systémami, a to aj prostredníctvom tretích osôb (ďalej len „minimálny rozsah“), na preexistentný softvér sa ustanovenia odseku 6.1 písm. l) a odsekov 6.12 a 6.13 tohto článku nevzťahujú, avšak zhotoviteľ je povinný odovzdať objednávateľovi prístupové kódy na preexistentný softvér a dokumentáciu zvyčajne s preexistentným softvérom poskytovanú (návody na použitie a pod.).
Zhotoviteľ je povinný zabezpečiť vydanie (registráciu) licencií, resp. sublicencií k autorským dielam podľa odsekov 6.11 až 6.14 tohto článku objednávateľovi na e-mail licencie@mhth.sk, pokiaľ objednávateľ písomne neurčí inak. Tieto licencie (sublicencie) prechádzajú na prípadného právneho nástupcu (právnych nástupcov) objednávateľa.
Zhotoviteľ zodpovedá za správnosť a vhodnosť implementácie hardvéru a softvéru vrátane prípadného freeware, riadiacich a informačných systémov, komunikačných rozhraní a ich prepojenia s existujúcou infraštruktúrou objednávateľa a za ich riadne uvedenie do produktívnej prevádzky. Zhotoviteľ zodpovedá aj za škodu spôsobenú nesprávnou, neúplnou alebo nevhodnou implementáciou alebo integráciou.
Zhotoviteľ je povinný počas celej záručnej doby v rozsahu relevantnom pre príslušnú Časť Diela zabezpečovať odstraňovanie vád softvéru a hardvéru a zabezpečovať a inštalovať opravy zraniteľností a funkcionalít, aktualizácie, updaty, upgrady a patche potrebné na zachovanie riadnej, bezpečnej a spoľahlivej prevádzky dodaného softvéru, hardvéru, RIS, OT infraštruktúry a komunikačných rozhraní. Zhotoviteľ je povinný pred nasadením opravy, aktualizácie, updatu, upgradu alebo patchu primerane overiť ich funkčnosť a kompatibilitu s dotknutými zariadeniami, systémami a rozhraniami, zabezpečiť vytvorenie potrebných záloh a možnosť obnovenia predchádzajúceho funkčného stavu a ich nasadenie vopred koordinovať s objednávateľom. Zhotoviteľ nesmie vykonať zásah, ktorý by mohol ohroziť bezpečnosť, stabilitu alebo kontinuitu prevádzky objednávateľa, bez predchádzajúceho odsúhlasenia jeho termínu a spôsobu vykonania objednávateľom. Tým nie je dotknutá povinnosť zhotoviteľa bezodkladne vykonať nevyhnutné dočasné opatrenia na odstránenie alebo obmedzenie bezprostredného bezpečnostného alebo prevádzkového rizika; o takomto riziku a vykonaných opatreniach je zhotoviteľ povinný bezodkladne informovať objednávateľa. Zhotoviteľ je ďalej povinný najmenej raz ročne, v termíne vopred dohodnutom s objednávateľom a zásadne mimo vykurovacieho obdobia, vykonať profylaxiu dodaného softvéru a hardvéru. Profylaxia zahŕňa najmenej kontrolu technického stavu a vyčistenie hardvéru, kontrolu funkčnosti, konfigurácie, kapacity a bezpečnosti softvéru, RIS, OT infraštruktúry a komunikačných rozhraní, kontrolu úplnosti a použiteľnosti záloh a archiváciu aktuálneho softvéru, konfigurácií a nastavení na dátové úložisko určené objednávateľom, celkovú kontrolu stavu RIS a jeho rozhraní, vykonanie potrebných nápravných opatrení a inštaláciu dostupných opráv, aktualizácií, updatov, upgradov a patchov za podmienok podľa tohto odseku, aktualizáciu príslušnej dokumentácie, konfigurácií, schém, zoznamov licencií, prístupových údajov a ostatných podkladov, ak sa v dôsledku vykonaných zásahov zmenili, a vypracovanie a odovzdanie správy o vykonanej profylaxii objednávateľovi. Ak zhotoviteľ pri profylaxii zistí nedostatok systému, zariadenia alebo infraštruktúry, ktoré nie sú súčasťou Diela alebo za ktoré zhotoviteľ podľa tejto zmluvy nezodpovedá, uvedie ich v správe o vykonanej profylaxii spolu s opisom jeho možného vplyvu na Dielo a odporúčaním ďalšieho postupu. Nevykonanie profylaxie riadne a včas alebo neodovzdanie úplnej správy o jej vykonaní sa považuje za poruchu kategórie P3 podľa odseku ‎6.18 tohto článku.
[bookmark: _Ref233483237]Zhotoviteľ zodpovedá za disponibilitu RIS a je povinný poskytovať servisnú podporu softvéru a RIS počas predčasnej prevádzky, skúšobnej prevádzky a počas príslušnej záručnej doby podľa nasledujúcich podmienok:
a) pre Časť Diela Hlavný rozvod je požadovaná disponibilita RIS najmenej 99,40 % a hotline musí byť dostupná každý deň v čase od 7.00 do 17.00 hod.;
b) pre Časti Diela OST – Ostatné a OST – FNsP je požadovaná disponibilita RIS najmenej 99,85 % a hotline musí byť dostupná nepretržite 24 hodín denne, sedem dní v týždni.
c) pre Časť Diela Rozšírenie technológie CVS je požadovaná disponibilita RIS najmenej 99,85 % a hotline musí byť dostupná nepretržite 24 hodín denne, sedem dní v týždni.

Disponibilita RIS sa vyhodnocuje za každé dvanásťmesačné obdobie, pričom prvé vyhodnocovacie obdobie začína dňom uvedenia príslušnej Časti Diela do predčasnej alebo skúšobnej prevádzky, podľa toho, čo nastane skôr. Ak ten istý RIS, jeho komponent alebo rozhranie slúži viacerým Častiam Diela, uplatní sa naň prísnejší z dotknutých režimov.
Poruchou RIS sa rozumie akákoľvek vada, chyba, nedostatok, porucha, incident alebo iný problém brániaci riadnemu alebo bezchybnému užívaniu RIS, spôsobujúci jeho čiastočnú alebo úplnú nefunkčnosť alebo obmedzenie jeho používania alebo prevádzky.
Reakčným časom sa rozumie lehota, v ktorej je zhotoviteľ povinný potvrdiť prijatie oznámenia o poruche, vykonať jej predbežné posúdenie a oznámiť objednávateľovi ďalší postup. Časom nástupu sa rozumie lehota, v ktorej je zhotoviteľ povinný začať vykonávať práce na odstránení poruchy. Neutralizáciou sa rozumie dočasné odstránenie stavu obmedzujúceho alebo znemožňujúceho riadne a bezpečné používanie RIS tak, aby bolo možné RIS riadne prevádzkovať bez podstatného obmedzenia. Odstránením poruchy sa rozumie úplné a trvalé odstránenie jej príčiny a následkov.

Pre Časť Diela Hlavný rozvod platia tieto lehoty:
	Klasifikácia
	Reakčný čas
	Čas nástupu
	Neutralizácia
	Odstránenie poruchy

	P1
	1 hodina
	14 hodín
	24 hodín
	32 hodín

	P2
	2 hodiny
	24 hodín
	–
	48 hodín

	P3
	2 hodiny
	32 hodín
	–
	96 hodín

	BI
	1 hodina
	2 hodiny
	4 hodiny
	24 hodín



Pre Časti Diela OST – Ostatné a OST – FNsP platia tieto lehoty:
	Klasifikácia
	Reakčný čas
	Čas nástupu
	Neutralizácia
	Odstránenie poruchy

	P1
	15 minút
	2 hodiny
	12 hodín
	24 hodín

	P2
	1 hodina
	12 hodín
	–
	48 hodín

	P3
	1 hodina
	24 hodín
	–
	96 hodín

	BI
	15 minút
	2 hodiny
	4 hodiny
	24 hodín


Pre Časť Diela Rozšírenie technológie CVS platia tieto lehoty:
	Klasifikácia
	Reakčný čas
	Čas nástupu
	Neutralizácia
	Odstránenie poruchy

	P1
	15 minút
	2 hodiny
	12 hodín
	24 hodín

	P2
	1 hodina
	12 hodín
	–
	48 hodín

	P3
	1 hodina
	24 hodín
	–
	96 hodín

	BI
	15 minút
	2 hodiny
	4 hodiny
	24 hodín



Lehoty podľa tohto odseku začínajú plynúť od prvého, aj neúspešného, pokusu objednávateľa nahlásiť poruchu prostredníctvom hotline, ak bol uskutočnený počas doby jej dostupnosti; inak začínajú plynúť od najbližšieho okamihu, keď má byť hotline dostupná. Pri hotline poskytovanej nepretržite začínajú lehoty plynúť okamihom prvého pokusu o nahlásenie.
Porucha má vysokú prioritu P1, ak dôjde k havárii, nedostupnosti alebo výpadku RIS, nemožnosti používania jeho základných alebo kritických funkcií, ohrozeniu života, zdravia alebo majetku alebo ak môže dôjsť k vzniku škody súvisiacej najmä s výrobou alebo dodávkou tepla alebo elektrickej energie, pokiaľ nejde o bezpečnostný incident.
Porucha má strednú prioritu P2, ak spôsobuje zníženie výkonu alebo kvality RIS alebo chybné fungovanie RIS, pričom možnosť používania jeho základných a kritických funkcií zostáva zachovaná.
Porucha má nízku prioritu P3, ak nespadá do kategórie P1, P2 alebo BI.
Bezpečnostným incidentom BI sa rozumie udalosť, ktorá má v dôsledku narušenia bezpečnosti siete alebo informačného systému alebo porušenia bezpečnostnej politiky alebo záväznej metodiky negatívny vplyv na kybernetickú bezpečnosť objednávateľa alebo na prevádzkovanie jeho základnej služby.
Zhotoviteľ je povinný po začatí prác na odstránení poruchy v nich nepretržite a s odbornou starostlivosťou pokračovať až do neutralizácie a úplného odstránenia poruchy. Prerušiť ich môže iba s predchádzajúcim súhlasom objednávateľa alebo ak je pokračovanie objektívne nemožné z dôvodu na strane objednávateľa.

[bookmark: _Ref233946463]Zhotoviteľ je povinný zabezpečiť, aby bol nositeľom všetkých práv potrebných na udelenie licencií a sublicencií podľa odsekov ‎6.11 až ‎6.14 tohto článku a aby všetci autori, spoluautori a ostatní nositelia práv súhlasili s ich udelením, postúpením a s udeľovaním sublicencií v rozsahu podľa tejto zmluvy. Zhotoviteľ je povinný na vlastné náklady v plnom rozsahu vysporiadať všetky nároky tretích osôb tak, aby objednávateľ mohol predmety duševného vlastníctva nerušene používať. Zhotoviteľ zodpovedá za to, že plnením tejto zmluvy ani používaním Diela nedôjde k neoprávnenému zásahu do práv duševného vlastníctva alebo iných práv tretích osôb.
Všetky náklady spojené s plnením povinností zhotoviteľa podľa odsekov ‎6.11 až ‎6.18 tohto článku sú zahrnuté v cene za Dielo. Uplynutie záručnej doby nemá vplyv na zodpovednosť zhotoviteľa za právne vady, nevysporiadané práva tretích osôb ani na jeho povinnosť zabezpečiť objednávateľovi oprávnenia na používanie Diela v rozsahu podľa tejto zmluvy.
Zhotoviteľ je povinný pri vykonávaní celého Diela dodržiavať:
a) Zmluvu o zabezpečení plnenia bezpečnostných opatrení a notifikačných povinností podľa zákona o kybernetickej bezpečnosti;
b) Všeobecné pravidlá pre partnerské firmy dodávajúce OT infraštruktúru a softvér; a
c) Smernicu – Politiky kybernetickej a informačnej bezpečnosti pre dodávateľov a tretie strany (PKIB),
ktoré tvoria prílohy k tejto zmluve. Uvedené dokumenty sa vzťahujú na Dielo ako celok; jednotlivé povinnosti sa uplatnia v rozsahu zodpovedajúcom povahe príslušnej Časti Diela, vykonávanej činnosti, dodávaného hardvéru, softvéru, RIS, OT infraštruktúry a komunikačných rozhraní.
Zhotoviteľ zodpovedá za splnenie týchto povinností aj osobami, ktoré použije na vykonanie Diela, najmä subdodávateľmi, dodávateľmi technológií, softvéru, servisnými organizáciami a osobami vykonávajúcimi vzdialený prístup. Zhotoviteľ je povinný zabezpečiť, aby boli tieto osoby príslušnými povinnosťami preukázateľne zaviazané najmenej v rovnakom rozsahu.
Akýkoľvek vzdialený prístup do sietí, systémov, zariadení alebo infraštruktúry objednávateľa možno zriadiť a používať iba s predchádzajúcim písomným súhlasom objednávateľa a spôsobom schváleným objednávateľom. Všetky náklady spojené s plnením povinností podľa tohto odseku a uvedených príloh sú zahrnuté v cene za Dielo.

[bookmark: _Ref138409484]PODMIENKY VYKONÁVANIA DIELA
Zhotoviteľ je povinný vykonať Dielo a každú Časť Diela s odbornou starostlivosťou, riadne a včas a tak, aby boli vykonané v súlade:
1. so všeobecne záväznými právnymi predpismi,
1. s technickými normami, aj keď nie sú právne záväzné,
1. so stavebnými povoleniami a ostatnými rozhodnutiami, vyjadreniami, stanoviskami a súhlasmi, ktoré sa vzťahujú na Dielo alebo príslušnú Časť Diela,
1. s touto zmluvou vrátane jej príloh, Podkladovej dokumentácie a ich prípadných zmien,
1. so súťažnou dokumentáciou,
1. s ponukou,
1. so Schváleným harmonogramom,
1. so schválenou projektovou dokumentáciou vrátane jej prípadných zmien,
1. so Schváleným rozpočtom vrátane jeho prípadných zmien, a
1. s požiadavkami na vzájomnú koordináciu, kompatibilitu a funkčnosť Častí Diela a ich rozhraní.
Nedotýkajúc sa ustanovenia odseku 7.1 tohto článku, zhotoviteľ je povinný zabezpečiť, aby materiál spĺňal najmä požiadavky vyplývajúce:
a) zo zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov alebo rovnocennou právnou úpravou členského štátu,
b) a ak je to relevantné, aj zo zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov alebo rovnocennou právnou úpravou členského štátu a z prílohy I nariadenia Európskeho parlamentu a Rady (EÚ) č. 305/2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS, v znení neskorších predpisov.
Pokiaľ objednávateľ neurčí inak, dokumentáciu preukazujúcu splnenie uvedených požiadaviek je zhotoviteľ povinný predložiť objednávateľovi pre každý druh Materiálu pred jeho použitím alebo zabudovaním do Diela a následne ju súhrnne odovzdať pri odovzdaní a prevzatí príslušnej Časti Diela. Dokumentácia musí jednoznačne identifikovať Materiál, Časť Diela a miesto, v ktorom bol Materiál použitý alebo zabudovaný.
Zhotoviteľ sa zaväzuje zabezpečiť na svoje náklady:
1. vypracovanie projektovej dokumentácie zariadenia staveniska, jeho vybudovanie, prevádzkovanie, údržbu, likvidáciu a vypratanie staveniska; stavenisko musí byť zriadené a prevádzkované tak, aby bola zabezpečená ochrana zdravia ľudí na stavenisku a v jeho okolí, ako aj ochrana životného prostredia podľa osobitných predpisov;
1. zabezpečenie staveniska a jeho oplotenie, resp. výstražné označenie tak, aby na stavenisko mohli vstupovať okrem zhotoviteľa iba zodpovední zamestnanci a spolupracujúce osoby objednávateľa a kontrolné orgány verejnej správy;
1. označenie staveniska údajmi o stavbe a o účastníkoch výstavby v rozsahu vyplývajúcom zo všeobecne záväzných právnych predpisov;
1. udržiavanie poriadku a čistoty na stavenisku a v jeho bezprostrednom okolí a na používaných inžinierskych sieťach a odstraňovanie odpadov a nečistôt vzniknutých pri vykonávaní diela;
1. vytýčenie základných smerových a výškových bodov s presne vymedzenými a označenými hranicami staveniska;
1. napojenia na zdroj elektrickej energie, na odberný bod vody, na kanalizáciu a na ostatné médiá potrebné k riadnemu vykonaniu diela;
1. bezpečnosť a ochranu zdravia pri práci zamestnancov na stavenisku;
1. zhromaždiská stavebných a ďalších odpadov a sute;
1. dopravu a skladovanie všetkých materiálov a technického vybavenia a ich presun zo skladu alebo iného miesta uloženia na stavenisko;
1. všetko potrebné technické vybavenie;
1. účasť zodpovedných zástupcov a zamestnancov na kontrolných dňoch a pri kontrole všetkých prác, ktoré majú byť v priebehu ďalšieho vykonávania diela zakryté alebo sa stanú neprístupnými;
1. okamžité odstraňovanie vád a odchýlok vykonávaného diela od projektovej dokumentácie zistených pri kontrolách a kontrolných dňoch počas vykonávania diela;
1. poskytovanie súčinnosti projektantovi a/alebo zástupcovi projektanta povereného výkonom autorského dozoru pri kontrole vykonávania diela;
1. vyhotovovanie dennej fotodokumentácie o priebehu vykonávania prác na Diele, ktorou sa zaznamenávajú zmeny a postup prác minimálne v 24-hodinových intervaloch, resp. v takých intervaloch, ktoré umožňujú vizuálne zachytenie všetkých vykonaných prác, ako aj pracovných postupov, dodávok a presunov Materiálov tak, ako sú tieto evidované v denníku alebo určené Schváleným rozpočtom, inak v intervaloch určených objednávateľom. Fotodokumentácia musí byť prehľadne členená a označená najmenej podľa Časti Diela, príslušného Staveniska alebo pracoviska, dátumu a miesta vykonania prác. Fotodokumentáciu za obdobie od predchádzajúceho kontrolného dňa do najbližšie nasledujúceho kontrolného dňa odovzdá zhotoviteľ objednávateľovi počas tohto najbližšie nasledujúceho kontrolného dňa, a to v elektronickej forme. Fotodokumentácia musí byť vyhotovená v rozlíšení minimálne 8 Mpix;
1. vykonávanie všetkých kontrol a skúšok v rozsahu podľa kontrolného a skúšobného plánu, projektu komplexného vyskúšania a, vo vzťahu k Časti Diela Rozšírenie technológie CVS, projektu garančných skúšok, vrátane kontrol a skúšok rozhraní a spoločnej funkčnosti dotknutých Častí Diela;
1. vypratanie a vyčistenie jednotlivých častí Staveniska a celého Staveniska v lehotách a za podmienok podľa článku 5 ods. ‎5.6 tejto zmluvy;
1. nevyhnutné opatrenia na ochranu priľahlých a susediacich objektov (stavieb, komunikácií, akýchkoľvek iných plôch a ich príslušenstva) k pozemkom, na ktorých sa vykonáva dielo, proti ich znečisteniu, poškodeniu alebo inému znehodnoteniu. V prípade ich znečistenia, poškodenia alebo iného znehodnotenia zhotoviteľ zabezpečí uvedenie všetkých takto dotknutých objektov, bez ohľadu na ich vlastníctvo, do pôvodného stavu ihneď, inak v primeranej lehote, najmä avšak nielen ich vyčistením a/alebo vykonaním opráv akýchkoľvek poškodených častí a povrchov objektov;
1. v prípadoch a rozsahu vyplývajúcich z tejto zmluvy, prílohy A a Schváleného harmonogramu zabezpečenie adekvátnych náhradných zdrojov tepla (ďalej len „NZT“) tak, aby bola počas vykonávania Diela zabezpečená požadovaná dodávka tepla a teplej úžitkovej vody dotknutým odberateľom.
Povinnosť zhotoviteľa zabezpečiť NZT podľa tejto zmluvy nie je obmedzená iba na OST, odberné miesta alebo prípady výslovne uvedené v samostatnej položke alebo tabuľke plánovaného použitia NZT vo výkaze výmer alebo v sumárnom výkaze výmer. Zhotoviteľ je povinný zabezpečiť NZT aj pre inú OST, odberné miesto alebo iné dotknuté miesto, ak potreba NZT vyplynie z tejto zmluvy, prílohy A, Harmonogramu, Schváleného harmonogramu, zo skutočného postupu vykonávania Diela, z plávajúceho nastavenia termínov v prvom roku vykonávania Diela, z potreby zachovania dodávky tepla alebo teplej úžitkovej vody alebo z posunu termínov vrátane posunu vyvolaného omeškaním, nedostatočnou koordináciou alebo iným porušením povinnosti zhotoviteľa. Náklady na zabezpečenie NZT v prípadoch podľa predchádzajúcej vety sú zahrnuté v Celkovej maximálnej cene za Dielo, pokiaľ podľa tejto zmluvy nejde o náklady, ktoré znáša zhotoviteľ z dôvodu omeškania, vady, nedostatočnej koordinácie, nerešpektovania Harmonogramu, Schváleného harmonogramu, sezónnych alebo prevádzkových obmedzení alebo iného porušenia povinnosti zhotoviteľa.
Zhotoviteľ je v súvislosti s NZT povinný zabezpečiť najmä ich dodávku, dopravu, osadenie, pripojenie, sprevádzkovanie, kompletnú prevádzku, obsluhu, údržbu, servis, odpojenie a odvoz, potrebné povolenia, súhlasy, ohlásenia a iné úkony potrebné na ich prevádzku vrátane povolení alebo ohlásení týkajúcich sa malých zdrojov znečisťovania ovzdušia, dočasné technické úpravy, úpravy softvéru, MaR, riadiacich a bezpečnostných funkcií, ako aj riadne meranie spotreby paliva a množstva tepla dodaného z NZT.
Nasadenie NZT, jeho miesto, výkon a predpokladané obdobie prevádzky musí byť vopred písomne schválené objednávateľom. 
Objednávateľ je oprávnený od nasadenia NZT upustiť, najmä ak dotknutý koncový užívateľ akceptuje dlhšie prerušenie dodávky tepla alebo teplej úžitkovej vody. Zhotoviteľ nie je oprávnený predpokladať, že nasadenie NZT nie je potrebné, ani od nasadenia NZT upustiť bez predchádzajúceho písomného súhlasu objednávateľa. Ak zhotoviteľ navrhuje, aby sa od nasadenia NZT upustilo alebo aby sa jeho rozsah, miesto alebo obdobie zmenili, je povinný o tom objednávateľa v dostatočnom predstihu písomne informovať, odôvodniť navrhovaný postup a predložiť mu všetky podklady potrebné na posúdenie dopadu na dodávku tepla a teplej úžitkovej vody. Do udelenia písomného súhlasu objednávateľa je zhotoviteľ povinný postupovať tak, ako keby potreba nasadenia NZT trvala.
Zhotoviteľ je povinný prevádzku NZT plánovať a zabezpečovať hospodárne a efektívne, priebežne objednávateľovi poskytovať údaje o predpokladanej a skutočnej spotrebe paliva a vykonať všetky primerané opatrenia na minimalizáciu spotreby paliva a doby prevádzky NZT.
Palivo, najmä motorová nafta, potrebné na prevádzku NZT nie je zahrnuté v Celkovej maximálnej cene za Dielo. Objednávateľ zabezpečuje palivo iba vo vzťahu k plánovanému použitiu NZT pre OST alebo odberné miesta výslovne uvedené v samostatnej položke alebo tabuľke plánovaného použitia NZT vo výkaze výmer alebo v sumárnom výkaze výmer, a to len v rozsahu schváleného obdobia použitia NZT, ktoré nie je vyvolané omeškaním, vadou, nedostatočnou koordináciou, nerešpektovaním Harmonogramu, Schváleného harmonogramu, sezónnych alebo prevádzkových obmedzení alebo iným porušením povinnosti zhotoviteľa. Objednávateľ zabezpečí palivo výlučne tak, že ho sprístupní zhotoviteľovi v mieste určenom objednávateľom, ktorým je závod MHTH Žilina, ak objednávateľ písomne neurčí iné miesto. Objednávateľ nie je povinný zabezpečovať ani koordinovať dopravu, dovoz, prepravu, stáčanie, prečerpávanie, dopĺňanie alebo inú manipuláciu s palivom na Stavenisko, k NZT alebo na miesto jeho využitia. Zhotoviteľ je povinný na svoje náklady zabezpečiť prevzatie, prepravu, dopravu, dopĺňanie, stáčanie, prečerpávanie a akúkoľvek inú manipuláciu s palivom z miesta určeného objednávateľom k príslušnému NZT, vrátane všetkých súvisiacich technických, bezpečnostných, organizačných a prevádzkových opatrení. Zhotoviteľ je povinný v dostatočnom predstihu oznámiť objednávateľovi predpokladané množstvo a termíny potreby paliva, viesť presnú evidenciu jeho spotreby a umožniť objednávateľovi jej priebežnú kontrolu. Tým nie je dotknutá zodpovednosť zhotoviteľa za nehospodárnu alebo neodôvodnenú spotrebu paliva.
Ak potreba NZT vznikne dodatočne alebo mimo plánovaného použitia NZT uvedeného vo výkaze výmer alebo v sumárnom výkaze výmer, avšak nebola vyvolaná omeškaním, vadou, nedostatočnou koordináciou alebo iným porušením povinnosti zhotoviteľa, zabezpečí objednávateľ palivo za rovnakých podmienok ako pri plánovanom použití NZT.
Ak sa potreba, rozsah, miesto alebo doba prevádzky NZT predĺži alebo vznikne dodatočne v dôsledku omeškania, vady, nedostatočnej koordinácie, nerešpektovania Harmonogramu, Schváleného harmonogramu, sezónnych alebo prevádzkových obmedzení alebo iného porušenia povinnosti zhotoviteľa, všetky tým vyvolané dodatočné náklady vrátane nákladov na palivo znáša zhotoviteľ. To platí najmä v prípade, ak zhotoviteľ vykonáva práce v inom časovom, vecnom alebo organizačnom rozsahu, než zodpovedá Harmonogramu, Schválenému harmonogramu alebo objednávateľom schválenému nasadeniu NZT, a tým vyvolá potrebu nasadenia NZT pre ďalšie odberné miesta, ďalšie OST alebo na dlhšie obdobie, než bolo vopred schválené objednávateľom. Ak zhotoviteľ NZT riadne a včas nezabezpečí, je objednávateľ oprávnený zabezpečiť ho sám alebo prostredníctvom tretej osoby na náklady zhotoviteľa. 
[bookmark: _Ref192008751]Kontrolné dni. Za účelom informovania o postupe vykonávania Diela, dodržiavania Schváleného harmonogramu, predkladania dokumentácie týkajúcej sa Materiálov a poskytovania vzájomnej súčinnosti sa budú medzi zmluvnými stranami uskutočňovať pravidelné operatívne porady, tzv. kontrolné dni. Na kontrolných dňoch zmluvné strany prerokujú najmä:
a) postup vykonávania jednotlivých Častí Diela a Diela ako celku;
b) plnenie záväzných termínov, míľnikov, odstávok a časových a technologických väzieb;
c) rozsah a hodnotu už vykonaných prác, dodávok a dokumentácie v členení podľa jednotlivých Častí Diela a spoločných plnení;
d) rozsah prác a dodávok, ktoré má zhotoviteľ vykonať do najbližšieho kontrolného dňa;
e) koordináciu Častí Diela, ich rozhraní a väzieb na Parný kotol FNsP;
f) plánovanie a prevádzku NZT;
g) stav projektovej dokumentácie, kontrol, skúšok a uvádzania jednotlivých Častí Diela do prevádzky; a
h) vzniknuté alebo hroziace prekážky a opatrenia na ich odstránenie alebo minimalizáciu ich následkov.
Z každého kontrolného dňa vyhotoví zhotoviteľ písomný záznam v dvoch (2) vyhotoveniach po jednom (1) pre každú zmluvnú stranu, ktorý bude po odsúhlasení objednávateľom pre zmluvné strany záväzný. Súčasťou záznamov z kontrolných dní budú aj informácie o počtoch zamestnancov jednotlivých subdodávateľov podieľajúcich sa na vykonávaní Diela. Účasť zhotoviteľa (jeho príslušných zodpovedných zástupcov) a dotknutého stavbyvedúceho alebo stavbyvedúcich je povinná. Kontrolné dni sa budú konať najmenej raz týždenne na mieste určenom objednávateľom, ak sa zmluvné strany nedohodnú inak. Objednávateľ je podľa potreby oprávnený zvolať aj samostatný kontrolný deň týkajúci sa konkrétnej Časti Diela, rozhrania, odstávky alebo skúšky. Zápis z kontrolného dňa slúži na zachytenie prerokovaných skutočností, uložených organizačných úloh a priebehu vykonávania Diela. Zápis z kontrolného dňa ani jeho odsúhlasenie samo osebe nemení rozsah Diela, cenu za Dielo, Záväzný termín, záručné podmienky ani iné práva a povinnosti, ktorých zmena podľa tejto zmluvy vyžaduje osobitný písomný úkon alebo dodatok k tejto zmluve.
Zakrytie prác. Zhotoviteľ sa zaväzuje písomne vyzvať objednávateľa (technický dozor) na kontrolu všetkých prác, ktoré majú byť v priebehu ďalšieho vykonávania diela zakryté alebo sa stanú neprístupnými, minimálne tri (3) pracovné dni vopred. Ak sa objednávateľ nedostaví a nevykoná kontrolu týchto prác, je zhotoviteľ oprávnený pokračovať vo vykonávaní diela aj bez vykonania tejto kontroly. Ak bude objednávateľ požadovať dodatočné odkrytie týchto prác, je zhotoviteľ povinný odkrytie týchto prác vykonať, za čo je oprávnený požadovať od objednávateľa náhradu nákladov s tým spojených, ibaže sa zistí vadné vykonanie odkrytých prác. Ak zhotoviteľ práce zakryje alebo ich urobí neprístupnými bez riadnej a včasnej výzvy objednávateľovi podľa tohto odseku, je povinný ich na žiadosť objednávateľa na vlastné náklady odkryť, umožniť ich kontrolu a následne ich uviesť do pôvodného stavu. Takéto odkrytie ani súvisiace práce nezakladajú právo zhotoviteľa na zvýšenie ceny za Dielo alebo predĺženie Záväzného termínu.
Dodatočné schválenie návrhov materiálov. Ak zhotoviteľ pri vykonávaní diela zistí, že na vykonanie diela treba použiť materiál, ktorého návrh nebol schválený objednávateľom podľa článku 6 ods. 6.3 tejto zmluvy, je povinný objednávateľovi predložiť na schválenie návrh materiálu pred jeho obstaraním a zabudovaním do diela, pričom sa ustanovenie článku 6 ods. 6.3 tejto zmluvy použije rovnako. 
[bookmark: _Ref191991791]Naviac práce, menej práce. Rozsah Diela alebo jednotlivej Časti Diela možno zmeniť iba na základe predchádzajúceho písomného pokynu alebo súhlasu objednávateľa vydaného osobou, ktorú objednávateľ písomne oznámil zhotoviteľovi podľa článku 18 ods. 18.3 tejto zmluvy ako osobu oprávnenú konať za objednávateľa v príslušnej veci, najmä vo veciach zmluvných alebo vo veciach zmenového konania; tým nie sú dotknuté ustanovenia tejto zmluvy vyžadujúce na zmenu rozsahu Diela, Celkovej maximálnej ceny za Dielo alebo Záväzného termínu písomný dodatok k tejto zmluve. Naviac práce je zhotoviteľ povinný vykonať v lehotách, ktoré si zmluvné strany dohodnú s prihliadnutím na rozsah a charakter vyvolaných prác a dodávok. Zmeny rozsahu Diela je možné vykonať len na základe zmenových konaní začatých písomnými zmenovými listami doručenými zhotoviteľom objednávateľovi. Zmenový list musí jednoznačne označovať dotknutú Časť Diela alebo Časti Diela, dotknuté plnenie spoločné pre viacero Častí Diela a prípadné rozhrania. Zhotoviteľ nie je pred ukončením zmenového konania oprávnený navrhovanú zmenu realizovať, ibaže mu objednávateľ v naliehavých prípadoch vydá písomný pokyn, aby zmenu začal realizovať pred ukončením zmenového konania. Takýto pokyn oprávňuje zhotoviteľa začať vykonávať zmenu, sám osebe však nepredstavuje schválenie zhotoviteľom navrhovanej ceny, rozsahu predĺženia Záväzného termínu ani iných nárokov zhotoviteľa; tieto sa posúdia a schvália postupom podľa tejto zmluvy. Zmenové listy predkladá zhotoviteľ objednávateľovi v troch (3) vyhotoveniach v listinnej forme a v jednom (1) vyhotovení v elektronickej forme ako projektovú dokumentáciu (článok ‎6 ods. ‎6.1 tejto zmluvy). Zmenový list musí obsahovať najmenej:
1. navrhované zmenené stavebnotechnické alebo technologické riešenie s jeho podrobným opisom a označením dotknutých Častí Diela, zariadení a rozhraní,
1. návrh vplyvu na cenu za Dielo, členený podľa dotknutých Častí Diela a plnení spoločných pre viacero Častí Diela, vrátane vyznačenia rozdielov v jednotlivých položkách Schváleného rozpočtu a súvisiaceho rozpočtu; na úpravu ceny sa použije ustanovenie článku ‎2 ods. ‎2.7 tejto zmluvy,
1. návrh vplyvu na Schválený harmonogram, Záväzné termíny, odstávky, dobu a rozsah použitia NZT, kontrolný a skúšobný plán, projekt komplexného vyskúšania a projekt garančných skúšok vrátane ich potrebných úprav,
1. návrh vplyvu na projektovú dokumentáciu, pričom  sa podľa potreby použije ustanovenie článku ‎6 ods. ‎6.6 tejto zmluvy,
1. vyhodnotenie vplyvu navrhovanej zmeny na ostatné Časti Diela, ich rozhrania, spoločnú funkčnosť Diela a Parný kotol FNsP, 
1. písomné vyjadrenie hlavného projektanta alebo príslušného projektanta dotknutej Časti Diela k navrhovanej zmene a
1. odôvodnenie navrhovanej zmeny a vysvetlenie nevyhnutnosti realizácie naviac prác alebo odpadnutia potreby realizácie niektorých prác (ako menej prác).
Za naviac práce sa nepovažujú najmä:
a) zmeny vyplývajúce z rozdielnej miery podrobnosti DRS alebo zo schválených návrhov či vzoriek Materiálov, ak sú potrebné na riadne vykonanie pôvodne dohodnutého rozsahu Diela;
b) činnosti a plnenia potrebné na koordináciu Častí Diela, zabezpečenie ich kompatibility a riadne vykonanie ich rozhraní, ak povinnosť zabezpečiť ich vyplýva z tejto zmluvy; ani
c) práce, dodávka alebo náklady vyvolané chybou, opomenutím, nedostatočnou koordináciou alebo iným porušením povinnosti zhotoviteľa.
Práce, dodávky a plnenia podľa predchádzajúcej vety nemajú vplyv na cenu za Dielo ani na Schválený harmonogram a zhotoviteľ ich vykoná na vlastné náklady.
Celková maximálna cena za Dielo môže byť zvýšená len v prípadoch a spôsobom uvedeným v tejto zmluve, a to na základe písomných dodatkov k tejto zmluve. Záväzný termín možno predĺžiť len na základe písomných dodatkov k tejto zmluve. Technický dozor je v rozsahu svojho písomného poverenia oprávnený schvaľovať iba technické a organizačné riešenia, ktoré nemenia rozsah Diela, Celkovú maximálnu cenu za Dielo, Záväzný termín, záručné podmienky, zabezpečenie záväzkov ani rozsah zodpovednosti zhotoviteľa. Stanovisko, zápis alebo pokyn technického dozoru sám osebe nepredstavuje schválenie naviac prác, nároku na zvýšenie ceny za Dielo alebo nároku na predĺženie Záväzného termínu. Doručením písomného pokynu objednávateľa na vykonanie menej prác nie je zhotoviteľ oprávnený dotknuté práce vykonať, resp. je povinný ich vykonávanie prerušiť. Ak ich napriek tomu vykoná, nevznikne mu nárok na zaplatenie ich ceny.
Stavebný/montážny denník (ďalej len „denník“). Od prevzatia prvej časti Staveniska je zhotoviteľ povinný viesť v súlade so všeobecne záväznými právnymi predpismi denník, príp. viacero denníkov podľa jednotlivých Častí Diela, stavieb, montážnych úsekov alebo pracovísk, do ktorého je povinný zapisovať všetky podstatné a rozhodujúce skutočnosti pre naplnenie predmetu tejto zmluvy, najmä údaje o časovom a technologickom postupe vykonávania Diela a jeho akosti, zdôvodnenie odchýlok vykonávaného Diela od tejto zmluvy; inak zodpovedá za škodu tým objednávateľovi spôsobenú. Na žiadosť objednávateľa je zhotoviteľ povinný viesť denník v elektronickej podobe v informačnom systéme určenom objednávateľom, ktorý za podmienok vyplývajúcich z článku ‎6 ods. ‎6.14 a nasl. tejto zmluvy pre obe zmluvné strany zabezpečí zhotoviteľ, ktorý zároveň zaškolí určený personál objednávateľa. Každý zápis musí umožňovať jednoznačnú identifikáciu Časti Diela, Staveniska, objektu, montážneho úseku alebo rozhrania, ktorého sa týka. Ak zhotoviteľ vedie viacero denníkov, zodpovedá za ich vzájomnú koordináciu, prehľadnosť a za to, že všetky skutočnosti významné pre Dielo ako celok alebo pre viacero Častí Diela budú zaznamenané vo všetkých dotknutých denníkoch alebo v spoločnom koordinačnom zázname. Objednávateľ je oprávnený kontrolovať obsah denníka a k zápisom v ňom vykonaným pripájať svoje stanoviská, pripomienky a námietky (ďalej len „zápisy“). Zhotoviteľ je povinný umožniť objednávateľovi (technický dozor) kontrolovať obsah denníka a vykonávať v ňom zápisy; za tým účelom je zhotoviteľ povinný zabezpečiť trvalý prístup objednávateľa a orgánov verejnej správy k denníku na Stavenisku v pracovnom čase počas vykonávania Diela. Právo usmerňovať stavebné/montážne práce na Diele prostredníctvom denníka má len objednávateľ, resp. technický dozor objednávateľa. Okrem stavbyvedúceho a technického dozoru objednávateľa je oprávnený v denníku vykonávať zápisy projektant alebo zástupca projektanta poverený výkonom autorského dozoru. Stavbyvedúci zhotoviteľa je povinný predložiť technickému dozoru objednávateľa denný záznam najneskôr v nasledujúci pracovný deň a odovzdať mu prvý prepis. Ak osoba, ktorá je oprávnená vykonávať zápisy do denníka a ktorej je zápis určený, nesúhlasí s vykonaným zápisom, je povinná vyjadriť sa k nemu do troch (3) pracovných dní, inak platí, že s obsahom zápisu súhlasí. Nevyjadrenie sa k zápisu ani fikcia súhlasu podľa predchádzajúcej vety nepredstavujú schválenie zmeny rozsahu Diela, naviac prác, zvýšenia ceny za Dielo, predĺženia Záväzného termínu, uznanie nároku druhej zmluvnej strany, vzdanie sa práva ani zmenu tejto zmluvy; takéto právne účinky môžu vzniknúť iba postupom výslovne ustanoveným touto zmluvou. Vedenie denníka sa končí odovzdaním a prevzatím Diela. Denník sa skladá z úvodných listov, z denných záznamov a príloh:
1. úvodné listy obsahujú:
základný list, v ktorom je uvedený názov a sídlo stavebníka, generálneho projektanta, zhotoviteľa stavby a prípadné zmeny týchto údajov,
identifikačné údaje stavby podľa DRS,
zoznam projektovej dokumentácie a jej prípadných zmien,
prehľad prehliadok a skúšok každého druhu,
1. denné záznamy sa zapisujú do denníka s očíslovanými listami na dva oddeliteľné prepisy. Denné záznamy čitateľne zapisuje a podpisuje stavbyvedúci zhotoviteľa vždy v ten deň, keď sa práce vykonali, alebo keď nastali okolnosti, ktoré sú predmetom záznamu.
V prípade vykonávania diela prostredníctvom tretích osôb (subdodávateľov) sa zhotoviteľ zaväzuje zabezpečiť objednávateľovi prístup k denníkom vedeným týmito subdodávateľmi a umožniť mu vykonávať v týchto denníkoch zápisy. Stavbyvedúci zhotoviteľa je povinný predložiť objednávateľovi denný záznam aj z týchto denníkov najneskôr v nasledujúci pracovný deň a odovzdať mu jeden prepis.
[bookmark: _Ref149078454]Súčinnosť objednávateľa. Objednávateľ je povinný poskytnúť zhotoviteľovi pri plnení tejto zmluvy všetku rozumne požadovanú a potrebnú súčinnosť. O poskytnutie súčinnosti je zhotoviteľ povinný požiadať objednávateľa písomne, v primeranom predstihu a s uvedením konkrétneho obsahu požadovanej súčinnosti, Časti Diela a termínu, do ktorého má byť súčinnosť poskytnutá. Objednávateľ súčinnosť poskytuje zásadne v pracovnom čase. Objednávateľ na základe včasnej žiadosti zhotoviteľa udelí zhotoviteľovi v jednotlivých prípadoch osobitné plnomocenstvo na zastupovanie objednávateľa v nevyhnutnom rozsahu pri vykonávaní inžinierskej činnosti podľa tejto zmluvy, a to vždy najneskôr do piatich (5) dní od doručenia úplnej žiadosti zhotoviteľa. Zhotoviteľ zodpovedá za prípravu úplných a vecne správnych podkladov, vypracovanie a podávanie žiadostí a vykonanie povoľovacích a inžinierskych úkonov, ktoré sú mu uložené touto zmluvou alebo prílohou A. Povolenie na predčasné, dočasné alebo skúšobné užívanie a prevádzku Diela alebo príslušnej Časti Diela a kolaudáciu diela zabezpečí objednávateľ, ak príloha A výslovne nestanovuje inak. Zhotoviteľ je povinný objednávateľovi riadne a včas odovzdať všetky podklady a poskytnúť všetku súčinnosť potrebnú na ich získanie.
Kontrola. Objednávateľ je oprávnený v ktoromkoľvek štádiu vykonávania diela kontrolovať jeho vykonávanie.
Technický dozor. Dozor nad vykonávaním Diela môže objednávateľ vykonávať prostredníctvom jedného alebo viacerých svojich zástupcov (technických dozorov). Objednávateľ je oprávnený rozdeliť ich pôsobnosť podľa jednotlivých Častí Diela, odborností, Stavenísk alebo činností. Takéto rozdelenie nemá vplyv na povinnosť zhotoviteľa koordinovať Dielo ako celok. Na nedostatky zistené v priebehu vykonávania diela upozorňuje technický dozor objednávateľa zápisom do denníka. Rozsah činnosti technického dozoru zahŕňa
1. odovzdanie a prevzatie Staveniska alebo jeho jednotlivých častí,
1. vykonávanie kvalitatívno-technickej kontroly realizovaných stavebných/montážnych prác,
1. vykonávanie zápisov v denníku,
1. predkladanie stanovísk k doplnkom a zmenám projektovej dokumentácie,
1. kontrolovanie a potvrdzovanie vecnej a cenovej správnosti a úplnosti príloh k faktúram v členení podľa jednotlivých Častí Diela a spoločných plnení,
1. kontrolovanie vykonania prác a dodávok, ktoré budú ďalším postupom zakryté alebo zneprístupnené,
1. spolupráca s projektantom stavby pri výkone autorského dozoru,
1. spolupráca s projektantom a zhotoviteľom pri navrhovaní opatrení na odstránenie prípadných vád v projektovej dokumentácii,
1. kontrola vykonávania predpísaných skúšok materiálov, konštrukcií a prác podľa kontrolného a skúšobného plánu, kontrola ich výsledkov a predložených dokladov, ktoré preukazujú kvalitu uskutočnených prác a dodávok (atesty, protokoly),
1. vykonávanie opatrení k odvráteniu alebo obmedzeniu škôd,
1. kontrolovanie postupu prác podľa Schváleného harmonogramu vrátane záväzných míľnikov, odstávok, skúšok a časových a technologických väzieb,
1. stanovovanie termínov odstraňovania vád a nedorobkov Diela alebo jednotlivých Častí Diela, kontrola a potvrdzovanie ich odstránenia a vyjadrovanie sa k návrhom zmien Schváleného harmonogramu,
1. v prípade nutnosti nariadiť prerušenie alebo zastavenie vykonávania Diela, ak je to potrebné na bezprostrednú ochranu života, zdravia, majetku alebo životného prostredia,
1. účasť na odovzdaní a prevzatí jednotlivých Častí Diela a Diela ako celku,
1. dávanie príkazov na dočasné prerušenie stavebných prác a iných činností na príslušnej časti Staveniska, ak sa vyskytne prekážka, pre ktorú je ich ďalšie vykonávanie neprípustné;
1. kontrolovanie koordinácie Častí Diela, ich rozhraní a väzieb na práce tretích osôb; vykonávanie tejto činnosti technickým dozorom nezbavuje zhotoviteľa zodpovednosti za koordináciu Diela.
Samotné poverenie výkonom technického dozoru neoprávňuje technický dozor meniť túto zmluvu, rozsah Diela, Celkovú maximálnu cenu za Dielo alebo Záväzný termín, schvaľovať naviac práce alebo nároky zhotoviteľa, uznávať záväzky objednávateľa, vzdávať sa práv objednávateľa ani meniť záručné, sankčné alebo zabezpečovacie podmienky. Takéto oprávnenie musí vyplývať z osobitného výslovného písomného poverenia objednávateľa; tým nie sú dotknuté ustanovenia tejto zmluvy vyžadujúce na príslušnú zmenu písomný dodatok.

Objednávateľ oznámi zhotoviteľovi kontaktné osoby poverené funkciou technického dozoru postupom podľa článku 18 ods. 18.3 tejto zmluvy. Objednávateľ si vyhradzuje právo kedykoľvek zmeniť poverenie podľa predchádzajúcej vety tohto ustanovenia.
Autorský dozor. Autorský dozor sa vykonáva vo vzťahu k jednotlivým Častiam Diela podľa povahy príslušnej projektovej dokumentácie a zahŕňa najmä tieto povinnosti:
a) v štádiu vypracovávania, dopĺňania alebo aktualizácie DRS
· informovať zhotoviteľa a objednávateľa o zistených odchýlkach DRS oproti podkladovej dokumentácii a navrhovať opatrenia na ich odstránenie,
· poskytovať potrebné vysvetlenia k podkladovej dokumentácii,
· odsúhlasovať riešenie detailov,
· zúčastňovať sa zmenových konaní,
· informovať bezodkladne objednávateľa, ak zmeny DRS oproti podkladovej dokumentácii majú dopad na podmienky stavebného povolenia, a upozorniť na potrebu požiadať o súhlas so zmenou stavby pred jej dokončením,
· zúčastňovať sa posudzovania DRS vrátane výkazu výmer v podrobnostiach DRS,
· zabezpečiť súlad projektu zariadenia staveniska so základným riešením zariadenia staveniska v podkladovej dokumentácii,
· kontrolovať a koordinovať technické, funkčné a priestorové rozhrania medzi projektovou dokumentáciou jednotlivých Častí Diela;

b) počas realizácie diela
· zúčastniť sa odovzdania staveniska zhotoviteľovi,
· kontrolovať súlad vykonávanej Časti Diela s príslušnou schválenou projektovou dokumentáciou,
· poskytovať stanoviská a vysvetlenia k DRS, potrebné pre realizáciu stavby,
· posudzovať vplyv navrhovanej zmeny na ostatné Časti Diela, ich rozhrania a spoločnú funkčnosť Diela,
· informovať bezodkladne objednávateľa, ak zmeny DRS oproti podkladovej dokumentácii majú dopad na podmienky stavebného povolenia, a upozorniť na potrebu požiadať o súhlas so zmenou stavby pred jej dokončením,
· zúčastniť sa kontrol, predkomplexného a komplexného vyskúšania a, vo vzťahu k Časti Diela Rozšírenie technológie CVS, garančných skúšok,
· zúčastniť sa odovzdania a prevzatia jednotlivých Častí Diela a Diela ako celku a podpisovať príslušné zápisy a protokoly;

c) po dokončení diela
· zúčastniť sa na kolaudačnom konaní,
· zúčastniť sa na vyhodnotení skúšobnej prevádzky.

[bookmark: _Ref108617075]SKÚŠKY DIELA A ODOVZDANIE A PREVZATIE DIELA
[bookmark: _Ref141818342][bookmark: _Hlk113373562]Konečnému odovzdaniu a prevzatiu Diela a prípadnému samostatnému odovzdaniu a prevzatiu Časti Diela budú predchádzať skúšky relevantné pre Dielo alebo dotknutú Časť Diela podľa prílohy A, Podkladovej dokumentácie a odsekov 8.3 až ‎8.12 tohto článku, vrátane predčasnej prevádzky a skúšobnej prevádzky, ak sa podľa povahy príslušnej Časti Diela vyžadujú. Skúšky možno vykonávať samostatne pre jednotlivé Časti Diela alebo ucelené časti Diela, prípadne spoločne pre viacero Častí Diela, v poradí a rozsahu vyplývajúcom z prílohy A, Schváleného harmonogramu a projektu skúšok. Úspešné vykonanie skúšok jednej Časti Diela samo osebe nepotvrdzuje funkčnosť rozhraní medzi Časťami Diela ani riadne vykonanie Diela ako celku. Pokiaľ táto zmluva nestanovuje inak, všetky skúšky zabezpečuje a vykonáva zhotoviteľ.
[bookmark: _Ref233610475]Spoločné ustanovenia ku skúškam diela. Skúšky jednotlivých Častí Diela musia byť vzájomne koordinované a podľa potreby koordinované aj so skúškami Parného kotla FNsP a ostatných zariadení tvoriacich Modernizačný projekt. Zhotoviteľ zodpovedá za časovú a technickú nadväznosť skúšok, pripravenosť rozhraní a poskytnutie potrebnej súčinnosti ostatným dotknutým osobám. Zhotoviteľ vyzve objednávateľa k účasti na každej skúške zápisom v denníku najmenej tri (3) pracovné dni vopred, ak táto zmluva, príloha A alebo projekt skúšok neurčujú dlhšiu lehotu. Výzva musí označovať najmenej skúšanú Časť Diela, zariadenie alebo rozhranie, miesto a čas skúšky a jej predpokladaný rozsah. V prípade, ak sa objednávateľ na riadnu a včasnú výzvu zhotoviteľa na vykonanie danej skúšky nedostaví, má zhotoviteľ právo vykonať skúšku bez účasti objednávateľa, okrem skúšky, pri ktorej sa podľa tejto zmluvy, prílohy A alebo projektu skúšok vyžaduje účasť objednávateľa, vykonávateľa garančnej skúšky alebo inej určenej osoby. Požiadavky na energie a ostatné média potrebné pre vykonanie skúšok zhotoviteľ rámcovo špecifikuje v kontrolnom a skúšobnom pláne, v projekte komplexného vyskúšania alebo v projekte garančných skúšok (kontrolný a skúšobný plán, projekt komplexného vyskúšania a projekt garančných skúšok ďalej len „projekt skúšok“) a upresní ich najneskôr dva (2) pracovné dni pred vykonaním príslušnej skúšky zápisom v denníku. Pred každou skúškou a po jej skončení bude v denníku zaznamenaná nameraná, prípadne inak preukázateľne určená spotreba energií a médií. V prípade, ak skúška nebude úspešná z dôvodov, za ktoré zodpovedá zhotoviteľ alebo osoba použitá zhotoviteľom na plnenie tejto zmluvy, zhotoviteľ je povinný bezodkladne odstrániť príčinu neúspechu, skúšku na vlastné náklady zopakovať a nahradiť objednávateľovi jeho preukázateľné dodatočné náklady na energie, médiá, vykonávateľa skúšky a opakovanie súvisiacich skúšok dotknutých Častí Diela alebo rozhraní. V prípade, ak bude skúška neúspešná výlučne z dôvodov na strane objednávateľa alebo osoby, za ktorú zhotoviteľ nezodpovedá, zhotoviteľ skúšku po odstránení príčiny zopakuje; tým nie sú dotknuté ustanovenia tejto zmluvy o úprave lehôt a nákladov. O priebehu a výsledku každej skúšky zhotoviteľ vykoná zápis v denníku alebo vypracuje osobitný protokol, ak sa to podľa tejto zmluvy, prílohy A alebo projektu skúšok vyžaduje. Zápis alebo protokol musí jednoznačne identifikovať skúšanú Časť Diela, zariadenie, rozhranie, podmienky skúšky, namerané hodnoty, výsledok a prípadné vady alebo odchýlky. Projekt skúšok musí byť členený podľa jednotlivých Častí Diela a spoločných skúšok rozhraní a musí upravovať najmä rozsah, náplň, podmienky, poradie a harmonogram skúšok. Projekt skúšok podlieha schváleniu zo strany objednávateľa a po schválení objednávateľom sa stáva pre zmluvné strany záväzným. Ustanovenia článku 6 ods. 6.4 tejto zmluvy sa použijú primerane. Schválenie projektu skúšok ani účasť objednávateľa na skúškach nezbavujú zhotoviteľa zodpovednosti za riadne vykonanie Diela.
FAT. Zhotoviteľ vykoná alebo zabezpečí vykonanie kontrol a skúšok hotových výrobkov (Factory Acceptance Test – FAT) ohľadne hromadne aj individuálne vyrábaných materiálov a vykonanie kontrol a skúšok pri prebierke pred montážou. Kontroly a skúšky hotových výrobkov sú dielenské skúšky, ktoré sa konajú u výrobcu po ukončení výroby a zostavení výrobkov pred ich expedíciou za účelom overenia ich funkčnosti v súlade s FAT. Kontroly a skúšky pri prebierke pre montáž sú najmä skúšky a kontroly, ktorými sa overí kompletnosť, technický stav , súlad technických parametrov výrobkov odovzdávaných k montáži s minimálnymi technickými požiadavkami uvedenými podľa článku 4 ods. 4.3 prílohy A k tejto zmluve, ako aj ich sprievodná technická dokumentácia a dokumentácia o ich preprave bez vád a poškodení vzniknutých prepravou. Výsledky FAT musia byť zdokumentované samostatne podľa príslušných zariadení a Častí Diela. Vo vzťahu k čerpadlám Časti Diela Rozšírenie technológie CVS zahŕňa FAT aj garančné meranie typu A podľa prílohy A. Úspešné vykonanie tohto merania a podpísanie príslušného protokolu je podmienkou dodania čerpadla na Stavenisko a jeho zabudovania do Diela.
Individuálne skúšky. Individuálne skúšky vykonáva zhotoviteľ ako súčasť montáže na preverenie každého jednotlivého zariadenia, ktoré je súčasťou Diela, v rozsahu potrebnom na preverenie úplnosti a správnosti jeho montáže podľa projektovej dokumentácie. Ide napríklad pri strojnej časti (vykonáva sa bez média a bez napätia) o ručné pretočenie armatúr, pretočenie čerpadiel, pretočenie elektromotorov, kontrola zmontovaných sústrojov v spojkách, mechanická kontrola pohyblivosti koncových stýkačov a pod., pri elektro časti o kontrolu izolačných stavov po montáži (elektromotorov, káblových trás), kontrolu správnosti zapojenia transformátorov na primárnej aj sekundárnej strane, vykonanie revízie zapojenia rozvádzača, rozvodne alebo ich časti tak, aby boli príslušný rozvádzač, rozvodňa alebo ich časť či káblová trasa po vydaní vyhlásenia revízneho technika o možnosti uvedenia pod napätie spôsobilé pre zahájenie ďalšej etapy skúšok (oživovanie pod napätím), pri časti RIS o vykonanie revízie zapojenia rozvádzača alebo jeho časti a kontrolu správnosti montáže clôn a poľnej inštrumentácie v súlade s projektom (umiestnením), preverenie signálov, odskúšanie polôh armatúr a všetkej výzbroje s prenosom na operátorské pracovisko. Pre vyhradené elektrické zariadenia platí, že až po vydaní vyhlásenia revízneho technika o možnosti uvedenia zariadenia pod napätie je rozvádzač, rozvodňa alebo ich časť a káblová trasa spôsobilá pre zahájenie ďalšej etapy skúšok – oživovanie pod napätím. Po ukončení individuálnych skúšok v rámci diela vypracuje zhotoviteľ protokol o ich ukončení, v ktorom zhodnotí priebeh skúšok a spôsobilosť zariadení k zahájeniu prípravy na komplexné vyskúšanie.
Úradné skúšky. Zhotoviteľ je povinný zabezpečiť vykonanie prvej úradnej skúšky Diela v zmysle vyhlášky Ministerstva práce, sociálnych vecí a rodiny SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, v znení neskorších predpisov právnickou osobou oprávnenou na overovanie plnenia požiadaviek bezpečnosti technických zariadení (oprávnená právnická osoba). Zhotoviteľ je povinný zabezpečiť vykonanie úradnej skúšky podľa vyjadrenia oprávnenej osoby k DRS. Úradná skúška musí byť vykonaná počas individuálnych skúšok; na vyhradených technických zariadeniach, na ktorých môže byť vykonaná úradná skúška až po spustení zariadení do prevádzky, bude vykonaná po spustení zariadení do prevádzky, avšak ešte pred komplexným vyskúšaním.
Príprava na komplexné vyskúšanie (PKV). PKV sa vykoná samostatne pre príslušnú Časť Diela alebo ucelenú časť Diela, prípadne spoločne pre viacero Častí Diela, ak je to potrebné na preverenie ich rozhraní alebo spoločnej funkčnosti. PKV je možné vykonať ak bol úspešne vykonaný celý rozsah skúšok v rámci individuálnych skúšok relevantných pre príslušnú Časť Diela alebo ucelenú časť Diela, pokiaľ nie je dohodnuté inak. V rámci PKV je zhotoviteľ povinný vykonať práce, skúšky a merania potrebné na overenie kvality, úplnosti, funkčnosti a vzájomného zladenia všetkých zariadení v skúšanom rozsahu (najmä pri ich zaťažení), a preukázať funkcionality požadované prílohou A, projektovou dokumentáciou a projektom skúšok. Pri PKV je zhotoviteľ povinný preukázať funkčnosť všetkých zariadení, ktoré sú predmetom diela podľa projektovej dokumentácie. Rozsah prác, skúšok a meraní, ktoré je zhotoviteľ povinný v rámci PKV vykonať, vrátane časového harmonogramu PKV zhotoviteľ uvedie v projekte skúšok. Zhotoviteľ je povinný zabezpečiť na PKV odborný personál na výkon PKV. Výkon činností PKV, ktoré si vyžadujú spustenie nových technických zariadení najmä pri zaťažení, musí zhotoviteľ oznámiť objednávateľovi minimálne dva (2) pracovné dni pred plánovaným vykonaním spustenia zariadení do záťaže. Zhotoviteľ musí realizovať uvádzanie nových technických zariadení vždy za účasti odborného personálu a obsluhy objednávateľa. Zhotoviteľ je povinný odovzdať objednávateľovi najneskôr tridsať (30) dní pred zahájením PKV dočasné prevádzkové predpisy na obsluhu zhotoveného diela a jeho jednotlivých častí. Objednávateľ je oprávnený pripomienkovať dočasné prevádzkové predpisy v lehote štrnástich (14) dní od ich doručenia. V rámci PKV zhotoviteľ preukáže objednávateľovi o. i. splnenie nasledovných funkcionalít: tesnosť všetkých spojov, tesnosť potrubných ciest. V priebehu PKV zhotoviteľ odstraňuje bez zbytočného odkladu zistené vady na svoje náklady. Po ukončení PKV vypracuje zhotoviteľ protokol o PKV, v ktorom zhodnotí priebeh PKV, výsledky a zistené vady a spôsobilosť príslušnej Časti Diela alebo ucelenej časti Diela  na začatie komplexného vyskúšania. Ak sa PKV týkala viacerých Častí Diela alebo ich rozhraní, protokol musí samostatne vyhodnotiť aj ich vzájomnú kompatibilitu a spoločnú funkčnosť. V rámci PKV zhotoviteľ zaškolí personál objednávateľa, o čom zmluvné strany vypracujú zápis, ktorý zhotoviteľ odovzdá objednávateľovi najneskôr pred zahájením komplexného vyskúšania.
Komplexné vyskúšanie (KV). Komplexné vyskúšanie sa vykoná samostatne pre príslušnú Časť Diela alebo ucelenú časť Diela, prípadne spoločne pre viacero Častí Diela, ak je to potrebné na overenie ich vzájomných rozhraní alebo spoločnej funkčnosti. Zhotoviteľ je oprávnený začať KV príslušnej Časti Diela alebo ucelenej časti Diela, iba ak sú vo vzťahu k skúšanému rozsahu splnené nasledujúce podmienky: 
a) príslušná Časť Diela, zariadenie alebo ucelená časť Diela nevykazuje vady brániace jej bezpečnej prevádzke alebo uvedeniu do predčasnej, dočasnej, skúšobnej alebo trvalej prevádzky; ostatné zjavné vady a nedorobky budú uvedené v súpise vád a nedorobkov a zhotoviteľ je povinný ich odstrániť v lehote určenej objednávateľom,
b) bol úspešný vykonaný celý rozsah skúšok v rámci PKV relevantných pre príslušnú Časť Diela alebo ucelenú časť Diela,
c) zhotoviteľ odovzdal objednávateľovi požadovanú projektovú dokumentáciu so zapracovanými a vyznačenými zmenami vzniknutými počas vykonávania Diela vrátane príslušnej sprievodnej technickej dokumentácie týkajúcej sa skúšaného rozsahu a jeho rozhraní,
d) bolo preukázané ukončenie zaškolenia zamestnancov objednávateľa v súlade s dočasnými prevádzkovými predpismi,
e) zhotoviteľ protokolárne odovzdal objednávateľovi všetky doklady o predpísaných odborných prehliadkach a skúškach, certifikáty, atesty a ostatné doklady k zariadeniam a použitým Materiálom, ktoré preukazujú, že príslušná Časť Diela alebo ucelená časť Diela bola vyprojektovaná, vyrobená, dodaná, zmontovaná a vyskúšaná v súlade s technickými normami, predpismi bezpečnosti a ochrany zdravia pri práci a ostatnými požiadavkami podmieňujúcimi jej bezpečné prevádzkovanie,
f) zhotoviteľ odovzdal objednávateľovi doklady o nakladaní s odpadmi vzniknutými pri vykonávaní skúšaného rozsahu Diela v súlade s touto zmluvou a všeobecne záväznými právnymi predpismi,
g) zhotoviteľ odovzdal objednávateľovi postupy riešenia prevádzkových problémov vrátane postupov riešenia porúch a havarijných situácií,
h) zhotoviteľ odovzdal objednávateľovi bezpečnostné predpisy, požiadavky na používanie osobných ochranných pracovných prostriedkov počas prevádzky, dočasné prevádzkové predpisy, návody na obsluhu a dokumentáciu údržby a náhradných dielov, a
i) zhotoviteľ odovzdal objednávateľovi špecifikáciu odporúčaných náhradných dielov,
Splnenie podmienok podľa písmen a) až i) zhotoviteľ preukáže objednávateľovi a zmluvné strany ho potvrdia v protokole o začatí KV. Ak objednávateľ zistí, že niektorá z uvedených podmienok nie je splnená, je oprávnený začatie KV odmietnuť; tým nie sú dotknuté lehoty zhotoviteľa podľa tejto zmluvy. KV musí preukázať riadne vykonanie príslušnej Časti Diela alebo ucelenej časti Diela, najmä jej kvalitu, úplnosť, funkčnosť a prevádzkyschopnosť , a to nepretržitým bezporuchovým chodom v automatickom režime bez odstavenia skúšaných zariadení po dobu 72 hodín podľa potrieb prevádzky objednávateľa, ak príloha A alebo projekt KV neurčujú pre príslušnú Časť Diela iný režim. Zhotoviteľ vypracuje a predloží projekt KV objednávateľovi na schválenie najmenej tridsať (30) dní pred plánovaným začatím KV. Projekt KV musí zodpovedať projektu skúšok podľa odseku 8.2 tohto článku a musí upravovať najmä skúšaný rozsah, podmienky začatia a úspešného ukončenia KV, prevádzkové stavy, spôsob zaznamenávania a vyhodnocovania údajov, požiadavky na obsluhu, energie a médiá a postup pri prerušení alebo neúspešnom priebehu KV. Počas KV musia byť odskúšané všetky prevádzkové stavy, funkcie, regulácie, záskoky, blokády, ochrany a poruchové signalizácie relevantné pre skúšaný rozsah. Skúšané zariadenia musia byť prevádzkované plne na úrovni automatickej regulácie podľa schválenej projektovej dokumentácie. Ak sa KV vykonáva spoločne pre viacero Častí Diela, zhotoviteľ je povinný zároveň preukázať funkčnosť a kompatibilitu ich rozhraní a ich spoločnú prevádzkyschopnosť. Vo vzťahu k Časti Diela Rozšírenie technológie CVS musia byť počas KV odskúšané všetky relevantné prevádzkové stavy, automatická regulácia, základné a rezervné zariadenia a plnenie Garantovaných parametrov v rozsahu, v akom majú byť podľa prílohy A alebo projektu KV overené počas KV. V prípade, že dôjde k prerušeniu prevádzky skúšaných zariadení z dôvodu nie na strane objednávateľa, KV sa po odstránení príčiny zopakuje v celom rozsahu a na náklady zhotoviteľa. V prípade, že dôjde k prerušeniu prevádzky skúšaných zariadení z dôvodov na strane objednávateľa, KV bude po odstránení prekážky pokračovať až do dosiahnutia celkového požadovaného času jej trvania. Čas prerušenia sa do trvania KV nezapočítava a pri posudzovaní úspešnosti KV sa nebudú vyhodnocovať dosahované parametre počas jednej (1) hodiny pred prerušením prevádzky a počas jednej (1) hodiny po opätovnom spustení a ustálení prevádzky skúšaných zariadení. Objednávateľ zabezpečí pre KV príslušný počet zaškolených zamestnancov obsluhy v súlade so schváleným projektom KV a na základe predchádzajúcej výzvy, ktorú uvedie zhotoviteľ v denníku. Počas KV budú zariadenia obsluhovať zamestnanci objednávateľa podľa pokynov a pod dohľadom zhotoviteľa. O priebehu a výsledku KV spíšu zmluvné strany protokol, v ktorom uvedú najmä skúšaný rozsah, podmienky skúšky, dosiahnuté výsledky a parametre, zistené vady a nedorobky a vyhodnotenie úspešnosti KV. Ak sa KV týkala viacerých Častí Diela alebo ich rozhraní, protokol musí samostatne vyhodnotiť aj ich vzájomnú kompatibilitu a spoločnú funkčnosť. Úspešné vykonanie KV jednej Časti Diela alebo ucelenej časti Diela samo osebe nepredstavuje potvrdenie riadneho vykonania Diela ako celku ani funkčnosti rozhraní, ktoré neboli predmetom príslušného KV.
[bookmark: _Ref233611533]Garančné skúšky a garančné merania (GS). Za účelom preverenia plnenia Garantovaných parametrov Časti Diela Rozšírenie technológie CVS sa vykonajú garančné skúšky a garančné merania typu A, B a C v rozsahu a za podmienok podľa prílohy A k tejto zmluve (ďalej jednotlivo aj spoločne len „GS“).
Garančné meranie typu A sa vykoná v rámci FAT na skúšobni výrobcu čerpadla. Pri garančnom meraní typu A sa čerpadlá skúšajú spolu s elektromotormi dodanými v rámci Diela a preukazuje sa splnenie Garantovaných parametrov určených pre tento typ merania v prílohe A k tejto zmluve, najmä parametrov čerpadla v návrhovom bode. Úspešné vykonanie garančného merania typu A je podmienkou dodania príslušného čerpadla na Stavenisko, jeho prevzatia objednávateľom na skúšobni výrobcu a jeho zabudovania do Diela.
Garančné meranie typu B sa vykoná počas skúšobnej prevádzky Časti Diela Rozšírenie technológie CVS v súčinnosti s ostatnými dotknutými Časťami Diela a zariadeniami objednávateľa, v rozsahu a za prevádzkových podmienok podľa prílohy A k tejto zmluve. Úspešné vykonanie garančného merania typu B je podmienkou úspešného ukončenia skúšobnej prevádzky Časti Diela Rozšírenie technológie CVS.
Garančné meranie typu C sa vykoná pred uplynutím záručnej doby v zimných mesiacoch, pokiaľ objednávateľ neurčí inak, v rozsahu a za prevádzkových podmienok podľa prílohy A k tejto zmluve.
Pre garančné merania typu B a C sa použijú prevádzkové meradlá zabudované v rámci Diela, ak príloha A, schválený projekt GS alebo objednávateľ neurčia inak. Garančné merania typu B a C sa vykonajú za bežných prevádzkových podmienok objednávateľa v mieste vykonávania Diela.
Zhotoviteľ je povinný vypracovať a predložiť objednávateľovi na schválenie projekt GS a harmonogram GS. Projekt GS musí upravovať najmenej:
a) rozsah a spôsob vykonania jednotlivých garančných meraní typu A, B a C;
b) Garantované parametre overované pri jednotlivých typoch merania;
c) prevádzkové stavy a podmienky, pri ktorých sa majú GS vykonať;
d) použité meradlá, ich triedu presnosti, spôsob merania, zaznamenávania a vyhodnocovania nameraných údajov;
e) tolerancie merania a spôsob ich zohľadnenia;
f) podmienky začatia, prerušenia, pokračovania, ukončenia a vyhodnotenia GS;
g) spôsob preukázania splnenia Garantovaných parametrov; a
h) harmonogram jednotlivých GS.
Zhotoviteľ je povinný v projekte GS uviesť korekčné krivky, ktoré sa použijú pri vyhodnotení GS na zohľadnenie odchýlok skutočných prevádzkových podmienok v mieste inštalácie od podmienok, za ktorých boli Garantované parametre určené. Korekčné krivky musia zohľadňovať najmä teplotu a tlak teplovodného média v sústave horúcovodu podľa podmienok odberového diagramu horúcovodu, odpor potrubia, umiestnenie meradiel a triedu presnosti použitých meradiel. Zhotoviteľ je pritom viazaný korekčnými krivkami predloženými v ponuke, ak príloha A k tejto zmluve nestanovuje inak.
Objednávateľ po prerokovaní so zhotoviteľom a po zohľadnení jeho opodstatnených pripomienok určí nezávislú odborne spôsobilú osobu, ktorá má platné oprávnenie alebo osvedčenie na vykonávanie činnosti, ktorá bude predmetom GS, a ktorá vykoná, skontroluje alebo vyhodnotí GS ako vykonávateľ kontroly (ďalej len „vykonávateľ GS“). Vykonávateľ GS vykoná kontrolnú činnosť na základe zmluvy uzatvorenej s objednávateľom ako objednávateľom kontroly.
Náklady vykonávateľa GS znáša objednávateľ za podmienok podľa článku 2 ods. ‎2.3 tejto zmluvy. Ak bude GS neúspešná alebo ju bude potrebné zopakovať z dôvodu, ktorý nie je na strane objednávateľa, zhotoviteľ je povinný nahradiť objednávateľovi náklady na neúspešnú a opakovanú GS vrátane nákladov vykonávateľa GS v súlade s odsekom ‎8.2 tohto článku.
Vykonávateľ GS je povinný postupovať pri výkone GS nestranne, s odbornou starostlivosťou, v súlade s príslušnými technickými normami, prílohou A k tejto zmluve a schváleným projektom GS.
Zhotoviteľ je povinný doručiť objednávateľovi písomné oznámenie o navrhovanom termíne príslušnej GS najneskôr tridsať (30) dní pred jej navrhovaným začatím. Objednávateľ je povinný oznámiť zhotoviteľovi svoje námietky k navrhovanému termínu alebo tento termín schváliť do siedmich (7) dní od doručenia oznámenia.
Zmluvné strany sú povinné zúčastniť sa na GS osobne alebo prostredníctvom svojich splnomocnených alebo poverených osôb. Neúčasť riadne a včas upovedomenej zmluvnej strany nebráni vykonaniu GS a nezúčastnená zmluvná strana nie je oprávnená namietať výsledky GS iba z dôvodu svojej neúčasti.
Vykonávanie GS v mieste umiestnenia skúšaných zariadení môže objednávateľ monitorovať kamerovým systémom, pričom záznam môže byť v prípade sporu použitý ako dôkazný prostriedok. Zmluvné strany sú povinné zabezpečiť poskytnutie príslušných informácií dotknutým osobám o spracúvaní ich osobných údajov.
Zisťovanie Garantovaných parametrov sa uskutoční pri prevádzke zariadení tvoriacich Časť Diela Rozšírenie technológie CVS postupmi podľa príslušných technických noriem, zaužívanými odbornými postupmi pre meranie príslušných parametrov, prílohou A k tejto zmluve a schváleným projektom GS. Na meranie sa použijú určené meradlá s platnými dokladmi o ich overení a kalibrácii.
Zhotoviteľ je povinný prostredníctvom GS preukázať funkčnosť Časti Diela Rozšírenie technológie CVS a dosiahnutie a dodržanie všetkých Garantovaných parametrov relevantných pre príslušný typ GS, a to samostatne pri prevádzke nových zariadení, ako aj pri ich spoločnej prevádzke s existujúcimi zariadeniami objednávateľa, ak to príloha A k tejto zmluve vyžaduje.
Garantované parametre sa zisťujú a vyhodnocujú spôsobom podľa prílohy A a schváleného projektu GS, spravidla ako priemerné hodnoty za celú dobu príslušnej GS po zohľadnení prípustných tolerancií použitých meradiel a korekčných kriviek.
Príslušná GS sa považuje za úspešnú, ak skúšané zariadenia počas požadovanej doby a vo všetkých skúšaných prevádzkových stavoch súvislo, nepretržite a súčasne spĺňajú všetky Garantované parametre relevantné pre daný typ GS bez prerušenia prevádzky skúšaných zariadení, s výnimkou prerušenia z dôvodov výlučne na strane objednávateľa.
O priebehu a výsledku každej GS vyhotovia zmluvné strany zúčastnené na GS písomný protokol, ktorý bude obsahovať najmä:
a) identifikáciu príslušného typu GS a skúšaných zariadení;
b) miesto, čas a dobu vykonania GS;
c) osoby zúčastnené na GS;
d) skutočné prevádzkové podmienky;
e) použité meradlá a údaje o ich overení a kalibrácii;
f) namerané a korigované hodnoty;
g) vyhodnotenie jednotlivých Garantovaných parametrov;
h) prípadné prerušenia GS a ich dôvody; a
i) záver o úspešnosti alebo neúspešnosti GS.
Ak sa niektorá zmluvná strana napriek riadnemu a včasnému upovedomeniu na GS nezúčastní, jej podpis na protokole sa nevyžaduje.
Vykonávateľ GS vydá zmluvným stranám o výsledku príslušnej GS kontrolné osvedčenie, ktoré bude obsahovať výsledky merania a vyhodnotenia jednotlivých Garantovaných parametrov pre príslušné prevádzkové stavy zariadení a potvrdenie, či boli dodržané požiadavky tejto zmluvy, prílohy A a schváleného projektu GS.
Ak počas GS nebude splnený niektorý Garantovaný parameter z dôvodu, ktorý nie je na strane objednávateľa, GS sa preruší. Zhotoviteľ je povinný bezodkladne na vlastné náklady odstrániť všetky vady a nedostatky spôsobujúce nedodržanie Garantovaného parametra a po ich odstránení vykonať opakovanú GS v celom rozsahu príslušného typu GS, pokiaľ objednávateľ po vyjadrení vykonávateľa GS písomne nepripustí opakovanie iba dotknutej časti GS.
Opakovaná GS sa vykoná bez zbytočného odkladu po odstránení vady, pokiaľ to umožňujú prevádzkové podmienky objednávateľa. Opakovanie GS ani odstraňovanie vady nemajú vplyv na povinnosť zhotoviteľa dodržať lehoty podľa tejto zmluvy.
Ak sa niektorý Garantovaný parameter nesplní alebo dôjde k prerušeniu GS z dôvodu výlučne na strane objednávateľa, GS sa preruší iba na nevyhnutný čas a po odstránení prekážky bude pokračovať. Čas prerušenia sa nezapočítava do požadovaného trvania GS.
Ak sa ani opakovanou GS nepreukáže splnenie všetkých Garantovaných parametrov relevantných pre príslušný typ GS, zhotoviteľ je povinný bezodkladne pokračovať v odstraňovaní príčin ich nesplnenia. Tým nie sú dotknuté práva objednávateľa zo zodpovednosti za vady, právo na zmluvné pokuty, náhradu škody, zľavu z ceny za Dielo, odstúpenie od tejto zmluvy ani ostatné práva objednávateľa podľa tejto zmluvy.
Nesplnenie Garantovaných parametrov pri garančnom meraní typu A má zároveň za následok, že objednávateľ nie je povinný príslušné čerpadlo na skúšobni výrobcu prevziať a čerpadlo nesmie byť dodané na Stavenisko ani zabudované do Diela až do úspešného preukázania splnenia Garantovaných parametrov.
Nesplnenie Garantovaných parametrov pri garančnom meraní typu B má zároveň za následok, že skúšobná prevádzka Časti Diela Rozšírenie technológie CVS sa nepovažuje za úspešne ukončenú. 
Predčasná prevádzka. Z dôvodu povinnosti objednávateľa zabezpečovať dodávky tepla a teplej úžitkovej vody je zhotoviteľ povinný v termínoch podľa Schváleného harmonogramu zabezpečiť funkčnosť a prevádzkyschopnosť Diela alebo príslušnej Časti Diela a umožniť objednávateľovi ich prevádzkovanie ešte pred konečným splnením záväzku vykonať Dielo. Zhotoviteľ je pred uvedením Diela alebo Časti Diela do predčasnej alebo dočasnej prevádzky povinný dostatočne vopred odovzdať objednávateľovi všetku sprievodnú technickú dokumentáciu, dočasné prevádzkové predpisy a ostatné doklady potrebné na získanie príslušného administratívneho povolenia a na bezpečné prevádzkovanie príslušných zariadení.  O odovzdaní Diela alebo Časti Diela do predčasnej prevádzky zmluvné strany vyhotovia osobitný protokol. Na jeho obsah sa primerane použije odsek ‎8.15 tohto článku. Uvedenie do predčasnej alebo dočasnej prevádzky ani podpísanie príslušného protokolu nepredstavujú konečné odovzdanie a prevzatie Diela alebo Časti Diela, nemajú za následok prechod nebezpečenstva vzniku škody ani začatie plynutia záručných lehôt. Počas predčasnej prevádzky bude zariadenia obsluhovať objednávateľ podľa pokynov zhotoviteľa a v súlade s dočasnými prevádzkovými predpismi. Objednávateľ zodpovedá iba za  škodu, ktorá vznikne výlučne  v dôsledku jeho preukázanej nesprávnej obsluhy. Vady Diela zistené počas predčasnej prevádzky je zhotoviteľ povinný bezodkladne a na vlastné náklady odstraňovať tak, aby bola zabezpečená bezpečnosť a funkčnosť Diela. 
[bookmark: _Ref108617076]Komplexné vyskúšanie Modernizačného projektu. Po zhotovení všetkých Častí Diela a po dosiahnutí pripravenosti Parného kotla FNsP a ostatných zariadení v rozsahu potrebnom na spoločnú skúšku sa v rámci predčasnej prevádzky vykoná komplexné vyskúšanie Modernizačného projektu v trvaní 72 hodín, predmetom ktorého bude preverenie prevádzkyschopnosti Diela, Parného kotla FNsP a ostatných dotknutých zariadení v ich vzájomných súvislostiach, funkčnosti všetkých rozhraní a dodržania technických parametrov a Garantovaných parametrov. Zhotoviteľ je povinný poskytnúť všetku potrebnú súčinnosť, zabezpečiť pripravenosť Diela a jeho Častí Diela a odstrániť všetky vady a nedostatky Diela alebo iných plnení, za ktoré podľa tejto zmluvy zodpovedá a ktoré bránia úspešnému vykonaniu spoločnej skúšky. Na komplexné vyskúšanie Modernizačného projektu sa primerane použijú ustanovenia odseku ‎8.2, 8.7 a ‎8.8 tohto článku. O výsledku komplexného vyskúšania Modernizačného projektu sa vyhotoví spoločný protokol, v ktorom sa samostatne vyhodnotí Dielo, jednotlivé Časti Diela, Parný kotol FNsP a ich vzájomné rozhrania.
Skúšobná prevádzka. Po úspešnom komplexnom vyskúšaní Modernizačného projektu a podpise príslušného protokolu sa Dielo (spolu s ostatnými časťami Modernizačného projektu) uvedie do skúšobnej prevádzky. Skúšobná prevádzka sa bude vykonávať nepretržite po dobu 28 dní. Účelom skúšobnej prevádzky je preukázanie funkčnosti Diela a jednotlivých Častí Diela v reálnych prevádzkových podmienkach, funkčnosti ich rozhraní a väzieb na Parný kotol FNsP, dodržiavania dohodnutých technických parametrov a Garantovaných parametrov, zistenie a odstránenie prípadných vád a príprava Diela na odovzdanie do riadnej prevádzky. Zhotoviteľ je povinný objednávateľovi riadne a včas poskytnúť všetky doklady potrebné na povolenie skúšobnej prevádzky a zabezpečiť zaškolenie obsluhy. Počas skúšobnej prevádzky budú Dielo obsluhovať zhotoviteľom zaškolení zamestnanci objednávateľa za účasti a pod vedením a dozorom zhotoviteľa. Ak sa skúšobná prevádzka preruší z dôvodov, za ktoré zodpovedá zhotoviteľ alebo osoba použitá zhotoviteľom na plnenie tejto zmluvy, začne po odstránení príčiny plynúť od začiatku, ak objednávateľ písomne neurčí inak. Ak sa skúšobná prevádzka preruší z dôvodu výlučne na strane objednávateľa alebo osoby, za ktorú zhotoviteľ nezodpovedá, bude po odstránení prekážky pokračovať až do dosiahnutia celkového požadovaného času jej trvania; čas prerušenia sa do jej trvania nezapočítava.
[bookmark: _Ref233509356]Samostatné odovzdanie a prevzatie Časti Diela. Objednávateľ je oprávnený, nie však povinný, samostatne prevziať Časť Diela, ak:
a) je príslušná Časť Diela dokončená v dohodnutom rozsahu;
b) boli úspešne vykonané všetky skúšky a prevádzkové režimy relevantné pre túto Časť Diela;
c) zhotoviteľ odovzdal všetku dokumentáciu a doklady potrebné na jej bezpečné a riadne užívanie;
d) jej samostatné prevzatie neohrozí ani neobmedzí vykonávanie, skúšky, funkčnosť alebo prevádzku ostatných Častí Diela alebo Parného kotla FNsP; a
e) príslušná časť Staveniska bola vyprataná v rozsahu potrebnom na jej bezpečné užívanie.
O samostatnom odovzdaní a prevzatí Časti Diela zmluvné strany vyhotovia protokol podľa odseku ‎8.14 tohto článku.
Samostatné prevzatie Časti Diela neznamená prevzatie Diela ako celku, potvrdenie riadneho vykonania rozhraní, ktoré ešte neboli odskúšané, ani zbavenie zhotoviteľa zodpovednosti za koordináciu, kompatibilitu a riadne dokončenie Diela. Nemá ani za následok začatie plynutia záručnej doby alebo prechod nebezpečenstva vzniku škody, ak článok ‎9 tejto zmluvy výslovne neurčuje inak.
Záväzok zhotoviteľa vykonať Dielo podľa tejto zmluvy bude splnený protokolárnym odovzdaním a prevzatím Diela ako celku po úspešnom vykonaní skúšobnej prevádzky, ak: 
a) Dielo a všetky Časti Diela sú vykonané riadne a v dohodnutom rozsahu; 
b) objednávateľ môže Dielo ako vzájomne koordinovaný celok bezpečne a riadne užívať na určený účel; 
c) všetky skúšky Diela, Častí Diela, ich rozhraní a spoločnej funkčnosti, ktoré sa podľa tejto zmluvy majú vykonať pred odovzdaním a prevzatím Diela, boli úspešné;
d) boli preukázané všetky technické parametre a Garantované parametre, ktoré sa podľa tejto zmluvy majú overiť pred odovzdaním a prevzatím Diela, najmä úspešným vykonaním garančných meraní typu A a B; tým nie je dotknutá povinnosť vykonať garančné meranie typu C pred uplynutím záručnej doby;
e) zhotoviteľ odovzdal objednávateľovi všetku požadovanú dokumentáciu a doklady ; 
f) zhotoviteľ riadne zaškolil určených zamestnancov objednávateľa; a
g) celé Stavenisko bolo vypratané a vyčistené.
Tým nie je dotknuté oprávnenie objednávateľa prevziať Dielo s drobnými vadami a nedorobkami podľa odseku ‎8.15 tohto článku
[bookmark: _Ref233612018]Protokol o odovzdaní a prevzatí. O samostatnom odovzdaní a prevzatí Časti Diela a o konečnom odovzdaní a prevzatí Diela ako celku spíšu zmluvné strany písomný protokol v dvoch vyhotoveniach. Protokol musí výslovne uvádzať, či sa týka jednotlivej Časti Diela alebo Diela ako celku, a musí identifikovať odovzdávaný rozsah, dotknuté rozhrania, vykonané skúšky a ich výsledky, odovzdanú dokumentáciu, vady a nedorobky, opatrenia a lehoty na ich odstránenie a prípadný vplyv na ostatné Časti Diela. Zhotoviteľ je povinný zistené vady a nedorobky odstrániť v lehote primeranej povahe zistených vád a nedorobkov; jej dĺžku si zmluvné strany pre vylúčenie pochybností potvrdia písomne. Návrh protokolu podľa podmienok stanovených touto zmluvou a všeobecne záväznými právnymi predpismi je povinný vypracovať a predložiť zhotoviteľ. Súčasťou protokolu o odovzdaní a prevzatí bude najmä:
a) DSV a súvisiaca projektová dokumentácia so zapracovanými a vyznačenými zmenami vzniknutými počas vykonávania Diela alebo odovzdávanej Časti Diela,
b) zoznam zariadení, ktoré sú súčasťou Diela alebo odovzdávanej Časti Diela, osvedčenia o kvalite a kompletnosti, ich passporty, certifikáty, atesty platné na území SR, prevádzkové predpisy, návody na obsluhu a dokumentácia údržby a náhradných dielov,
c) zápisnice a osvedčenia o vykonaných skúškach použitých materiálov,
d) zápisnice o prevzatí prác a konštrukcií, ktoré boli v ďalšom priebehu vykonávania diela zakryté,
e) zápisnice o vyskúšaní zmontovaných zariadení s vyhodnotením kvality podľa technických noriem a projektovej dokumentácie,
f) skúšobný plán, záznamy vyplývajúce z jeho plnenia, záznamy o vykonaných kontrolách a skúškach, protokoly o skúškach a kontrolné osvedčenia, protokoly o GS vykonaných do dňa odovzdania a prevzatia príslušnej Časti Diela alebo Diela, komplexnom vyskúšaní Modernizačného projektu a skúšobnej prevádzke,
g) denník vrátane prípadných denníkov subdodávateľov,
h) geodetická dokumentácia,
i) revízne správy a osvedčenia vydané právnickou osobou oprávnenou na overovanie plnenia požiadaviek bezpečnosti technických zariadení (oprávnená právnická osoba) o vykonaní úradných skúšok (vrátane prvej tlakovej skúšky) týkajúcich sa vyhradených technických zariadení, ktoré sú súčasťou Diela alebo odovzdávanej Časti Diela,
j) protokoly a záznamy o vykonanom oboznámení (zaškolení) prevádzkového personálu objednávateľa s prevádzkou a údržbou nových zariadení a technológie a s prevádzkovými predpismi (návody na obsluhu a údržbu),
k) doklady preukazujúce naloženie s odpadmi vzniknutými pri vykonávaní Diela alebo odovzdávanej Časti Diela v súlade s touto zmluvou,
l) návod na obsluhu a údržbu Diela alebo odovzdávanej Časti Diela vo forme prevádzkových predpisov,
m) doklady preukazujúce dodanie licencií v súlade s podmienkami tejto zmluvy,
n) ďalšie doklady, ktorých povinnosť vyhotovenia a predloženia vyplýva z tejto zmluvy, všeobecne záväzných právnych predpisov alebo technických noriem, a doklady potrebné pre vydanie kolaudačného rozhodnutia.
[bookmark: _Ref233958543][bookmark: _Ref233611112]Objednávateľ nie je povinný prevziať Dielo ani Časť Diela, ak sú vykonané vadne, neúplne alebo v rozpore s touto zmluvou. Objednávateľ je oprávnený, nie však povinný, prevziať Dielo alebo Časť Diela s drobnými vadami a nedorobkami, ktoré samostatne ani vo vzájomnej súvislosti:

a) nebránia ich bezpečnému a riadnemu užívaniu;
b) neznižujú ich funkčnosť, výkon, životnosť ani dohodnuté parametre;
c) neohrozujú ani neobmedzujú ostatné Časti Diela, ich rozhrania alebo Parný kotol FNsP; a
d) nebránia vydaniu alebo zachovaniu potrebného povolenia.
Prevzatím Diela alebo Časti Diela s vadami a nedorobkami nie sú dotknuté žiadne práva objednávateľa zo zodpovednosti za vady. Zhotoviteľ je povinný vady a nedorobky odstrániť v lehote určenej objednávateľom v protokole o odovzdaní a prevzatí, primeranej ich povahe a technologickým možnostiam ich odstránenia, najneskôr však do tridsiatich (30) dní od podpísania protokolu, pokiaľ objednávateľ v  protokole nepripustí dlhšiu lehotu.
[bookmark: _Ref108981540]Zhotoviteľ je povinný písomne vyzvať objednávateľa na účasť na preberacom konaní najmenej päť (5) pracovných dní pred navrhovaným termínom jeho konania. Výzva musí obsahovať najmä označenie Diela alebo Časti Diela, ktorá má byť predmetom preberacieho konania, navrhovaný termín a miesto jeho konania a potvrdenie zhotoviteľa, že sú splnené podmienky na začatie preberacieho konania podľa tejto zmluvy. Ak sa objednávateľ na preberacom konaní nezúčastní, zhotoviteľ ho opakovanie písomne vyzve na účasť v náhradnom termíne najmenej tri (3) pracovné dni vopred. Ak sa objednávateľ napriek riadnej a opakovanej písomnej výzve nezúčastní preberacieho konania, zhotoviteľ je oprávnený vyhotoviť jednostranný záznam o pripravenosti Diela na odovzdanie. Jednostranný záznam nepredstavuje odovzdanie a prevzatie Diela, splnenie záväzku vykonať Dielo, začatie plynutia záručnej doby ani prechod nebezpečenstva vzniku škody. Tým nie sú dotknuté práva zhotoviteľa vyplývajúce z prípadného omeškania objednávateľa s poskytnutím súčinnosti alebo prevzatím riadne vykonaného Diela.
Protokol o odstránení vád a nedorobkov. O odstránení vád a nedorobkov uvedených v protokole o odovzdaní a prevzatí Časti Diela alebo Diela spíšu zmluvné strany písomný protokol v dvoch vyhotoveniach. Protokol musí identifikovať odstránené vady a nedorobky, Časť Diela a rozhrania, ktorých sa týkali, čas ich odstránenia, odovzdanú dokumentáciu a výsledky opakovaných alebo dodatočných skúšok, ak sa vzhľadom na povahu vady vyžadovali. Návrh protokolu je povinný vypracovať a predložiť zhotoviteľ.
Nebezpečenstvo vzniku škody na Diele. Zhotoviteľ znáša nebezpečenstvo vzniku škody na Diele, všetkých Častiach Diela a ostatných zariadeniach objednávateľa  dotknutých vykonávaním Diela od začatia vykonávania prác až do odovzdania a prevzatia celého Diela bez vád a nedorobkov.  Samostatné prevzatie Časti Diela ani jej uvedenie do predčasnej, dočasnej alebo skúšobnej prevádzky nemajú za následok prechod nebezpečenstva vzniku škody. Tým nie je dotknutá zodpovednosť objednávateľa za škodu spôsobenú výlučne jeho preukázanou nesprávnou obsluhou v rozpore s pokynmi zhotoviteľa a odovzdanými prevádzkovými predpismi. Nebezpečenstvo vzniku škody prechádza na objednávateľa dňom odovzdania a prevzatia celého Diela bez vád a nedorobkov.
Vlastnícke právo k Dielu. Vlastnícke právo k  Materiálom dodaným zhotoviteľom v rámci vykonávania Diela a k vykonaným prácam prechádza na objednávateľa postupne okamihom dodania Materiálu na Stavenisko, resp. vykonaním príslušnej práce, najneskôr však odovzdaním a prevzatím Diela alebo príslušnej Časti Diela. Vlastnícke právo k hmotným a elektronickým vyhotoveniam projektovej a ostatnej dokumentácie prechádza na objednávateľa ich odovzdaním; práva duševného vlastníctva a oprávnenia na používanie dokumentácie a softvéru sa spravujú článkom ‎6 tejto zmluvy. Nedotýkajúc sa uvedeného, zhotoviteľ je oprávnený na vlastníctve objednávateľa realizovať práce nutné pre vykonanie Diela. Technické vybavenie používané zhotoviteľom a jeho subdodávateľmi pri prácach týkajúcich sa Diela ostáva vo vlastníctve zhotoviteľa, resp. jeho subdodávateľov. Vlastnícke právo k Materiálom, ktorých počet, objem alebo rozsah prevyšuje potreby Diela, prejde späť na zhotoviteľa pri prevzatí Diela objednávateľom, alebo na základe dohody zmluvných strán, pričom prípadný preplatok na cene za Dielo sa zohľadní v konečnej faktúre.
[bookmark: _Ref108632803]ZODPOVEDNOSŤ ZA VADY
[bookmark: _Ref233959143][bookmark: _Ref95750459][bookmark: _Ref108632804]Zmluvné strany dojednávajú: 
a) záručnú dobu v trvaní šesťdesiatich (60) mesiacov na stavebné časti Diela a potrubné rozvody vrátane ich konštrukčných súčastí; 
b) záručnú dobu v trvaní štyridsiatich ôsmich (48) mesiacov na technológie, technologické zariadenia, stroje, prístroje, hardvér, softvér, RIS, MaR, elektro zariadenia a ostatné časti Diela, na ktoré sa nevzťahuje písmeno a) tohto odseku. 
Ak nie je možné jednotlivé plnenie jednoznačne zaradiť podľa predchádzajúcej vety alebo ak plnenie tvorí neoddeliteľnú súčasť stavebnej časti alebo potrubného rozvodu, uplatní sa naň dlhšia záručná doba.  Príslušná záručná doba začína plynúť dňom odovzdania a prevzatia Diela ako celku bez vád a nedorobkov. Ak objednávateľ prevezme Dielo s drobnými vadami alebo nedorobkami podľa článku ‎8 ods. ‎8.15 tejto zmluvy, príslušná záručná doba začne plynúť dňom nasledujúcim po dni protokolárneho odstránenia poslednej z týchto vád alebo posledného z týchto nedorobkov. Samostatné odovzdanie a prevzatie Časti Diela, etapy, funkčného celku alebo dokumentácie ani uvedenie Diela alebo Časti Diela do predčasnej, dočasnej alebo skúšobnej prevádzky nemá vplyv na začatie plynutia záručnej doby. Ak výrobca Materiálu, zariadenia alebo inej súčasti Diela poskytuje dlhšiu záručnú dobu, uplatní sa vo vzťahu k príslušnému plneniu táto dlhšia záručná doba. Zhotoviteľ je povinný zabezpečiť, aby mohol objednávateľ všetky práva z takejto záruky uplatňovať priamo alebo prostredníctvom zhotoviteľa; tým nie je dotknutá zodpovednosť zhotoviteľa voči objednávateľovi podľa tejto zmluvy.
Zhotoviteľ preberá záruku, že počas záručnej doby:
1. Dielo bude vykonané presne v súlade so všetkými špecifikáciami podľa tejto zmluvy,
1. Dielo a každá Časť Diela budú spĺňať požadované parametre a Časť Diela Rozšírenie technológie CVS bude spĺňať Garantované parametre; splnenie Garantovaných parametrov musí byť zachované počas celej príslušnej záručnej doby a musí byť preukázané aj garančným meraním typu C; neúspešné garančné meranie typu C alebo iné preukázané nedodržanie Garantovaného parametra počas záručnej doby sa považuje za vadu Časti Diela Rozšírenie technológie CVS bez ohľadu na výsledok skoršieho garančného merania typu A alebo B;
1. použité Materiály budú najvyššej kvality a bez vád,
1. Dielo bude bezpečné a vhodné na objednávateľom špecifikované účely a bude spĺňať podmienky stanovené všeobecne záväznými právnymi predpismi, technickými normami, aj keď nie sú právne záväzné, a touto zmluvou,
1. objednávateľ získa vlastnícke právo k Materiálom neobmedzené žiadnymi záložnými právami, bremenami a skutočnými alebo uplatnenými porušeniami práv k predmetom duševného vlastníctva.
Objednávateľ je oprávnený uplatniť vadu u zhotoviteľa písomne (aj e-mailom) počas príslušnej záručnej doby. Objednávateľ oznámi vadu bez zbytočného odkladu po jej zistení; oneskorené oznámenie vady samo osebe nespôsobuje zánik práv objednávateľa zo zodpovednosti za vady, pokiaľ bola vada zistená počas príslušnej záručnej doby. Oznámenie vady musí obsahovať aspoň stručný opis vady alebo toho, ako sa vada prejavuje. Nesprávne alebo neúplné označenie príčiny vady nemá vplyv na riadne uplatnenie vady, ak je z oznámenia možné identifikovať dotknuté plnenie a prejav vady. Počas obdobia od riadneho uplatnenia vady, ktorá bráni alebo podstatne obmedzuje riadne užívanie Diela, príslušnej Časti Diela alebo dotknutého plnenia, do jej úplného odstránenia príslušná záručná doba vo vzťahu k dotknutému plneniu neplynie. Jej zostávajúca časť začne opätovne plynúť dňom nasledujúcim po dni protokolárneho odstránenia vady. V prípade vykonania náhradného plnenia, opätovného vykonania vadnej práce alebo výmeny vadných súčastí Diela začne vo vzťahu k príslušnému náhradnému plneniu, práci alebo vymenenej súčasti plynúť nová záručná doba v dĺžke, ktorá sa na príslušné plnenie vzťahuje podľa odseku ‎9.1 tohto článku. O odstránení vád spíšu zmluvné strany protokol; ustanovenia článku 8 tejto zmluvy sa na tento protokol použijú primerane.
[bookmark: _Ref108983903]Ak táto zmluva pre určitý druh vady alebo poruchy stanovuje osobitný spôsob jej oznámenia a vybavenia, použije sa táto osobitná úprava. Poruchy RIS sa nahlasujú a odstraňujú prednostne postupom a v lehotách podľa článku 6 ods. 6.18 tejto zmluvy. Porucha RIS nahlásená spôsobom podľa uvedeného ustanovenia sa zároveň považuje sa riadne uplatnenú vadu podľa tohto článku, ak je z hlásenia možné identifikovať dotknuté plnenie a prejav poruchy.
V prípade výskytu vád počas záručnej doby má objednávateľ práva vyplývajúce z Obchodného zákonníka s tým, že nárok na odstúpenie od tejto zmluvy je možné uplatniť aj len čiastočne čo do vadnej Časti Diela alebo inej oddeliteľnej vadnej časti Diela a objednávateľ má aj právo opraviť alebo zabezpečiť opravu vady na náklady zhotoviteľa. Pokiaľ táto zmluva nestanovuje inak, v prípade nároku na odstránenie vád, ktoré bránia riadnemu užívaniu diela, je zhotoviteľ povinný do dvanástich (12) hodín od doručenia reklamácie dostaviť sa na miesto vykonania diela a bez zbytočného odkladu dohodnúť s objednávateľom technicky odôvodnenú lehotu na odstránenie týchto vád. V prípade, ak nedôjde k dohode o odstránení vád podľa predchádzajúcej vety, je zhotoviteľ povinný odstrániť tieto vady najneskôr do siedmich (7) dní od doručenia reklamácie. Po márnom uplynutí tejto lehoty môže objednávateľ voči zhotoviteľovi uplatňovať nároky, ako by vada bola neodstrániteľnou. Zhotoviteľ je povinný bezodkladne vykonať aj všetky dostupné dočasné opatrenia potrebné na zabránenie vzniku alebo zväčšovania škody, ochranu života, zdravia, majetku a životného prostredia a na obnovenie dodávky tepla alebo bezpečnej prevádzky aspoň v nevyhnutnom rozsahu. V prípade nároku na odstránenie vád, ktoré nebránia riadnemu užívaniu diela, je zhotoviteľ povinný do troch (3) dní od doručenia reklamácie dostaviť sa na miesto vykonania diela a bez zbytočného odkladu dohodnúť s objednávateľom technicky odôvodnenú lehotu na odstránenie týchto vád. V prípade, ak nedôjde k dohode o odstránení vád podľa predchádzajúcej vety, je zhotoviteľ povinný odstrániť tieto vady bez zbytočného odkladu najneskôr do pätnástich (15) dní od doručenia reklamácie. Po márnom uplynutí tejto lehoty môže objednávateľ voči zhotoviteľovi uplatňovať nároky, ako by vada bola neodstrániteľnou.
Demontáž. V prípade, ak je potrebné demontovať časť zariadenia a prepraviť ju na iné miesto najmä za účelom vykonania jej opravy, zhotoviteľ je povinný pred odoslaním demontovanej časti zariadenia vykonať jej predbežné preskúmanie, určiť rozsah jej prípadného poškodenia, pre účely prepravy ju zapečatiť a zabaliť tak, aby bola počas prepravy vylúčená neoprávnená manipulácia a nedošlo k jej poškodeniu. Zhotoviteľ je zároveň povinný o uvedenom vyhotoviť fotodokumentáciu a pred odoslaním demontovanej časti zariadenia ju poskytnúť objednávateľovi spolu s predbežnou správou o stave a prípadnom poškodení demontovanej časti zariadenia. Ustanovenie článku 6 ods. 6.1 tejto zmluvy sa na predbežnú správu použije rovnako. Ustanovenie článku 7 ods. 7.3 písm. n) tejto zmluvy sa na fotodokumentáciu použije primerane s tým, že z fotodokumentácie musí vyplývať priebeh demontáže, pečatenia a balenia demontovanej časti zariadenia, ako aj jej totožnosť, stav a všetko prípadné poškodenie. Zhotoviteľ je zároveň povinný umožniť účasť objednávateľa pri oprave alebo inom úkone týkajúcom sa demontovanej časti zariadenia, a to bez ohľadu na to, kde sa bude oprava, resp. iný úkon vykonávať.
Ak zhotoviteľ nenastúpi na opravu alebo nezabezpečí úplné odstránenie vád v lehotách uvedených v tomto článku zmluvy, je objednávateľ kedykoľvek oprávnený odstrániť vady sám alebo prostredníctvom tretej osoby, pričom náklady na to vynaložené znáša zhotoviteľ. V prípade, že objednávateľ z dôvodu omeškania zhotoviteľa zabezpečí vykonanie, dokončenie Diela a/alebo odstránenie vád Diela sám alebo prostredníctvom tretej osoby, záruka zhotoviteľa a jeho zodpovednosť za pôvodnú vadu, jej príčiny a následky zostávajú zachované. Zhotoviteľ nezodpovedá iba za vadu alebo škodu v rozsahu, v akom preukáže, že bola spôsobená výlučne neodborným alebo inak nesprávnym zásahom objednávateľa alebo tretej osoby a nesúvisí s pôvodnou vadou ani porušením povinnosti zhotoviteľa.
V súlade s ustanoveniami § 72 ods. 6 zákona o DPH je objednávateľ oprávnený vystaviť čo do nároku na zľavu z ceny za Dielo za vadne vykonané Dielo alebo jeho časť faktúru v mene a na účet zhotoviteľa, a to za podmienok, že objednávateľ riadne reklamoval vadu, zhotoviteľ vadu neodstránil riadne a zhotoviteľ nevystavil dobropis alebo opravnú faktúru na zľavu z ceny za Dielo v lehote tridsiatich (30) dní odo dňa doručenia reklamácie zhotoviteľovi.
Pre vylúčenie akýchkoľvek pochybností je zaznamenané, že nedodržanie požadovaných parametrov Diela alebo ktorejkoľvek Časti Diela vrátane nedodržania Garantovaných parametrov je podstatným porušením tejto zmluvy. Za vadu sa nepovažuje bežné opotrebenie zodpovedajúce povahe príslušného plnenia, dĺžke a spôsobu jeho riadneho užívania a dodržiavaniu pokynov na jeho prevádzku a údržbu. Za bežné opotrebenie sa nepovažuje predčasné alebo nadmerné opotrebenie spôsobené nevhodným technickým riešením, vadou Materiálu, nesprávnou montážou, nedostatočnou kvalitou alebo iným porušením povinnosti zhotoviteľa.
[bookmark: _Ref109672894]ZABEZPEČENIE
[bookmark: _Ref233960905][bookmark: _Ref109669795]Banková záruka na riadne vykonanie Diela. Zhotoviteľ je povinný zabezpečiť riadne a včasné splnenie svojich záväzkov súvisiacich s vykonaním Diela vrátane všetkých Častí Diela bankovou zárukou zriadenou v prospech objednávateľa vo výške 10 % z Celkovej maximálnej ceny za Dielo. Banková záruka musí byť účinná najneskôr dňom jej predloženia objednávateľovi podľa tohto odseku a musí ostať platná najmenej do splnenia všetkých nasledujúcich podmienok:
a)  celé Dielo bolo odovzdané a prevzaté;
b) boli odstránené všetky vady a nedorobky uvedené v protokole o odovzdaní a prevzatí Diela; a
c) zhotoviteľ predložil objednávateľovi účinnú bankovú záruku na záručnú dobu podľa odseku ‎10.2 tohto článku. 
Zhotoviteľ je povinný predložiť objednávateľovi bankovú záruku podľa tohto odseku do tridsiatich (30) dní odo dňa nadobudnutia účinnosti tejto zmluvy, najneskôr však pred odovzdaním prvej časti Staveniska, podľa toho, čo nastane skôr. Samostatné odovzdanie a prevzatie Časti Diela nemá vplyv na výšku ani dobu platnosti bankovej záruky podľa tohto odseku. Po splnení všetkých podmienok podľa druhej vety tohto odseku je objednávateľ povinný na písomnú výzvu zhotoviteľa vrátiť originál bankovej záruky banke alebo sa vzdať práv z bankovej záruky.
[bookmark: _Ref233961590][bookmark: _Ref109669798][bookmark: _Ref233960170]Banková záruka na záručnú dobu. Zhotoviteľ je povinný zabezpečiť splnenie svojich záväzkov vyplývajúcich zo zodpovednosti za vady, zo záruky za Dielo a zo súvisiacich povinností podľa tejto zmluvy bankovou zárukou zriadenou v prospech objednávateľa. Banková záruka musí byť odo dňa začatia plynutia záručnej doby podľa článku ‎9 ods. ‎9.1 tejto zmluvy vystavená vo výške 5 % z Celkovej maximálnej ceny za Dielo.  Po uplynutí štyridsiatich ôsmich (48) mesiacov odo dňa začatia plynutia záručnej doby sa môže výška bankovej záruky znížiť na päť percent (5 %) zo súhrnnej ceny stavebných častí Diela, potrubných rozvodov a ostatných plnení, na ktoré podľa článku ‎9 ods. ‎9.1 tejto zmluvy naďalej plynie šesťdesiatmesačná záručná doba. Na účely určenia zníženej výšky bankovej záruky musí Schválený rozpočet umožňovať jednoznačne určiť súhrnnú cenu plnení, na ktoré sa vzťahuje šesťdesiatmesačná záručná doba. Ak nie je možné príslušné plnenie alebo jeho cenu jednoznačne oddeliť od plnenia so šesťdesiatmesačnou záručnou dobou, zahrnie sa do základu na výpočet zníženej výšky bankovej záruky.  
Banková záruka sa po uplynutí štyridsiatich ôsmich (48) mesiacov nezníži v rozsahu potrebnom na zabezpečenie nárokov objednávateľa z:
a) vád reklamovaných pred uplynutím štyridsiatich ôsmich (48) mesiacov, ktoré neboli riadne odstránené;
b) zmluvných pokút, náhrady škody, zľavy z ceny za Dielo alebo iných nárokov súvisiacich s takýmito vadami; a
c) nevykonaného alebo neúspešného garančného merania typu C alebo nesplnenia povinností a Garantovaných parametrov, ktoré sa majú overiť týmto meraním.
Zhotoviteľ je povinný predložiť objednávateľovi bankovú záruku podľa tohto odseku najneskôr pri odovzdaní a prevzatí celého Diela. Predloženie účinnej bankovej záruky v súlade s týmto odsekom je podmienkou uvoľnenia bankovej záruky podľa odseku ‎10.1 tohto článku a zaplatenia zostávajúcej časti ceny za Dielo. Banková záruka musí ostať platná až do uplynutia poslednej zo záručných dôb vzťahujúcich sa na Dielo a do riadneho splnenia všetkých povinností a vysporiadania všetkých nárokov súvisiacich s vadami uplatnenými počas záručnej doby, s nevykonaným alebo neúspešným garančným meraním typu C alebo s nedodržaním Garantovaných parametrov, ktoré sa majú týmto meraním overiť.
Spoločné ustanovenia k bankovým zárukám. Každá z bankových záruk podľa odsekov 10.1 a 10.2 tohto článku (ďalej len „banková záruka“) musí byť vystavená bankou so sídlom na území SR, pobočkou zahraničnej banky so sídlom na území SR alebo bankou so sídlom v inej členskej krajine EÚ (ďalej len „banka“) a musí oprávňovať objednávateľa na čiastočné alebo úplné využívanie bankovej záruky. Banková záruka vyhotovená zahraničnou bankou musí byť predložená v pôvodnom jazyku, a súčasne úradne preložená do slovenského jazyka okrem bankovej záruky vyhotovenej v českom jazyku.
V bankovej záruke musí banka písomne vyhlásiť, že uspokojí objednávateľa za zhotoviteľa do príslušnej sumy, ak zhotoviteľ nesplní svoje záväzky voči objednávateľovi vyplývajúce z tejto zmluvy alebo jej ukončenia. Z bankovej záruky musí vyplývať, že banková záruka zabezpečuje prípadné nároky objednávateľa voči zhotoviteľovi, pričom banka sa zaväzuje zaplatiť objednávateľovi do pätnástich (15) dní na prvú výzvu objednávateľa, v ktorej objednávateľ vyhlási, že zhotoviteľ porušil akúkoľvek povinnosť z tejto zmluvy alebo jej ukončenia, a bez námietok a skúmania právneho vzťahu medzi objednávateľom a zhotoviteľom objednávateľom požadovanú sumu na bankový účet objednávateľa, ktorý objednávateľ vo výzve oznámi, a že vrátiť originál bankovej záruky banke s účinkami zániku jej platnosti pred uplynutím doby platnosti bankovej záruky alebo vzdať sa práv z bankovej záruky je oprávnený iba objednávateľ; zhotoviteľ len s predchádzajúcim písomným súhlasom objednávateľa.
Banková záruka môže obsahovať zákaz odstúpenia, postúpenia, založenia alebo vinkulácie nárokov zo záruky.
[bookmark: _Ref109674295][bookmark: _Ref105455569]Zhotoviteľ je povinný predložiť navrhované znenie bankovej záruky pred jej vystavením bankou objednávateľovi na schválenie. Objednávateľ je oprávnený oznámiť zhotoviteľovi svoje prípadné námietky k zneniu bankovej záruky alebo ju schváliť v lehote siedmich (7) dní od predloženia; márnym uplynutím tejto lehoty sa má za to, že objednávateľ znenie bankovej záruky schválil. Schválením návrhu bankovej záruky nie je dotknutá zodpovednosť zhotoviteľa za jej súlad s touto zmluvou.
Banková záruka podľa odseku ‎10.1 tohto článku zabezpečuje všetky peňažné a nepeňažné záväzky zhotoviteľa súvisiace s riadnym a včasným vykonaním Diela a ukončením tejto zmluvy, najmä nároky objednávateľa:
1. zo zodpovednosti za vady Diela zistené do jej uvoľnenia,
1. zo zodpovednosti za omeškanie s vykonávaním Diela alebo ktorejkoľvek Časti Diela alebo s dodržaním Záväzného termínu,
1. na zaplatenie zmluvných pokút,
1. na náhradu škody a nákladov vzniknutých v dôsledku porušenia povinností zhotoviteľa,
1. na vrátenie preplatku, na vydanie bezdôvodného obohatenia a vysporiadanie platieb pri ukončení tejto zmluvy, a
1. na náhradu nákladov na dokončenie Diela, odstránenie vád, zabezpečenie NZT alebo iného náhradného plnenia.

Banková záruka podľa odseku ‎10.2 tohto článku zabezpečuje najmä nároky objednávateľa:
a) zo zodpovednosti za vady a zo záruky za Dielo;
b) na odstránenie vady, náhradné plnenie, zľavu z ceny za Dielo alebo náhradu nákladov na odstránenie vady objednávateľom alebo treťou osobou;
c) na zaplatenie zmluvných pokút a náhradu škody súvisiacej s vadami, omeškaním s ich odstraňovaním alebo porušením povinností počas záručnej doby;
d) súvisiace s nedodržaním Garantovaných parametrov alebo s nevykonaním alebo neúspešným výsledkom garančného merania typu C; a
e) na vydanie bezdôvodného obohatenia alebo vrátenie plnenia súvisiaceho s nárokmi podľa predchádzajúcich písmen.
Ak objednávateľ bankovú záruku čiastočne alebo úplne čerpá, zhotoviteľ je povinný do desiatich (10) dní od doručenia oznámenia objednávateľa doplniť bankovú záruku alebo predložiť novú bankovú záruku tak, aby celková výška zabezpečenia opätovne zodpovedala výške požadovanej touto zmluvou. Táto povinnosť sa neuplatní v rozsahu, v akom sa banková záruka podľa tejto zmluvy už oprávnene znížila.
[bookmark: _Ref109670122]V prípade, ak sa stane zrejmým, že platnosť bankovej záruky podľa tejto zmluvy skončí pred uplynutím touto zmluvou vyžadovanej doby platnosti, zhotoviteľ zabezpečí predĺženie jej platnosti tak, aby bola dodržaná stanovená doba jej platnosti, a to podľa stavu známeho v čase predlžovania platnosti bankovej záruky; zhotoviteľ je povinný predĺžiť platnosť príslušnej bankovej záruky v prípade potreby aj opakovane. K predĺženiu platnosti bankovej záruky v zmysle predchádzajúcej vety musí dôjsť vždy aspoň tridsať (30) dní pred uplynutím lehoty jej platnosti. Pod predĺžením platnosti bankovej záruky sa pre účely tejto zmluvy rozumie doručenie novej bankovej záruky alebo riadneho dodatku k bankovej záruke objednávateľovi.
V prípade, ak zhotoviteľ nesplní povinnosť predĺžiť príslušnú bankovú záruku v zmysle odseku 10.8 tohto článku, resp. nepredloží bankovú záruku podľa odseku 10.2 tohto článku, objednávateľ je oprávnený z bankovej záruky čerpať v celom rozsahu a čerpané prostriedky si ponechať ako zádržné, a to pre rovnaké účely, pre ktoré príslušná banková záruka slúžila, resp. pre ktoré nepredložená banková záruka má slúžiť; v prípade dodatočného predloženia bankovej záruky zodpovedajúcej tejto zmluve objednávateľ zaplatí zhotoviteľovi sumu zádržného v rozsahu, v akom nebolo prípadne v súlade s touto zmluvou použité, a to v lehote tridsiatich (30) dní od doručenia príslušnej účinnej bankovej záruky. Objednávateľ je zároveň oprávnený v rovnakom rozsahu zadržať príslušnú časť ceny za dielo a naložiť s ňou ako so zádržným; celková výška zádržného získaného z bankovej záruky a zo zadržanej ceny za dielo nepresiahne sumu, na ktorú mala byť vystavená banková záruka.
Porušenie ktorejkoľvek povinností zhotoviteľa podľa odsekov 10.1 až 10.9 tohto článku sa považuje za podstatné porušenie tejto zmluvy.
Ručenie za daň z pridanej hodnoty. V prípade, ak objednávateľ zaplatí ako ručiteľ na základe rozhodnutia správcu dane daň z pridanej hodnoty za zhotoviteľa podľa ustanovenia § 69b zákona o DPH, osoby konajúce v čase uzatvorenia tejto zmluvy, alebo akejkoľvek jej zmeny alebo dodatku k nej v mene zhotoviteľa podpisom tejto zmluvy, jej zmeny alebo dodatku vyhlasujú objednávateľovi, že zaplatia objednávateľovi takto objednávateľom z titulu ručenia zaplatenú daň z pridanej hodnoty za zhotoviteľa v lehote do štrnástich (14) dní od doručenia výzvy objednávateľa týmto osobám na zaplatenie, ak zhotoviteľ nezaplatí objednávateľovi takto objednávateľom z titulu ručenia za zhotoviteľa zaplatenú daň z pridanej hodnoty v lehote do štrnástich (14) dní od doručenia výzvy objednávateľa zhotoviteľovi na jej zaplatenie. Rovnako je objednávateľ oprávnený jednostranne započítať proti akejkoľvek pohľadávke zhotoviteľa voči objednávateľovi svoje prípadné pohľadávky voči zhotoviteľovi, ktoré vznikli z titulu ručenia za daň z pridanej hodnoty za zhotoviteľa.
[bookmark: _Ref114671679]POISTENIE
[bookmark: _Ref105634544][bookmark: _Ref105454805]Zhotoviteľ uzavrie a bude udržiavať v účinnosti alebo inak zabezpečí, aby boli účinné nasledovné poistenia:
1. [bookmark: _Ref189554250]stavebno-montážne poistenie Diela na všetky riziká (CAR/EAR) pre prípad poškodenia, zničenia, odcudzenia alebo straty (ďalej len „škoda“) Diela alebo ktorejkoľvek Časti Diela, a to na všetkých miestach vykonávania Diela, vrátane poistenia testovania Diela a jednotlivých Častí Diela, ich predčasnej, dočasnej a  skúšobnej prevádzky a záručných prác, vrátane škody na existujúcom majetku objednávateľa, na ktorý sa priamo vykonávajú práce alebo ktorý sa nachádza na Stavenisku alebo v jeho bezprostrednom okolí, a nákladov na odstránenie trosiek, demontáž, odpratanie a nevyhnutné zabezpečovacie práce, ktoré sa musí vzťahovať aj na protokolárne odovzdané Dielo alebo  Časť Diela a musí trvať najmenej do uplynutia dvadsiatich štyroch (24) mesiacov od odovzdania Diela ako celku. Poistná suma musí byť minimálne vo výške Celkovej maximálnej ceny za Dielo a poisteným musí byť zhotoviteľ, jeho zamestnanci, jeho subdodávatelia, ďalšie osoby, ktoré sa podieľajú na vykonávaní Diela na strane zhotoviteľa, a objednávateľ; a
l) poistenie zodpovednosti za škodu voči objednávateľovi a tretím stranám, ktoré bude kryť všetky telesné zranenia alebo smrť utrpené tretími stranami vrátane zamestnancov objednávateľa a škody na majetku tretích strán vrátane majetku objednávateľa, ktoré môžu vzniknúť v súvislosti s plnením alebo neplnením tejto zmluvy alebo vykonávaním Diela či ktorejkoľvek Časti Diela, ktoré musí zahŕňať aj poistenie regresných nárokov sociálnej poisťovne a zdravotnej poisťovne pri pracovnom úraze a musí trvať najmenej do uplynutia poslednej zo záručných dôb vzťahujúcich sa na Dielo. Poistná suma musí byť minimálne vo výške 5 000 000 €; poisteným musí byť zhotoviteľ, jeho zamestnanci, jeho subdodávatelia a ďalšie osoby, ktoré sa podieľajú na vykonávaní Diela na strane zhotoviteľa;
m) poistenie zodpovednosti za škodu spôsobenú pri výkone projektovej, inžinierskej a ostatnej odbornej činnosti súvisiacej s vykonávaním Diela, ktoré musí kryť najmä škodu spôsobenú chybou, vadou alebo opomenutím v projektovej alebo inej technickej dokumentácii, nesprávnym technickým návrhom, výpočtom, špecifikáciou, koordináciou alebo odborným pokynom. Poistný limit musí byť minimálne vo výške 800 000 EUR na jednu poistnú udalosť a 800 000 EUR za poistné obdobie. Poistenie musí trvať najmenej do uplynutia poslednej zo záručných dôb vzťahujúcich sa na Dielo. Zhotoviteľ je povinný zabezpečiť, aby sa príslušné poistné krytie vzťahovalo aj na činnosti projektantov, subdodávateľov a ďalších odborných osôb použitých zhotoviteľom na vykonanie Diela.
Spoluúčasť, výluky a iné obmedzenia poistného krytia nemajú vplyv na rozsah zodpovednosti zhotoviteľa podľa tejto zmluvy. Všetky spoluúčasti znáša zhotoviteľ.
Zhotoviteľ nesmie bez predchádzajúceho písomného súhlasu objednávateľa dohodnúť zmenu, zúženie alebo zrušenie poistného krytia požadovaného touto zmluvou. Zhotoviteľ je povinný bezodkladne informovať objednávateľa o každej skutočnosti, ktorá môže viesť k zániku, prerušeniu, zníženiu alebo obmedzeniu poistného krytia.
[bookmark: _Ref189560614]Pre každé z poistení podľa odseku ‎11.1 tohto článku je zhotoviteľ povinný predložiť objednávateľovi poistnú zmluvu alebo potvrdenie o poistení, z ktorých musí jednoznačne vyplývať splnenie všetkých požiadaviek týkajúcich sa príslušného poistenia podľa tohto článku, a to do tridsiatich (30) dní odo dňa nadobudnutia účinnosti tejto zmluvy, najneskôr však pred odovzdaním prvej časti Staveniska podľa článku ‎5 ods. ‎5.2 tejto zmluvy (podľa toho, čo nastane skôr). Ak z predložených dokladov nemožno jednoznačne overiť splnenie požiadaviek podľa tejto zmluvy, nepovažuje sa povinnosť zhotoviteľa preukázať poistenie za splnenú.
[bookmark: _Ref95823426]Zhotoviteľ je povinný plniť všetky podmienky poistení uvedených v odseku ‎11.1 tohto článku zmluvne vyhradené poistiteľmi, pre prípad neplnenia ktorých poistiteľ bude oprávnený znížiť alebo odmietnuť poistné plnenie v prípade vzniku poistnej udalosti, a riadne platiť poistné v zmysle uzatvorených poistných zmlúv. Zhotoviteľ je povinný preukázať objednávateľovi úhradu poistného vždy do štrnástich (14) dní odo dňa, kedy bolo príslušné poistné, resp. jeho časť splatným podľa ustanovení príslušnej poistnej zmluvy podľa odseku ‎11.1 tohto článku.
V prípade zániku ktoréhokoľvek z poistení uvedených v odseku ‎11.1 tohto článku pred dobou, počas ktorej musia byť zabezpečené podľa odseku ‎11.1 tohto článku, bude zhotoviteľ povinný obratom dojednať nové poistenie zodpovedajúce požiadavkám uvedeným v tomto článku; pri predvídateľnom zániku uplynutím dojednanej doby ešte pred jej uplynutím tak, aby nedošlo k prerušeniu poskytovania poistnej ochrany. V prípade zvýšenia Celkovej maximálnej ceny za Dielo je zhotoviteľ povinný zabezpečiť zodpovedajúcu úpravu poistného krytia. Ustanovenie článku ‎10 ods. 10.6 tejto zmluvy sa použije primerane.
[bookmark: _Ref95823334]V prípade vzniku poistnej udalosti týkajúcej sa Diela alebo ktorejkoľvek Časti Diela, majetku objednávateľa, života alebo zdravia je zhotoviteľ povinný ihneď písomne alebo e-mailom informovať objednávateľa a poistiteľa o poistnej udalosti, zabezpečiť všetky dôkazy a iné doklady nevyhnutné k zabezpečeniu poistného plnenia a poskytnúť objednávateľovi a poistiteľovi všetku súčinnosť. Zhotoviteľ je tiež povinný bez zbytočného odkladu, pokiaľ ho na to objednávateľ písomne vyzve, v rámci a v rozsahu svojej zodpovednosti za škodu a znášaného nebezpečenstva vzniku škody na Diele alebo Časti Diela zabezpečiť uvedenie Diela, dotknutej Časti Diela a/alebo majetku objednávateľa do stavu predchádzajúceho poistnej udalosti na svoje náklady, pokiaľ sa zmluvné strany nedohodnú inak. Táto povinnosť zhotoviteľa nie je dotknutá tým, že poistné plnenie nepokryje náklady na uvedenie Diela, dotknutej Časti Diela a/alebo majetku objednávateľa do pôvodného stavu pred poistnou udalosťou a dobou, kedy poistiteľ príslušné poistné plnenie vyplatí.
[bookmark: _Ref189574293]Zodpovednosť zhotoviteľa za škodu nie je dotknutá tým, že poistiteľ odmietne alebo čiastočne odmietne poistné plnenie. Ak zhotoviteľ nezabezpečí poistné krytie v rozsahu podľa tohto článku a dôjde k vzniku škody alebo ak pre porušenie povinností zhotoviteľa podľa tohto článku poistiteľ odmietne alebo čiastočne odmietne poistné plnenie, zhotoviteľ bude povinný okrem iného nahradiť objednávateľovi škodu do výšky, v ktorej by inak, ak by zhotoviteľ splnil všetky povinnosti podľa tohto článku, bolo poskytnuté poistné plnenie, a to aj v prípade, ak táto škoda bola spôsobená okolnosťami vylučujúcimi zodpovednosť a jednalo sa o škodu, ktorú nebolo možné predvídať.
SANKCIE
12.1 Objednávateľ zabezpečuje vo verejnom záujme služby v rámci kritickej infraštruktúry v Meste Žilina. Zhotoviteľ berie na vedomie, že dodržanie lehoty na vykonanie diela (odovzdanie a prevzatie celého diela) uvedenej v článku 4 ods. 4.1 tejto zmluvy je pre objednávateľa podstatné a nedodržanie stanovenej lehoty by malo za následok zastavenie, resp. obmedzenie dodávok tepla a TÚV pre odberateľov a objednávateľovi by spôsobilo rozsiahle škody a poškodenie dobrého mena. Zhotoviteľ zodpovedá za dodržanie tejto lehoty. S poukazom na uvedené zhotoviteľ vyhlasuje, že zmluvné pokuty dohodnuté v tomto článku sú pre účely tejto zmluvy adekvátne a tieto v celom rozsahu a bez výhrad akceptuje.
12.2 Nedodržanie konečného Záväzného termínu. V prípade, že sa zhotoviteľ dostane do omeškania so splnením záväzku vykonať Dielo tak, aby k odovzdaniu a prevzatiu celého Diela došlo najneskôr v konečnom Záväznom termíne podľa článku 4 ods. 4.1 tejto zmluvy, je objednávateľ oprávnený požadovať od zhotoviteľa zmluvnú pokutu vo výške 0,05 % z Celkovej maximálnej ceny za Dielo, najmenej však 5 000 €, za každý začatý deň omeškania. Nedotýkajúc sa uvedeného, objednávateľ je oprávnený poskytnúť zhotoviteľovi primeranú dodatočnú lehotu na splnenie tejto povinnosti, ktorá nesmie byť kratšia ako tridsať (30) dní, po ktorej márnom uplynutí je objednávateľ oprávnený od tejto zmluvy odstúpiť.
12.3 Omeškanie s odovzdaním projektovej dokumentácie. V prípade, že sa zhotoviteľ dostane do omeškania so splnením záväzku odovzdať objednávateľovi projektovú dokumentáciu v lehote podľa čl. 6 ods. 6.4 tejto zmluvy, Schváleného harmonogramu alebo prílohy A k tejto zmluve, je objednávateľ oprávnený požadovať od zhotoviteľa zaplatenie zmluvnej pokuty vo výške 5 000 € za každý začatý deň omeškania a za každý samostatný dokumentačný celok, ktorého sa omeškanie týka. 
12.4 Omeškanie so Záväzným termínom. Objednávateľ je oprávnený požadovať od zhotoviteľa zmluvnú pokutu vo výške 0,5 % z ceny príslušnej Časti Diela, ktorej sa Záväzný termín týka, najmenej však 800 € za každý začatý deň omeškania, ak sa zhotoviteľ dostane do omeškania so splnením Záväzného termínu, ktorý je v  Harmonograme v časti „Zmluvná pokuta“ označený znakom „X“. Ak sa Záväzný termín týka viacerých Častí Diela alebo plnenia spoločného pre viacero Častí Diela, základom na výpočet zmluvnej pokuty je súčet cien všetkých dotknutých Častí Diela a ceny dotknutých spoločných plnení, pokiaľ tieto spoločné plnenia nie sú už zahrnuté v cenách dotknutých Častí Diela. Nedotýkajúc sa uvedeného, objednávateľ je oprávnený poskytnúť zhotoviteľovi primeranú dodatočnú lehotu na splnenie príslušnej povinnosti, ktorá nesmie byť kratšia ako tridsať (30) dní, po ktorej márnom uplynutí je objednávateľ oprávnený od tejto zmluvy odstúpiť.
12.5 Nedodržanie Garantovaného parametra spotreby elektrickej energie sústroja Časti Diela Rozšírenie technológie CVS. V prípade nedodržania Garantovaného parametra spotreby elektrickej energie každého sústroja zvlášť (čerpadlo + motor + frekvenčný menič + transformátor) pre prietokové množstvá podľa prílohy A k tejto zmluve je objednávateľ oprávnený požadovať od zhotoviteľa zmluvnú pokutu za každú začatú hodinu nedodržania tohto Garantovaného parametra vo výške 0,13396 € za každý začatý jeden (1) kW, o ktorý spotreba elektrickej energie príslušného sústroja prekročí hodnotu Garantovaného parametra.
12.6 Nedodržanie Garantovaného parametra tepelného výkonu výmenníka Časti Diela Rozšírenie technológie CVS. V prípade nedodržania Garantovaného parametra tepelného výkonu výmenníka je objednávateľ oprávnený požadovať od zhotoviteľa zmluvnú pokutu za každú začatú hodinu nedodržania tohto Garantovaného parametra vo výške 7 € za každých 100 kW, o ktoré je skutočný tepelný výkon výmenníka nižší ako hodnota Garantovaného parametra.
12.7 Nedodržanie Garantovaného parametra teploty sekundárneho média na výstupe z výmenníka Časti Diela Rozšírenie technológie CVS. V prípade nedodržania Garantovaného parametra teploty sekundárneho média na výstupe z výmenníka pri prietoku sekundárneho média 392 kg/s a prietoku primárneho média 15,61 kg/s s teplotou 260 °C je objednávateľ oprávnený požadovať od zhotoviteľa za každú začatú hodinu nedodržania tohto Garantovaného parametra zmluvnú pokutu vo výške 128 € za každý jeden (1) °C, o ktorý je skutočná teplota sekundárneho média na výstupe z výmenníka nižšia ako hodnota Garantovaného parametra.
Zmluvné pokuty podľa odsekov 12.5 až 12.7 tohto článku sa vzťahujú výlučne na nedodržanie Garantovaných parametrov Časti Diela Rozšírenie technológie CVS.
12.8 Dôsledky nedosiahnutia Garantovaných parametrov. Objednávateľ je oprávnený v prípadoch podľa predchádzajúcich troch odsekov poskytnúť zhotoviteľovi primeranú dodatočnú lehotu na dosiahnutie príslušného Garantovaného parametra, ktorá nesmie byť kratšia ako šesťdesiat (60) dní. Po márnom uplynutí tejto lehoty je objednávateľ oprávnený:
a) odstúpiť od tejto zmluvy v rozsahu týkajúcom sa Časti Diela Rozšírenie technológie CVS; alebo
b) uplatniť primeranú zľavu z ceny za Časť Diela Rozšírenie technológie CVS, ktorá:
(i) v prípade nedodržania Garantovaného parametra spotreby elektrickej energie sústroja nemôže byť nižšia ako 5 % z ceny za Časť Diela Rozšírenie technológie CVS;
(ii) v prípade nedodržania Garantovaného parametra tepelného výkonu výmenníka nemôže byť nižšia ako 15 % z ceny za Časť Diela Rozšírenie technológie CVS; a
(iii) v prípade nedodržania Garantovaného parametra teploty sekundárneho média na výstupe z výmenníka nemôže byť nižšia ako 15 % z ceny za Časť Diela Rozšírenie technológie CVS.
Poskytnutím príslušnej zľavy z ceny za Časť Diela Rozšírenie technológie CVS zaniká povinnosť zhotoviteľa zaplatiť zmluvnú pokutu podľa príslušného z predchádzajúcich troch odsekov. Tým nie sú dotknuté ostatné práva objednávateľa zo zodpovednosti za vady ani právo na náhradu škody v rozsahu, v akom nebola nahradená poskytnutou zľavou.

12.9 Omeškanie s odstraňovaním vád brániacich užívaniu. V prípade, ak zhotoviteľ nenastúpi na opravu alebo sa dostane do omeškania s odstraňovaním reklamovaných vád v záručnej dobe, ktoré bránia riadnemu užívaniu Diela, príslušnej Časti Diela alebo dotknutého plnenia (článok 9 ods. 9.4 tejto zmluvy), je objednávateľ oprávnený požadovať od zhotoviteľa zmluvnú pokutu vo výške 0,5 % z ceny dotknutej Časti Diela, najmenej však 800 €, za každý začatý deň omeškania. Ak sa vada týka viacerých Častí Diela, rozhrania medzi Časťami Diela, plnenia spoločného pre viacero Častí Diela alebo bráni riadnemu užívaniu Diela ako celku, základom na výpočet zmluvnej pokuty je súčet cien všetkých dotknutých Častí Diela a spoločných plnení. Nedotýkajúc sa uvedeného, objednávateľ je oprávnený poskytnúť zhotoviteľovi primeranú lehotu na splnenie tejto povinnosti, po ktorej márnom uplynutí je objednávateľ oprávnený od tejto zmluvy odstúpiť.
12.10 Nedodržanie disponibilnej doby prevádzky RIS. Ak zhotoviteľ nedodrží požadovanú disponibilitu RIS podľa článku 6 ods. 6.18 tejto zmluvy počas príslušného dvanásťmesačného vyhodnocovacieho obdobia, je objednávateľ oprávnený požadovať od zhotoviteľa za každú začatú desatinu percentuálneho bodu, o ktorú bola požadovaná disponibilita RIS nedodržaná, a za každé dotknuté zariadenie zmluvnú pokutu:
a) 20 EUR pre Časť Diela Hlavný rozvod;
b) 20 EUR pre Časti Diela OST – Ostatné a OST – FNsP; a
c) 60 EUR pre Časť Diela Rozšírenie technológie CVS.
Ak jeden RIS, jeho komponent alebo rozhranie slúži viacerým Častiam Diela, uplatní sa vyššia z príslušných sadzieb.

12.11 Omeškanie s odstraňovaním porúch RIS. Ak sa zhotoviteľ dostane do omeškania so splnením ktorejkoľvek reakčnej lehoty, lehoty nástupu, neutralizácie alebo odstránenia poruchy RIS podľa článku 6 ods. 6.18 tejto zmluvy alebo bez súhlasu objednávateľa preruší práce na jej odstránení, je objednávateľ oprávnený požadovať za každú začatú hodinu omeškania alebo neoprávneného prerušenia zmluvnú pokutu:
a) pre Časť Diela Hlavný rozvod:
(i) 100 EUR pri poruche P1 alebo bezpečnostnom incidente BI;
(ii) 50 EUR pri poruche P2; a
(iii) 20 EUR pri poruche P3;
b) pre Časti Diela OST – Ostatné a OST – FNsP:
(i) 150 EUR pri poruche P1 alebo bezpečnostnom incidente BI;
(ii) 100 EUR pri poruche P2; a
(iii) 50 EUR pri poruche P3;
c) pre Časť Diela Rozšírenie technológie CVS:
(i) 200 EUR pri poruche P1 alebo bezpečnostnom incidente BI;
(ii) 150 EUR pri poruche P2; a
(iii) 100 EUR pri poruche P3.

Za rovnakú poruchu RIS a rovnaké obdobie omeškania sa neuplatní súčasne zmluvná pokuta podľa tohto odseku a všeobecná zmluvná pokuta za omeškanie s odstraňovaním vady; objednávateľ je oprávnený uplatniť zmluvnú pokutu podľa tohto odseku.

12.12 V prípade, ak zhotoviteľ nenastúpi na opravu alebo sa dostane do omeškania s odstraňovaním reklamovaných vád v záručnej dobe, ktoré nebránia riadnemu užívaniu diela (článok 9 ods. 9.4 tejto zmluvy), je objednávateľ oprávnený požadovať od zhotoviteľa zmluvnú pokutu vo výške 300 € za vadu a každý deň omeškania. Tento odsek sa použije aj na omeškanie zhotoviteľa s odstránením vád a nedorobkov v lehote stanovenej v protokole o odovzdaní a prevzatí diela.
12.13 Nepredloženie bankovej záruky. V prípade, ak sa zhotoviteľ dostane do omeškania so splnením svojej povinnosti predložiť objednávateľovi (ktorúkoľvek) bankovú záruku podľa článku 10 tejto zmluvy, je objednávateľ oprávnený požadovať od zhotoviteľa zmluvnú pokutu vo výške 5 000 € za každý deň omeškania. Nedotýkajúc sa uvedeného, objednávateľ je v takom prípade oprávnený poskytnúť zhotoviteľovi primeranú dodatočnú lehotu na predloženie bankovej záruky, ktorá nesmie byť kratšia ako tridsať (30) dní, po ktorej márnom uplynutí je oprávnený od tejto zmluvy odstúpiť.
12.14 Nezabezpečenie poistenia. V prípade, ak zhotoviteľ poruší svoju povinnosť zabezpečiť alebo udržiavať (ktorékoľvek) poistenie podľa článku 11 tejto zmluvy, je objednávateľ oprávnený požadovať od zhotoviteľa zmluvnú pokutu vo výške 5 000 € za každý deň, kedy zhotoviteľ nemal zabezpečené poistenie. Nedotýkajúc sa uvedeného, objednávateľ je v takom prípade oprávnený poskytnúť zhotoviteľovi primeranú dodatočnú lehotu na zabezpečenie poistenia, ktorá nesmie byť kratšia ako tridsať (30) dní, po ktorej márnom uplynutí je oprávnený od tejto zmluvy odstúpiť.
12.15 Porušovanie osobitných ustanovení. Objednávateľ je oprávnený požadovať od zhotoviteľa zmluvnú pokutu vo výške 2 000 € za každé porušenie povinnosti podľa článku 13 tejto zmluvy.
12.16 Porušovanie mlčanlivosti. V prípade porušenia ktorejkoľvek povinnosti zhotoviteľa podľa článku 14 ods. 14.2 tejto zmluvy je objednávateľ oprávnený požadovať od zhotoviteľa zaplatenie zmluvnej pokuty vo výške 3 200 €, a to za každé jedno porušenie danej povinnosti.
12.17 Omeškanie pri predčasnom ukončení zmluvy. V prípade nesplnenia ktorejkoľvek povinnosti zhotoviteľa podľa článku 17 ods. 17.6 tejto zmluvy je objednávateľ oprávnený požadovať od zhotoviteľa zaplatenie zmluvnej pokuty vo výške 1 000 € za každý aj začatý deň omeškania zhotoviteľa so splnením jeho povinnosti.
12.18 Zmluvné pokuty podľa tejto zmluvy sú splatné do pätnástich (15) dní od doručenia písomnej výzvy objednávateľa zhotoviteľovi. Zaplatením zmluvnej pokuty nie je dotknuté právo na náhradu škody spôsobenej porušením povinnosti, pre prípad porušenia ktorej bola dohodnutá; náhrada škody môže byť uplatňovaná voči zhotoviteľovi v plnej výške. Ak jedno konanie alebo opomenutie zhotoviteľa súčasne napĺňa podmienky viacerých zmluvných pokút zabezpečujúcich tú istú povinnosť a vzťahujúcich sa na rovnaké obdobie, objednávateľ je oprávnený uplatniť vyššiu z nich. Zmluvné pokuty sa kumulujú, ak zabezpečujú rozdielne povinnosti alebo sa týkajú rozdielnych období, Častí Diela, zariadení alebo vád.
12.19 Ak vznikne porušením povinnosti zhotoviteľa podľa tejto zmluvy objednávateľovi škoda, zodpovedá zhotoviteľ za škodu, ibaže preukáže, že porušenie povinností bolo spôsobené okolnosťami vylučujúcimi zodpovednosť. V prípade škody spôsobenej tretím osobám plnením alebo porušením tejto zmluvy zhotoviteľom je zhotoviteľ povinný nahradiť objednávateľovi všetku škodu, náklady a iné plnenia, ktoré objednávateľ dôvodne poskytol tretej osobe v dôsledku plnenia alebo porušenia tejto zmluvy zhotoviteľom.
12.20 S poukazom na ustanovenia článku 1 ods. 1.13 tejto zmluvy zodpovednosť za škodu podľa tejto zmluvy zahŕňa aj dopady porušenia povinností zhotoviteľa podľa tejto zmluvy vrátane omeškania s vykonaním Diela alebo ktorejkoľvek Časti Diela alebo s dodržaním Záväzného termínu na ostatné Časti Diela, Parný kotol FNsP a ostatné zariadenia alebo plnenia tvoriace Modernizačný projekt. Zhotoviteľ berie na vedomie, že jeho omeškanie s vykonaním Diela alebo ktorejkoľvek Časti Diela alebo omeškanie s dodržaním Záväzného termínu je spôsobilé podstatným spôsobom v negatívnom zmysle ovplyvniť vykonávanie a ukončenie ostatných Častí Diela, Parného kotla FNsP alebo Modernizačného projektu ako celku. Zhotoviteľ výslovne potvrdzuje, že zodpovednosť objednávateľa voči tretím osobám vyvolaná porušením povinností zhotoviteľa podľa tejto zmluvy vrátane jeho omeškania, predstavuje predvídateľnú škodu, za ktorú zhotoviteľ zodpovedá objednávateľovi. Z uvedeného dôvodu sa zhotoviteľ zaväzuje (bez ohľadu na zmluvné pokuty uvedené v tejto zmluve a jej prílohách) nahradiť objednávateľovi akúkoľvek a všetku škodu, náklady, sankcie, poplatky a iné plnenia, ktoré objednávateľovi vzniknú v dôsledku porušenia povinností zhotoviteľa podľa tejto zmluvy vrátane omeškania zhotoviteľa s vykonaním Diela alebo ktorejkoľvek Časti Diela alebo s dodržaním Záväzného termínu, najmä ak si ich  voči objednávateľovi uplatní zhotoviteľ Parného kotla FNsP, iná osoba podieľajúca sa na Modernizačnom projekte, odberateľ tepla alebo iná tretia osoba.
12.21 Objednávateľ je oprávnený jednostranne započítať proti pohľadávke zhotoviteľa voči nemu na zaplatenie ceny za dielo podľa článku 2 ods. 2.1 tejto zmluvy všetky svoje prípadné pohľadávky voči zhotoviteľovi na zaplatenie zmluvných pokút podľa tejto zmluvy.
[bookmark: _Ref108616508]OSOBITNÉ USTANOVENIA
Pri plnení tejto zmluvy sa zhotoviteľ zaväzuje dodržiavať právne predpisy a plniť úlohy na úseku bezpečnosti a ochrany zdravia pri práci (ďalej len „BOZP“) a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „PO“) v sídle, priestoroch, objektoch a na pracoviskách objednávateľa, v ktorých sa bude plniť táto zmluva, (ďalej len „pracovisko“). Povinnosti zmluvných strán týkajúce sa pracoviska podľa tohto článku sa použijú primerane aj vo vzťahu k iným miestam, na ktorých sa bude plniť táto zmluva. Zhotoviteľ je povinný ochraňovať a zlepšovať stav životného prostredia a všetkých jeho zložiek, najmä ovzdušia, vôd, hornín, pôdy a organizmov (ďalej len „ŽP“). Najmä je povinný predchádzať znečisťovaniu ŽP a poškodzovaniu ŽP a minimalizovať nepriaznivé dôsledky svojej činnosti pri plnení tejto zmluvy na ŽP. Zhotoviteľ preberá vo vzťahu ku objednávateľovi plnú zodpovednosť za ekologickú ujmu, ktorú pri plnení tejto zmluvy spôsobí.
Objednávateľ je povinný odovzdať zhotoviteľovi pracovisko tak, aby zhotoviteľ mohol riadne a včas plniť túto zmluvu. O odovzdaní a prevzatí pracoviska spíšu zmluvné strany protokol. V prípade, ak zhotoviteľ začne plniť túto zmluvu bez protokolárneho prevzatia pracoviska, má sa za to, že pracovisko bolo objednávateľom odovzdané a zhotoviteľom prevzaté riadne. Ustanovenia článku 5 ods. 5.2 a 5.4 tejto zmluvy tým nie sú dotknuté. 
Za vytvorenie podmienok na zaistenie BOZP, PO a ochrany ŽP, zabezpečenie a vybavenie pracoviska na bezpečný výkon práce za účelom plnenia tejto zmluvy a dodržiavanie všeobecne záväzných právnych predpisov, ako aj technických noriem (aj keď nie sú všeobecne záväzné) pri plnení tejto zmluvy na pracovisku zodpovedá v plnom rozsahu a výlučne zhotoviteľ. V prípade, že na pracovisku budú zároveň so zhotoviteľom vykonávať akékoľvek práce aj tretie osoby (vrátane subdodávateľov zhotoviteľa), je zhotoviteľ povinný v súlade s ustanoveniami § 18 ods. 1 zákona č. 124/2006 Z. z. v znení neskorších predpisov uzavrieť s takýmito osobami dohodu, predmetom ktorej bude dohoda zhotoviteľa a týchto osôb na prevencii, príprave a vykonávaní opatrení na zaistenie bezpečnosti a ochrany zdravia pri práci, koordinácia činností a vzájomná informovanosť, inak práce na pracovisku nie je zhotoviteľ oprávnený vykonávať. Jedno vyhotovenie podpísanej dohody je zhotoviteľ povinný bez zbytočného odkladu doručiť objednávateľovi.
Zhotoviteľ vyhlasuje, že bude vykonávať činnosť podľa tejto zmluvy výlučne takými fyzickými osobami, ktorých zdravotný stav, schopnosti, vek, kvalifikačné predpoklady a odborná spôsobilosť zodpovedajú činnosti podľa tejto zmluvy, a to podľa právnych predpisov všeobecne, ako aj osobitne podľa právnych predpisov a ostatných predpisov na zaistenie BOZP, a to bez ohľadu na jeho právny vzťah k uvedeným fyzickým osobám (ďalej len „zamestnanci“). Zamestnancom sa na účely tohto článku rozumejú všetky fyzické osoby, ktoré sa budú podieľať na plnení tejto zmluvy, okrem zamestnancov objednávateľa, a to zhotoviteľ, ak je fyzickou osobou, a jeho spolupracujúce osoby, jeho zamestnanci, jeho subdodávatelia, ak sú fyzickými osobami, a ich spolupracujúce osoby a ich zamestnanci.
[bookmark: _Ref264539175]Zhotoviteľ je povinný preukázateľne informovať zamestnancov o nebezpečenstvách a ohrozeniach, ktoré sa pri plnení zmluvy môžu vyskytnúť, a o výsledkoch posúdenia rizika, o preventívnych opatreniach a ochranných opatreniach, ktoré vykonal zhotoviteľ alebo objednávateľ na zaistenie BOZP, PO a ochrany ŽP a ktoré sa vzťahujú všeobecne na zamestnancov a na nimi vykonávané práce na pracovisku pri plnení tejto zmluvy, o opatreniach a postupe v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie, a preukázateľne ich poučiť o pokynoch na zaistenie BOZP, PO a ochranu ŽP platných pre pracovisko (ďalej len „preškolenie“). Za účelom preškolenia objednávateľ poskytne zhotoviteľovi písomné informácie a pokyny na zaistenie BOZP, PO a ochranu ŽP platné pre pracovisko.
Prípadné nedostatky pracoviska a informácií a pokynov poskytnutých objednávateľom je zhotoviteľ povinný uplatniť písomne pred začatím plnenia tejto zmluvy na pracovisku, inak platí, že pracovisko je náležite zabezpečené a vybavené na bezpečný výkon práce za účelom plnenia tejto zmluvy, zhotoviteľ dostal potrebné a dostatočné informácie a pokyny na zaistenie BOZP, PO a ochranu ŽP platné pre pracovisko a že plnenie žiadnych ďalších povinností na úseku BOZP, PO a ochrany ŽP sa zo strany objednávateľa nevyžaduje. Zhotoviteľ je povinný písomne uplatňovať u objednávateľa nedostatky týkajúce sa BOZP, PO a ochrany ŽP, ktoré sa vyskytnú neskôr pri plnení tejto zmluvy, za odstránenie ktorých zodpovedá objednávateľ.
Zhotoviteľ je povinný každý deň oznamovať objednávateľovi (zmenovému inžinierovi) prvý vstup na pracovisko a začatie prác na pracovisku, a to vždy vopred, ako aj ukončenie prác a odchod z pracoviska.
Objednávateľ nie je povinný zabezpečovať zamestnancom doprovod na pracovisku.
Zhotoviteľ je povinný zabezpečiť, aby na pracovisku zamestnanci
1. nepožívali alkoholické nápoje, omamné látky, psychotropné látky ani prípravky a neplnili túto zmluvu pod ich vplyvom,
1. sa na žiadosť objednávateľa podrobili dychovej skúške, odberu krvi a lekárskemu vyšetreniu na preukázanie súladu s písmenom a) tohto odseku,
1. dodržiavali zákaz fajčenia a
1. používali a nosili osobné ochranné pracovné pomôcky a prostriedky.
Objednávateľ je oprávnený požadovať od zhotoviteľa, aby zamestnanca, ktorý poruší ktoréhokoľvek z ustanovení písmen a) až d) tohto odseku, okamžite vykázal z pracoviska a zakázal mu ďalší vstup na pracovisko.
Zhotoviteľ je povinný ihneď oznámiť objednávateľovi vznik každého pracovného úrazu zamestnanca, ku ktorému dôjde na pracovisku. Ďalšie povinnosti na úseku BOZP sú uvedené v prílohe D k tejto zmluve.
Ak pri plnení tejto zmluvy ide o činnosť so zvýšeným nebezpečenstvom vzniku požiaru, zhotoviteľ je povinný postupovať tak, aby bola zabezpečená PO, najmä vydáva písomný pokyn na zabezpečenie PO a písomné povolenie na činnosť, ak sa vyžaduje, zriaďuje protipožiarnu asistenčnú hliadku a zabezpečuje plnenie jej úloh a odbornú prípravu a zabezpečuje potrebné množstvo vhodných druhov hasiacich prostriedkov a iných vecných prostriedkov PO.
Zhotoviteľ je povinný
1. pred začatím vykonávania prác na diele vykonať súpis všetkých nepriaznivých vplyvov na ŽP, ktoré môžu vzniknúť z činností uskutočňovaných zhotoviteľom na diele, prijať konkrétne opatrenia na odstránenie nepriaznivých vplyvov na ŽP a určiť osoby zodpovedné za ich realizáciu, vykonať súpis nebezpečných látok, ktoré použije na diele, a kópie ich bezpečnostných listov vypracovaných ich výrobcami odovzdať objednávateľovi, ako aj vypracovať a odovzdať objednávateľovi havarijné plány, ak to všeobecne záväzné právne predpisy vzhľadom na charakter prác vykonávaných na diele stanovujú;
1. bez zbytočného odkladu ohlásiť objednávateľovi ekologickú ujmu, ktorú pri plnení tejto zmluvy spôsobí on alebo jeho subdodávatelia, najmä je povinný ohlásiť mimoriadne zhoršenie alebo ohrozenie kvality vôd alebo iných zložiek ŽP alebo únik znečisťujúcich látok pri manipulácii s nimi alebo pri ich preprave. Informácie sa podávajú špecialistom ŽP objednávateľa. Prípadmi mimoriadneho zhoršenia alebo ohrozenia kvality vôd sú najmä úniky znečisťujúcich látok súvisiace s ich manipuláciou a prepravou (ropné látky, chemikálie, náterové hmoty a pod.) do voľnej pôdy a do prostredia súvisiaceho s povrchovou alebo podzemnou vodou, technické poruchy a chyby na technickom vybavení, ktoré sú príčinou úniku znečisťujúcich látok do okolitého prostredia.
[bookmark: _Ref130895963][bookmark: _Ref124455596][bookmark: _Ref121823977]V rámci ochrany ŽP je zhotoviteľ povinný predchádzať vzniku odpadov a s prípadnými odpadmi vznikajúcimi pri plnení tejto zmluvy je povinný nakladať alebo inak zaobchádzať v súlade s právnymi predpismi na úseku odpadového hospodárstva (ďalej len „OH“) tak, aby bol naplnený jeho účel. Pred začatím vykonávania stavebných prác týkajúcich sa diela a za účelom plnenia povinností podľa tohto odseku a odseku 13.14 tohto článku je zhotoviteľ povinný navrhnúť systém na monitorovanie a evidenciu vzniku odpadov vznikajúceho pri vykonávaní diela vrátane odpadu z obalov (ďalej len „odpad“), zaškoliť zamestnancov o správnom postupe pri nakladaní s odpadmi a triedení odpadov za účelom minimalizácie vzniku odpadov a optimalizácie nakladania s odpadmi a zabezpečiť zhodnotenie a recykláciu stavebného odpadu a odpadu z demolácií (ďalej len „stavebný odpad“) prostredníctvom spoločnosti, ktorá je podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov alebo rovnocennej právnej úpravy členského štátu a na základe príslušného súhlasu oprávnená vykonávať zhodnocovanie a recykláciu stavebného odpadu, a to preukázateľným uzatvorením zmluvného vzťahu s touto spoločnosťou o fyzickom nakladaní so vzniknutými stavebnými odpadmi s minimálnym rozsahom zmluvných podmienok upravujúcich:
1. druhy stavebných odpadov, s ktorými bude nasledujúci držiteľ odpadu fyzicky nakladať,
1. spôsob nakladania so stavebnými odpadmi u nasledujúceho držiteľa odpadu,
1. plánovaný spôsob spracovania stavebných odpadov v prvom zariadení na spracovanie odpadov, ak nejde o spracovateľa odpadu, a
1. povinnosť byť držiteľom oprávnenia na nakladanie so stavebnými odpadmi platným počas trvania zmluvného vzťahu.
Uvedené zhotoviteľ preukáže objednávateľovi pred začatím vykonávania stavebných prác týkajúcich sa diela. Zhotoviteľ je ďalej povinný písomne oznámiť objednávateľovi najneskôr sedem (7) pracovných dní pred začatím demolačných prác spôsob selektívnej demolácie obsahujúci aj druh, kategóriu, predpokladané množstvo odpadu a plánovaný spôsob, ktorým bude odpad zhodnocovaný, a najneskôr v lehote šesťdesiatich (60) dní po ukončení demolačných prác vyhodnotenie selektívnej demolácie obsahujúce druh, kategóriu, množstvo odpadu a spôsob, ktorým bol odpad zhodnocovaný.
[bookmark: _Ref122368092][bookmark: _Ref124461738][bookmark: _Ref121823658]Zhotoviteľ je povinný používať systém separovaného zberu odpadu na stavenisku podľa podkladovej dokumentácie (časť zhromažďovanie, odvoz a zhodnocovanie odpadu) a systém na monitorovanie a evidenciu vzniku odpadov podľa odseku 13.13 tohto článku. Ak pri plnení tejto zmluvy vznikne stavebný odpad, odpad z vecí, ktoré nie sú vo vlastníctve objednávateľa (najmä z vecí vnesených na pracovisko zhotoviteľom vrátane obalov), alebo komunálny odpad, zhotoviteľ je povinný plniť povinnosti držiteľa odpadu a ďalšie povinnosti súvisiace s nakladaním s odpadmi stanovené všeobecne záväznými právnymi predpismi (napr. § 77 a nasl. zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov) pre tieto odpady, pričom za plnenie týchto povinností zodpovedá v plnom rozsahu a výlučne zhotoviteľ; to sa netýka kovového odpadu. So stavebnými odpadmi (okrem kovového odpadu) je zhotoviteľ povinný nakladať tak, že ich zabezpečí pred nežiaducim únikom a zabezpečí ich odvoz na miesto zhodnotenia a zabezpečí ich zhodnotenie prostredníctvom oprávnenej spoločnosti podľa odseku 13.12 tohto článku. Najmenej 80 % množstva stavebného odpadu, najmä betón, železobetón, tehly, dlaždice, asfalty, zeminy, drevo a sklo (okrem kovového odpadu, nebezpečného odpadu a odpadu, ktorý vznikol pri výkopových prácach a zásypoch) musí byť zhodnotených recykláciou (najmä recykláciou alebo spätným získavaním ostatných anorganických materiálov oprávnenou spoločnosťou podľa odseku 13.13 tohto článku). Potvrdenie o príslušnom zhodnotení je zhotoviteľ povinný odovzdať objednávateľovi (najmä vážne lístky) na preukázanie splnenia uvedených povinností. Inak sa za pôvodcu odpadu považuje objednávateľ, pričom pred vznikom tohto odpadu je zhotoviteľ povinný oznámiť objednávateľovi (špecialistovi ŽP) druh a predpokladané množstvo odpadu a s týmto odpadom nakladať podľa pokynov objednávateľa, najmä zabezpečiť ho pred znehodnotením, odcudzením alebo iným nežiaducim únikom, zhromaždiť odpad oddelene podľa druhov odpadov, kovový odpad odovzdať objednávateľovi očistený od škodlivín a iných zložiek odpadu a nebezpečný odpad, odpadové oleje a ostatný odpad odovzdať objednávateľovi. Ďalšie povinnosti týkajúce sa ochrany ŽP sú uvedené v prílohe E k tejto zmluve.
Zhotoviteľ je povinný na požiadanie objednávateľa preukázať splnenie svojich povinností na úseku BOZP, PO a ochrany a tvorby ŽP vrátane OH v lehote troch (3) pracovných dní odo dňa doručenia žiadosti objednávateľa, a to najmä predložením dokladov preukazujúcich preškolenie, predložením oprávnení zamestnancov na výkon činnosti podľa tejto zmluvy a predložením dokladov o určení bezpečných pracovných postupov pre činnosti vykonávané podľa tejto zmluvy.
[bookmark: _Ref490057001]Zhotoviteľ zodpovedá objednávateľovi za všetky škody spôsobené porušením akejkoľvek povinnosti na úseku BOZP, PO a ochrany a tvorby ŽP vrátane OH, ako aj za všetky škody spôsobené porušením akejkoľvek povinnosti vyplývajúcej z rozhodnutí vzťahujúcich sa na dielo vrátane rozhodnutí uvedených v článku 1 ods. 1.2 tejto zmluvy. Za škodu sa na účely tejto zmluvy považujú aj sankcie (pokuty) uložené príslušnými štátnymi orgánmi a orgánmi verejnej správy za porušenie povinnosti na úseku BOZP, PO a ochrany a tvorby ŽP vrátane OH, ak tieto povinnosti podľa tohto článku zaťažovali zhotoviteľa, a nie objednávateľa, ako aj za porušenie povinností vyplývajúcich z rozhodnutí vzťahujúcich sa na dielo, ktoré boli objednávateľovi po vyčerpaní opravných prostriedkov uložené, ak objednávateľ riadne a včas umožnil zhotoviteľovi uplatňovať v príslušných konaniach všetky dostupné návrhy, opravné prostriedky a námietky, o ktorých uplatnenie v týchto konaniach alebo za účelom začatia opravných konaní zhotoviteľ objednávateľa písomne požiadal, a ak náklady spojené s uplatňovaním týchto návrhov, opravných prostriedkov a námietok zhotoviteľ objednávateľovi na jeho žiadosť zaplatil.
Porušovanie pravidiel BOZP, PO a ochrany a tvorby ŽP vrátane OH zo strany zhotoviteľa oprávňuje objednávateľa bez ďalšieho kedykoľvek od tejto zmluvy odstúpiť.
Zhotoviteľ sa zaväzuje pri plnení tejto zmluvy a počas jej trvania dodržiavať zákaz nelegálneho zamestnávania v rozsahu stanovenom právnymi predpismi. Zhotoviteľ vyhlasuje, že sa objednávateľ môže spoľahnúť na to, že neporušuje a počas trvania tejto zmluvy neporuší zákaz nelegálneho zamestnávania, a objednávateľ sa na toto vyhlásenie zhotoviteľa spolieha. Zhotoviteľ sa zaväzuje nahradiť objednávateľovi škodu, ktorá by mohla vzniknúť objednávateľovi tým, že objednávateľ prijme od zhotoviteľa prácu alebo službu podľa tejto zmluvy, ktorú mu zhotoviteľ poskytne prostredníctvom fyzickej osoby, ktorú nelegálne zamestnáva alebo zamestná. Za škodu sa na účely tohto ustanovenia považujú aj pokuty, ktoré bude musieť objednávateľ zaplatiť za porušenie zákazu prijať prácu alebo službu, ktorú mu na základe tejto zmluvy dodá alebo poskytne zhotoviteľ prostredníctvom fyzickej osoby, ktorú nelegálne zamestnáva alebo zamestná. Ustanovenie odseku 13.16 tohto článku sa použije primerane.
[bookmark: _Hlk8915142][bookmark: _Ref7097052][bookmark: _Ref95749348]V prípade, ak zhotoviteľ na činnosť podľa tejto zmluvy využije tretie osoby (subdodávateľov) v akomkoľvek stupni, je povinný zabezpečiť, aby subdodávateľ plnil povinnosti zhotoviteľa podľa tejto zmluvy v rozsahu týkajúcom sa tej činnosti, ktorú subdodávateľ bude vykonávať. Zhotoviteľ zodpovedá objednávateľovi za splnenie záväzku riadne a včas vykonať činnosť podľa tejto zmluvy, akoby činnosť vykonával sám. Ak subdodávateľ zhotoviteľa nevykonáva činnosť podľa tejto zmluvy riadne alebo včas alebo porušuje povinnosti podľa tohto článku, je zhotoviteľ povinný na námietku objednávateľa neumožniť subdodávateľovi vykonávanie činnosti podľa tejto zmluvy a nahradiť takéhoto subdodávateľa, inak je povinný činnosť vykonať sám.
Objednávateľ je subjektom verejného sektora, a zároveň partnerom verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri“). Zhotoviteľ je povinný počas trvania tejto zmluvy byť zapísaný v registri partnerov verejného sektora (ďalej len „register“) spolu s oprávnenou osobou a v prípadoch uvedených v § 11 ods. 2 zákona o registri overovať identifikáciu svojich konečných užívateľov výhod. Objednávateľ je oprávnený od tejto zmluvy odstúpiť, ak zhotoviteľ nebol v čase uzatvorenia tejto zmluvy zapísaný v registri alebo ak nadobudne právoplatnosť rozhodnutie o výmaze zhotoviteľa z registra podľa § 12 alebo § 13 ods. 2 zákona o registri alebo o uložení pokuty zhotoviteľovi z dôvodov podľa § 13 ods. 1 zákona o registri alebo ak je zhotoviteľ viac ako tridsať (30) dní v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote tridsiatich (30) dní od výmazu. Objednávateľ zároveň nie je v omeškaní s plnením povinností podľa tejto zmluvy, ak zhotoviteľ nie je alebo nebude zapísaný v registri alebo ak zhotoviteľ nesplní povinnosť overovať identifikáciu svojich konečných užívateľov výhod alebo ak je v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote tridsiatich (30) dní od výmazu.
[bookmark: _Ref490078905][bookmark: _Ref95749372]Prílohu F k tejto zmluve tvorí zoznam všetkých priamych a nepriamych subdodávateľov zhotoviteľa (v akomkoľvek stupni) podľa zákona o registri, ktorým budú priamo alebo nepriamo poskytnuté finančné prostriedky nad limity stanovené v ustanovení § 2 ods. 2 alebo 3 zákona o registri (ďalej len „subdodávateľ podľa zákona o registri“), ktorí sú zhotoviteľovi v deň podpisu tejto zmluvy známi. Tento zoznam vo vzťahu k jednotlivým subdodávateľom podľa zákona o registri obsahuje ich obchodné meno, sídlo alebo miesto podnikania, identifikačné číslo (IČO), označenie príslušného (zvyčajne obchodného) registra, v ktorom je subdodávateľ zapísaný, číslo zápisu a údaj o predpokladaných finančných plneniach v prospech každého zo subdodávateľov podľa zákona o registri.
[bookmark: _Ref490080024][bookmark: _Ref95749374]Prílohu G k tejto zmluve tvorí zoznam všetkých priamych subdodávateľov zhotoviteľa podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), ktorí sa budú podieľať na vykonávaní činnosti podľa tejto zmluvy (ďalej len „subdodávateľ podľa zákona o verejnom obstarávaní“), ktorí sú zhotoviteľovi v deň podpisu tejto zmluvy známi. Tento zoznam vo vzťahu k jednotlivým subdodávateľom podľa zákona o verejnom obstarávaní obsahuje ich obchodné meno, sídlo alebo miesto podnikania, identifikačné číslo (IČO), označenie registra, v ktorom je subdodávateľ zapísaný, číslo zápisu, údaje osoby oprávnenej konať za subdodávateľa v rozsahu meno a priezvisko, adresa pobytu a dátum narodenia. Tento zoznam ďalej obsahuje čestné vyhlásenie zhotoviteľa, že každý zo subdodávateľov podľa zákona o verejnom obstarávaní spĺňa alebo najneskôr v čase začatia realizovania ním vykonávanej časti diela a/alebo činnosti podľa tejto zmluvy bude spĺňať podmienky stanovené všeobecne záväznými právnymi predpismi na úseku verejného obstarávania, najmä podmienky účasti týkajúce sa osobného postavenia stanovené objednávateľom v súťažnej dokumentácii pre takúto inú osobu, a že u subdodávateľa podľa zákona o verejnom obstarávaní neexistovali a neexistujú dôvody na vylúčenie podľa ustanovenia § 40 ods. 6 písm. a) až g) a ods. 7 zákona o verejnom obstarávaní a podľa rozhodnutia objednávateľa ani dôvody na vylúčenie podľa § 10 ods. 4 ani § 40 ods. 8 zákona o verejnom obstarávaní, ako aj všetky ostatné podmienky stanovené všeobecne záväznými právnymi predpismi pre týmto subdodávateľom vykonávanú časť predmetu diela a/alebo činnosti podľa zmluvy.
[bookmark: _Ref490078912]Zhotoviteľ je povinný písomne oznámiť objednávateľovi akúkoľvek zmenu v údajoch o subdodávateľoch v rozsahu podľa odsekov 13.21, resp. 13.22 tohto článku, a to bezodkladne potom, čo sa o nej dozvedel.
[bookmark: _Ref490078916]Ak sa zhotoviteľovi subdodávatelia podľa zákona o registri alebo subdodávatelia podľa zákona o verejnom obstarávaní stanú známymi neskôr, je povinný objednávateľovi predložiť aktualizovaný zoznam subdodávateľov podľa zákona o registri, resp. aktualizovaný zoznam subdodávateľov podľa zákona o verejnom obstarávaní, a to najmenej tri (3) pracovné dni pred zmenou, nikdy však nie neskôr, než sa začnú skutočne podieľať na plnení tejto zmluvy. Na aktualizovaný zoznam subdodávateľov podľa zákona o registri sa primerane použijú ustanovenia odseku 13.21 tohto článku a na aktualizovaný zoznam subdodávateľov podľa zákona o verejnom obstarávaní sa primerane použijú ustanovenia odseku 13.22 tohto článku. Zmenu v osobe subdodávateľa podľa zákona o verejnom obstarávaní vykonajú zmluvné strany formou písomného dodatku k tejto zmluve.
Iným osobám než subdodávateľom uvedeným v zozname subdodávateľov podľa zákona o registri, ktorý zhotoviteľ predložil objednávateľovi v súlade s odsekmi 13.21 a 13.24 tohto článku, zhotoviteľ nesmie v súvislosti s touto zmluvou alebo jej plnením poskytnúť finančné prostriedky nad limity stanovené v ustanovení § 2 ods. 2 alebo 3 zákona o registri.
Na základe dohody zmluvných strán je zhotoviteľ oprávnený vykonávať činnosť podľa tejto zmluvy len prostredníctvom takého subdodávateľa podľa zákona o verejnom obstarávaní, ktorý spĺňa alebo najneskôr v čase začatia realizovania ním vykonávanej časti činnosti podľa tejto zmluvy bude spĺňať podmienky účasti týkajúce sa osobného postavenia podľa súťažnej dokumentácie a u ktorého neexistovali a neexistujú dôvody na vylúčenie podľa ustanovenia § 40 ods. 6 písm. a) až g) a ods. 7 zákona o verejnom obstarávaní a podľa rozhodnutia objednávateľa ani dôvody na vylúčenie podľa § 10 ods. 4 ani § 40 ods. 8 zákona o verejnom obstarávaní, ako aj všetky ostatné podmienky stanovené všeobecne záväznými právnymi predpismi pre týmto subdodávateľom vykonávanú časť diela alebo činnosti podľa tejto zmluvy. Ak subdodávateľ nespĺňa uvedené podmienky, zhotoviteľ mu nesmie umožniť vykonávanie žiadnej činnosti podľa tejto zmluvy. Zodpovednosť zhotoviteľa za riadne splnenie tejto časti činnosti podľa tejto zmluvy tým nie je dotknutá. Zhotoviteľ je povinný na písomnú žiadosť objednávateľa preukázať splnenie uvedených podmienok subdodávateľom a do času preukázania ich splnenia je objednávateľ ďalej oprávnený požadovať, aby príslušný subdodávateľ nevykonával žiadnu činnosť podľa tejto zmluvy. Ak zhotoviteľom navrhovaný subdodávateľ nespĺňa podmienky účasti týkajúce sa osobného postavenia alebo existovali alebo existujú u neho dôvody na vylúčenie podľa ustanovenia § 40 ods. 6 písm. a) až g) a ods. 7 zákona o verejnom obstarávaní alebo (podľa rozhodnutia objednávateľa) dôvody na vylúčenie podľa § 10 ods. 4 ani § 40 ods. 8 zákona o verejnom obstarávaní, je zhotoviteľ povinný nahradiť takéhoto objednávateľom namietaného subdodávateľa. Zhotoviteľ sa zaväzuje neumožniť namietanému zhotoviteľovi vykonávanie diela. Zhotoviteľ je povinný doručiť návrh nového subdodávateľa nahradzujúceho namietaného subdodávateľa do piatich (5) pracovných dní odo dňa doručenia žiadosti objednávateľa o nahradenie namietaného subdodávateľa.
Ak zhotoviteľ zoznam subdodávateľov podľa zákona o registri a subdodávateľov podľa zákona o verejnom obstarávaní objednávateľovi nepredložil, platí, že prílohy F a G k tejto zmluve sú prázdne, žiadny subdodávateľ podľa zákona o registri a subdodávateľ podľa zákona o verejnom obstarávaní pri plnení tejto zmluvy sa nepodieľa na plnení tejto zmluvy a zhotoviteľ ich nesmie využiť pri plnení tejto zmluvy priamo ani prostredníctvom ďalších osôb.
Zhotoviteľ vyhlasuje, že sa objednávateľ môže spoľahnúť na to, že zoznam subdodávateľov podľa zákona o registri a zoznam subdodávateľov podľa zákona o verejnom obstarávaní je vždy úplný a že na plnení tejto zmluvy sa nebudú podieľať subdodávatelia podľa zákona o registri ani subdodávatelia podľa zákona o verejnom obstarávaní, ktorých postupom podľa odsekov 13.21, 13.22 a 13.24 tohto článku objednávateľovi vopred neoznámil, resp. neoznámi.
Zhotoviteľ sa zaväzuje nahradiť objednávateľovi škodu, ktorá by mohla vzniknúť objednávateľovi tým, že objednávateľ uzatvoril so zhotoviteľom túto zmluvu alebo dodatok k tejto zmluve napriek tomu, že zhotoviteľ alebo niektorý subdodávateľ podľa zákona o registri alebo niektorý subdodávateľ podľa zákona o verejnom obstarávaní v čase uzatvorenia tejto zmluvy alebo dodatku k tejto zmluve nebol zapísaný do registra, kedy sa uplatňuje zákaz uzavrieť zmluvu. Za škodu sa na účely tohto ustanovenia považujú aj pokuty, ktoré bude musieť objednávateľ alebo členovia štatutárneho orgánu objednávateľa zaplatiť za porušenie zákazu uzavrieť zmluvu. Ustanovenie odseku 13.16 tohto článku sa použije primerane.
Zhotoviteľ sa zaväzuje zabezpečiť, aby ku dňu uzatvorenia tejto zmluvy a prípadných dodatkov k tejto zmluve koneční užívatelia výhod zhotoviteľa, prípadných subdodávateľov podľa zákona o registri a prípadných subdodávateľov podľa zákona o verejnom obstarávaní zapísaní v registri neboli osobami uvedenými v § 11 ods. 1 písm. c) zákona o verejnom obstarávaní. Zhotoviteľ vyhlasuje, že sa objednávateľ môže spoľahnúť na to, že koneční užívatelia výhod zhotoviteľa, prípadných subdodávateľov podľa zákona o registri a prípadných subdodávateľov poľa zákona o verejnom obstarávaní zapísaní v registri ku dňu uzatvorenia tejto zmluvy nie sú osobami uvedenými v § 11 ods. 1 písm. c) zákona o verejnom obstarávaní, a objednávateľ sa na toto vyhlásenie zhotoviteľa spolieha. Zhotoviteľ sa zaväzuje nahradiť objednávateľovi škodu, ktorá by mohla vzniknúť objednávateľovi tým, že uzavrel so zhotoviteľom zmluvu alebo uzavrie so zhotoviteľom prípadný dodatok k tejto zmluve v rozpore so zákazom podľa § 11 ods. 1 písm. c) a/alebo d) zákona o verejnom obstarávaní. Za škodu sa na účely tohto ustanovenia považujú aj pokuty, ktoré bude musieť objednávateľ zaplatiť za porušenie uvedeného zákazu. Ustanovenie odseku 13.16 tohto článku sa použije primerane.
[bookmark: _Ref108985978]Pokiaľ zhotoviteľ na preukázanie podmienok účasti vo verejnom obstarávaní využil finančné zdroje inej osoby a/alebo technické a odborné kapacity inej osoby, je povinný pri plnení tejto zmluvy skutočne relevantne používať uvedené zdroje, resp. uvedené kapacity tejto inej osoby, táto iná osoba musí spĺňať podmienky účasti stanovené objednávateľom v súťažnej dokumentácii pre takúto inú osobu a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona o verejnom obstarávaní a podľa rozhodnutia objednávateľ ani dôvody na vylúčenie podľa § 10 ods. 4 ani § 40 ods. 8 zákona o verejnom obstarávaní. V prípade, ak z akýchkoľvek dôvodov zhotoviteľ nebude môcť pri plnení tejto zmluvy používať zdroje, resp. kapacity tejto inej osoby, zhotoviteľ bude povinný ju bez zbytočného odkladu nahradiť novou osobou, ktorá spĺňa podmienky podľa prvej vety tohto ustanovenia, čo je zhotoviteľ zároveň povinný objednávateľovi preukázať. V opačnom prípade, ak zhotoviteľ ani na písomnú výzvu objednávateľa nezjedná nápravu, je objednávateľ oprávnený od tejto zmluvy odstúpiť. Pokiaľ má táto iná osoba a prípadne nová osoba, ktorá ju nahradí, zároveň postavenie subdodávateľa podľa zákona o verejnom obstarávaní alebo postavenie subdodávateľa podľa zákona o registri, uplatňujú sa aj ustanovenia tejto zmluvy týkajúce sa subdodávateľov.
Ak na strane zhotoviteľa vystupuje skupina dodávateľov, všetci členovia skupiny dodávateľov zodpovedajú za záväzky zhotoviteľa vyplývajúce z tejto zmluvy spoločne a nerozdielne a zaväzujú sa zotrvať v skupine dodávateľov počas celej doby trvania tejto zmluvy.
Činnosť, ktorú podľa osobitných predpisov môžu vykonávať iba osoby na to oprávnené podľa osobitných predpisov [vrátane osôb podľa článku 1 ods. 1.3 časti B) písm. n) až r) tejto zmluvy], je zhotoviteľ povinný uskutočňovať iba pomocou osôb, ktoré sú na to oprávnené podľa osobitných predpisov (ďalej len „odborník“). Odborníci musia mať platné oprávnenia, osvedčenia, certifikáty, preukazy alebo iné doklady k výkonu príslušných činností v súlade so všeobecne záväznými právnymi predpismi a technickými normami; povaha alebo existencia právneho vzťahu medzi zhotoviteľom a odborníkom nie je rozhodujúca. V prípade zahraničných osôb musia byť súčasne splnené osobitné podmienky pre výkon príslušných činností na území SR, napr. potvrdená registrácia stavbyvedúceho hosťujúcej alebo usadenej osoby v SR vydaná príslušným regulačným orgánom (Slovenská komora stavebných inžinierov). Odborníci musia spĺňať aj prípadné dodatočné požiadavky objednávateľa uvedené v tejto zmluve, najmä na vzdelanie a prax. Zhotoviteľ je zároveň povinný najneskôr do piatich (5) pracovných dní odo dňa nadobudnutia účinnosti tejto zmluvy, vždy však pred zapojením príslušnej osoby do vykonávania Diela, predložiť objednávateľovi doklady preukazujúce splnenie všetkých požiadaviek podľa tejto zmluvy a na žiadosť objednávateľa aj meno a kontaktné údaje odborníka; pri stavbyvedúcom aj bez tejto žiadosti. Pri zahraničných dokladoch musí zhotoviteľ preukázať ich rovnocennosť a splnenie požiadaviek pre ich uznanie alebo nostrifikáciu na území SR podľa všeobecne záväzných právnych predpisov. Ak zhotoviteľ nebude vykonávať príslušné činnosti iba prostredníctvom odborníkov (najmä ak neustanoví stavbyvedúceho), ak príslušná činnosť nebude vykonávaná v súlade s osobitnými predpismi alebo ak zhotoviteľ nesplní iné svoje povinnosti podľa tohto ustanovenia, objednávateľ bude oprávnený nariadiť prerušenie vykonávania diela v bezprostredne súvisiacom rozsahu, a to až do dosiahnutia nápravy; prerušenie vykonávania diela podľa tohto ustanovenia nemá vplyv na čas vykonávania a vykonania diela podľa tejto zmluvy ani na cenu za vykonanie diela.
Zhotoviteľ je povinný mať počas vykonávania Diela k dispozícii akreditované laboratórium nedeštruktívneho skúšania podľa normy EN ISO/IEC 17025:2017 v rozsahu potrebnom na riadne vykonanie kontrol a skúšok podľa tejto zmluvy. Splnenie tejto požiadavky je zhotoviteľ povinný preukázať v rámci súčinnosti úspešného uchádzača pred uzavretím tejto zmluvy podľa súťažnej dokumentácie a následne kedykoľvek počas trvania tejto zmluvy na požiadanie objednávateľa.
MLČANLIVOSŤ
Zhotoviteľ bude mať pri plnení tejto zmluvy prístup k informáciám týkajúcim sa objednávateľa a jeho podnikania, najmä k akýmkoľvek informáciám obchodnej, výrobnej, prevádzkovej, marketingovej, finančnej, majetkovej, organizačnej, personálnej, hospodárskej a/alebo technickej povahy. Tieto informácie alebo akékoľvek iné informácie verejne neprístupné a súvisiace s činnosťou objednávateľa, ktoré zhotoviteľ získa ústne, písomne alebo v akejkoľvek inej forme pri plnení tejto zmluvy alebo v jej súvislosti, sú predmetom obchodného tajomstva objednávateľa, alebo ich objednávateľ týmto označuje ako dôverné v zmysle ustanovenia § 271 Obchodného zákonníka (ďalej len „dôverné informácie“).
[bookmark: _Ref155176193]Zhotoviteľ sa zaväzuje, že počas trvania tejto zmluvy, ako aj po jej skončení
1. bude zachovávať mlčanlivosť o dôverných informáciách, najmä sa zaväzuje s dôvernými informáciami zaobchádzať ako s prísne tajnými, tieto dôverné informácie bez výslovného predchádzajúceho písomného súhlasu objednávateľa priamo alebo nepriamo tretej osobe neoznámiť, nesprístupniť, nezverejniť alebo pre seba alebo iného nevyužiť,
dq) písomne oznámi objednávateľovi akékoľvek okolnosti, ktoré by mohli viesť k vzniku konfliktu záujmov s objednávateľom, 
dr) použije dôverné informácie iba v súvislosti s plnením predmetu tejto zmluvy a na dosiahnutie účelu podľa tejto zmluvy, 
ds) obmedzí zverenie dôverných informácií iba tým svojim zamestnancom, ktorí sú určení na plnenie predmetu tejto zmluvy a u ktorých zabezpečuje dodržiavanie dôvernosti týchto informácií a povinností s tým súvisiacich, 
dt) o každom sprístupnení dôverných informácií tretej strane v prípadoch stanovených všeobecne záväznými právnymi predpismi bude informovať objednávateľa,
pričom sa uvedené povinnosti zaväzuje vykonávať so všetkou potrebnou odbornou starostlivosťou.
PROTIKORUPČNÉ OPATRENIA
Protikorupčný program. Objednávateľ sa snaží zabezpečiť, aby on a jeho dodávatelia tovaru a poskytovatelia služieb konali v súlade s literou a duchom zákona a s najprísnejšími etickými normami, rešpektujúc a ochraňujúc základné práva a slobody všetkých osôb, podporovali spravodlivé a rovné zaobchádzanie so všetkými osobami, poskytovali bezpečné a zdravé pracovné podmienky, rešpektovali a ochraňovali ŽP a prijímali vhodné systémy riadenia a podnikania etickým spôsobom. S víziou bojovať proti korupcii aj na úseku zmluvných vzťahov objednávateľ žiada od zhotoviteľa, aby v akejkoľvek súvislosti s touto zmluvou, čo pre účely tohto článku zahŕňa aj súvislosť s jej uzatváraním, plnením, skončením a prípadným vymáhaním, aktívne prispel k napĺňaniu tohto cieľa implementáciou protikorupčných opatrení v zmysle tohto článku.
[bookmark: _Ref108987317]Zákaz korupcie. Zmluvné strany sa zaväzujú, že v akejkoľvek súvislosti s touto zmluvou oni, ich štatutárne orgány, členovia štatutárnych a iných orgánov, ich členovia, zamestnanci a spolupracujúce osoby, ich zástupcovia a ďalšie osoby konajúce v ich mene alebo za nich vrátane ich subdodávateľov nebudú konať tak, že by priamo alebo cez sprostredkovateľa pre seba alebo pre inú osobu prijali, žiadali alebo si dali sľúbiť úplatok na to, aby porušili svoje povinnosti vyplývajúce zo zamestnania, povolania, postavenia alebo funkcie alebo zneužili alebo umožnili zneužiť účasť na hospodárskej súťaži, alebo aby svojím vplyvom takto pôsobili na výkon zamestnania, povolania, postavenia alebo funkcie inej osoby, alebo za to, že už tak urobili, alebo že by priamo alebo cez sprostredkovateľa sľúbili, ponúkli alebo poskytli úplatok inému na to, aby porušil svoje povinnosti vyplývajúce zo zamestnania, povolania, postavenia alebo funkcie alebo zneužil alebo umožnil zneužiť účasť na hospodárskej súťaži, alebo za to, že bude svojím vplyvom takto pôsobiť na výkon zamestnania, povolania, postavenia alebo funkcie inej osoby, alebo za to, že už tak urobil, alebo z ktoréhokoľvek z týchto dôvodov priamo alebo cez sprostredkovateľa poskytli, ponúkli alebo sľúbili úplatok inej osobe, a to všetko aj v súvislosti s obstarávaním veci súkromného záujmu, a potvrdzujú, že nevedia o tom, že by došlo k porušeniu tohto ustanovenia. Úplatkom sa na účely tohto článku rozumie vec alebo iné plnenie majetkovej či nemajetkovej povahy, na ktoré nie je právny nárok. Za úplatok sa nepovažuje dar, ktorý nepresahuje bežné chápanie čestnej obchodnej praxe, je v súlade s dobrými mravmi súťaže, nie je spôsobilý privodiť ujmu iným súťažiteľom alebo spotrebiteľom a je primeraný okolnostiam, kedy predstavuje bežný prejav zdvorilosti alebo pohostinnosti, pokiaľ nemôže za žiadnych okolností v obdarovanom vzbudiť pocit zaviazanosti a ani podozrenie, že darca očakáva určité správanie alebo sa snaží darom ovplyvniť rozhodnutie obdarovaného; v prípade pochybností, či sú splnené podmienky pre to, aby sa určité plnenie považovalo za takýto dar, platí, že tieto podmienky splnené nie sú a jedná sa o úplatok. Konaním sa na účely tohto článku rozumie aj opomenutie takého konania, na ktoré je osoba podľa okolností a svojich pomerov povinná.
[bookmark: _Ref31287999]Oznamovacia povinnosť. Zmluvné strany sa zaväzujú akékoľvek konanie zakázané podľa odseku 15.2 tohto článku alebo prípravu naň bez zbytočného odkladu potom, čo sa o ňom dozvedia, oznámiť orgánu činnému v trestnom konaní alebo Policajnému zboru. Oznámenie je možné urobiť aj objednávateľovi.
[bookmark: _Ref108987367]Účtovná evidencia. Zhotoviteľ sa zaväzuje, že všetky výnosy a príjmy získané v akejkoľvek súvislosti s touto zmluvou, všetky pohyby majetku v akejkoľvek súvislosti s touto zmluvou a všetky náklady a výdavky vynaložené v akejkoľvek súvislosti s touto zmluvou bude účtovne evidovať správne a úplne, že všetky účtovné záznamy, faktúry a iné dokumenty týkajúce sa uvedených účtovných prípadov budú verne odzrkadľovať charakter a množstvo uvedených účtovných prípadov a že žiadne plnenia neevidované v účtovnej evidencii nebudú realizované. Zhotoviteľ zároveň potvrdzuje, že nedošlo k porušeniu tohto ustanovenia.
[bookmark: _Ref108987319]Konflikt záujmov. Zmluvné strany sa ďalej zaväzujú prijať opatrenia na systémové riešenie možného konfliktu záujmov, najmä transparentné a dokumentované oznamovanie možného konfliktu záujmov, vystúpenie dotknutej osoby z rozhodovacieho procesu a jej nahradenie osobou, u ktorej konflikt záujmov nie je prítomný. Konfliktom záujmu sa na účely tohto článku rozumie situácia, keď by obchodný, finančný, rodinný, politický alebo osobný záujem mohol zasahovať do úsudku osôb pri výkone ich zamestnania, povolania, postavenia alebo funkcie.
[bookmark: _Ref108987444]Dotknuté osoby. Zhotoviteľ sa zaväzuje, že povinnosti podľa odsekov 15.2 až 15.5 tohto článku uloží svojmu štatutárnemu orgánu, členom svojho štatutárneho a iných orgánov, svojim členom, zamestnancom a spolupracujúcim osobám, svojim zástupcom a ďalším osobám konajúcim v jeho mene alebo za neho vrátane svojich subdodávateľov, u ktorých identifikuje korupčné riziko alebo možnosť výskytu konfliktu záujmov s prihliadnutím k úlohám, ktoré tá-ktorá osoba v danom prípade prevzala alebo prevezme, alebo ktoré sa podieľajú na plnení povinností podľa odseku 15.4 tohto článku. Korupčným rizikom sa na účely tohto článku rozumie príležitosť, pravdepodobnosť alebo možnosť konania zakázaného podľa odseku 15.2 tohto článku alebo existencia príčin alebo podmienok uľahčujúcich vznik situácie priaznivej pre konanie zakázané podľa odseku 15.2 tohto článku.
OSOBNÉ ÚDAJE
Transparentné informácie o prípadnom spracúvaní osobných údajov objednávateľom v súvislosti s plnením tejto zmluvy sú k dispozícii na webovom sídle objednávateľa www.mhth.sk.
Každá zmluvná strana má postavenie samostatného prevádzkovateľa a je povinná samostatne plniť povinnosti podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe týchto údajov, ktorým sa zrušuje smernica 95/46/ES (všeobecné nariadenie o ochrane údajov), zákona č. 18/2018 Z. z. o ochrane osobných údajov a o zmene a doplnení niektorých zákonov a ich vykonávacích a ďalších súvisiacich predpisov.
Každá zo zmluvných strán je oprávnená po predchádzajúcom upozornení druhej zmluvnej strany zhotovovať obrazové snímky a obrazové a zvukové záznamy zo stretnutí (najmä kontrolných dní), telefonických rozhovorov a kontrol plnenia tejto zmluvy, pričom sa zmluvné strany dohodli a súhlasia s tým, že tieto nahrávky budú slúžiť ako rozhodujúci zdroj informácií a budú spôsobilým dôkazným prostriedkom.
UKONČENIE ZMLUVY 
Odstúpenie od zmluvy sa spravuje príslušnými ustanoveniami Obchodného zákonníka, pokiaľ táto zmluva nestanovuje niečo iné. 
Dôvody pre odstúpenie od zmluvy zo strany objednávateľa sú vždy uvedené v jednotlivých ustanoveniach tejto zmluvy. Pre vylúčenie pochybností platí, že ak je v zmluve uvedené, že určité porušenie zmluvy zhotoviteľa je podstatné, znamená to, že objednávateľ je oprávnený od tejto zmluvy odstúpiť okamžite, ak v danom ustanovení nie je stanovená iná podmienka.
Zmluvné strany sú oprávnené od tejto zmluvy odstúpiť v prípadoch, ak bol na majetok druhej zmluvnej strany vyhlásený konkurz alebo iné konanie, ktorého cieľom je kolektívne uspokojenie jej veriteľov, bolo proti nej zastavené konkurzné konanie pre nedostatok majetku alebo zrušený konkurz pre nedostatok majetku alebo je druhá zmluvná strana v likvidácii. Zhotoviteľ je oprávnený odstúpiť od zmluvy, ak objednávateľ bude napriek písomnému upozorneniu zhotoviteľa doručeného objednávateľovi v omeškaní s úhradou ktorejkoľvek faktúry o viac ako tridsať (30) dní po doručení uvedeného písomného upozornenia.
Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto zmluvy v prípade, ak toto neplnenie nastalo v dôsledku okolností vylučujúcich zodpovednosť. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Tá zmluvná strana, ktorá sa odvoláva na okolnosti vylučujúce zodpovednosť, je povinná ich oznámiť druhej strane neodkladne, najneskôr však do piatich (5) dní po jej vzniku. Nedostatok pracovných síl a/alebo materiálu u zhotoviteľa a/alebo jeho subdodávateľov ani štrajk zamestnancov zhotoviteľa a/alebo jeho subdodávateľov, resp. objednávateľa sa nepovažujú za okolnosti vylučujúce zodpovednosť. Ak okolnosti vylučujúce zodpovednosť trvajú dlhšie ako šesť (6) mesiacov, každá zo zmluvných strán je oprávnená od zmluvy odstúpiť.
Odstúpenie od zmluvy sa stáva účinným doručením písomného oznámenia o odstúpení druhej zmluvnej strane a nemá vplyv na ustanovenia o dôvernosti, ktoré zostávajú platné a účinné. Odstúpenie od zmluvy má účinky iba pre tie plnenia zhotoviteľa, u ktorých ešte nedošlo k ich odovzdaniu a riadnemu prevzatiu objednávateľom. Poskytnuté a objednávateľom riadne prevzaté plnenie si zmluvné strany nebudú vracať (účinky ex nunc). Nároky žiadnej zo zmluvných strán vzniknuté vo vzťahu k plneniam už odovzdaným a riadne prevzatým objednávateľom nebudú odstúpením od zmluvy dotknuté.
Pri predčasnom ukončení zmluvy z akéhokoľvek dôvodu bude rozsah dovtedy vykonaných prác stanovený v súlade s ustanoveniami platnými pre riadne odovzdanie a prevzatie diela, pričom sa tieto ustanovenia použijú v plnom rozsahu. Zhotoviteľ bude povinný najneskôr do pätnástich (15) pracovných dní odo dňa účinnosti odstúpenia od zmluvy vypratať stavenisko a protokolárne odovzdať objednávateľovi všetky veci a doklady prevzaté od neho za účelom zhotovovania diela, ako aj atesty, revízie, potvrdenia a doklady týkajúce sa dovtedy vykonaných častí diela. Termín prevzatia a odovzdania dovtedy vykonaných častí diela určí objednávateľ a vhodným spôsobom ho oznámi zhotoviteľovi, pričom zhotoviteľ sa zaväzuje objednávateľom stanovený termín rešpektovať. Zhotoviteľ bude pri predčasnom ukončení zmluvy oprávnený požadovať zaplatenie alikvotnej ceny za dielo, ktorá zodpovedá rozsahu skutočne vykonaných prác do času predčasného ukončenia zmluvy.
Predčasné ukončenie zmluvy bez ohľadu na zmluvnú stranu, ktorá túto zmluvu ukončila, sa nedotýka zodpovednosti zhotoviteľa za vady dovtedy vykonaného diela ani plynutia záručných dôb podľa tejto zmluvy. Pri predčasnom ukončení tejto zmluvy začne príslušná záručná doba na dovtedy vykonané a objednávateľom protokolárne prevzaté plnenia plynúť dňom ich protokolárneho prevzatia podľa odseku 17.6 tohto článku; ak boli prevzaté s vadami alebo nedorobkami, dňom nasledujúcim po dni protokolárneho odstránenia poslednej z nich.
KOMUNIKÁCIA
Všetky listiny, objednávky, dokumenty, požiadavky a oznámenia (ďalej len „oznámenia“) budú medzi zmluvnými stranami zabezpečované listami doručenými poštou alebo osobne alebo 
e-mailom, pokiaľ v tejto zmluve nie je pre určitú formu komunikácie vyhradený len určitý spôsob doručovania. Ak bolo oznámenie zasielané poštou, považuje sa za doručené dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu podľa odseku 18.2 tohto článku vrátila späť odosielateľovi. Ak bolo oznámenie zasielané e-mailom alebo doručované osobne v pracovný deň v čase do 14:00 hod., považuje sa za doručené v momente prenosu, resp. doručenia oznámenia, inak v nasledujúci pracovný deň. 
Pre objednávateľa budú všetky oznámenia doručované na adresu:
MH Teplárenský holding, a.s., závod Žilina
Košická 11, 011 87 Žilina
a pre zhotoviteľa budú všetky oznámenia doručované na adresu: 
_______________________________________________________
________________________________________________________
alebo na akúkoľvek inú adresu alebo e-mailovú adresu, ktoré budú druhej zmluvnej strane vopred písomne oznámené.
Zmluvné strany sa zaväzujú bez zbytočného odkladu po uzatvorení tejto zmluvy písomne si navzájom oznámiť svoje kontaktné osoby s uvedením ich mien, priezvisk, e-mailových adries a telefónnych čísel. Pokiaľ zmluvné strany v písomnom oznámení neurčia inak, tieto kontaktné osoby budú poverené, resp. splnomocnené na vzájomnú komunikáciu zmluvných strán vo všetkých záležitostiach týkajúcich sa tejto zmluvy a jej plnenia. Zmluvné strany môžu vymedziť oblasť pôsobnosti príslušných kontaktných osôb, a to najmä na konanie v mene zmluvných strán vo veciach zmluvných, vo veciach technických, na výkon funkcie stavbyvedúceho/šéfmontéra, resp. technického dozoru a zmenového inžiniera, vo veciach BOZP, vo veciach ŽP, vo veciach kybernetickej bezpečnosti, prípadne v ďalších oblastiach týkajúcich sa realizácie tejto zmluvy. Poverenie, resp. splnomocnenie písomne oznámených kontaktných osôb trvá až do času zmeny alebo odvolania poverenia, resp. splnomocnenia, ktorým sa rozumie aj oznámenie nových kontaktných osôb druhej zmluvnej strane.
V písomnom oznámení podľa tohto odseku môže objednávateľ osobitne určiť kontaktné osoby určené na odsúhlasovanie termínu a spôsobu vykonania profylaxie a ďalších zásahov podľa článku 6 ods. 6.17 tejto zmluvy, na nahlasovanie porúch a bezpečnostných incidentov podľa článku 6 ods. 6.18 tejto zmluvy a na komunikáciu podľa príloh H až J. Určenie týchto osôb ani jeho následná zmena alebo odvolanie nevyžadujú uzavretie dodatku k tejto zmluve.
Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa tejto zmluvy, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany, ako aj zmeny v kontaktných osobách. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.
Komunikácia týkajúca sa plnenia tejto zmluvy bude prebiehať v slovenskom jazyku. Objednávateľ bude akceptovať aj komunikáciu v českom jazyku.
ZÁVEREČNÉ USTANOVENIA
Táto zmluva sa spravuje zákonmi Slovenskej republiky bez prihliadnutia ku kolíznym normám. Súdy Slovenskej republiky majú výlučnú právomoc na rozhodovanie akýchkoľvek sporov týkajúcich sa tejto zmluvy.
Právne vzťahy, pokiaľ nie sú osobitne upravené touto zmluvou, sa spravujú ustanoveniami tejto zmluvy, ktoré upravujú vzťahy obsahom aj účelom im najbližšie. Právne vzťahy neupravené touto zmluvou sa riadia ustanoveniami Obchodného zákonníka č. 513/1991 Zb. v znení neskorších predpisov a v jeho rámci ustanoveniami Občianskeho zákonníka č. 40/1964 Zb. v znení neskorších predpisov a súvisiacimi predpismi.
Táto zmluva sa môže meniť alebo zrušiť dohodou zmluvných strán iba v písomnej forme.
Ak by sa dôvod neplatnosti vzťahoval len na časť tejto zmluvy, bude neplatnou len táto časť.
Táto zmluva tvorí úplnú dohodu medzi zmluvnými stranami týkajúcu sa predmetnej záležitosti. Podpisom tejto zmluvy zanikajú všetky predchádzajúce písomné a ústne dohody súvisiace s predmetom tejto zmluvy a žiadna zo zmluvných strán sa nemôže dovolávať zvláštnych v tejto zmluve neuvedených ústnych dojednaní a dohôd.
Táto zmluva bola vyhotovená v štyroch (4) rovnopisoch, po dvoch (2) pre každú zmluvnú stranu.
Táto zmluva nadobúda platnosť dňom jej podpisu oboma zmluvnými stranami a účinnosť dňom, v ktorom sa splnia podmienky pre nadobudnutie účinnosti tejto zmluvy a samostatnej zmluvy o dielo na Parný kotol FNsP, ktoré spoločne zabezpečujú realizáciu Modernizačného projektu podľa článku 1 ods. 1.13 tejto zmluvy, pričom účinnosť tejto zmluvy je osobitne podmienená kumulatívnym splnením podmienok podľa odsekov 19.8 až 19.10 tohto článku.
[bookmark: _Ref129683154]Zmluvné strany berú na vedomie, že objednávateľ je v zmysle § 2 ods. 3 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinnou osobou, a preto je táto zmluva v zmysle § 5a zákona o slobode informácií v spojení s § 47a Občianskeho zákonníka č. 40/1964 Zb. v znení neskorších predpisov povinne zverejňovanou zmluvou. Zmluvné strany berú na vedomie, že účinnosť tejto zmluvy je v zmysle § 47a Občianskeho zákonníka v nadväznosti na § 5a zákona o slobode informácií podmienená jej zverejnením v Centrálnom registri zmlúv vedenom Úradom vlády SR.
[bookmark: _Ref129683138][bookmark: _Ref129683213]Vzhľadom na financovanie diela s využitím príspevku verejné obstarávanie zákazky na vykonanie diela vrátane tejto zmluvy podlieha povinnej administratívnej finančnej kontrole verejného obstarávania (ďalej len „kontrola obstarávania“) zo strany poskytovateľa príspevku a/alebo inej oprávnenej osoby. Zmluvné strany sa dohodli, že táto zmluva nadobudne účinnosť dňom nasledujúcim po doručení úkonu poskytovateľa príspevku alebo inej oprávnenej osoby, ktorým sa kontrola obstarávania končí, (ďalej len „správa z kontroly“) objednávateľovi, ak v rámci kontroly obstarávania neboli identifikované nedostatky, ktoré by mali alebo mohli mať vplyv na výsledok verejného obstarávania, výsledkom ktorého je uzatvorenie tejto zmluvy; inak táto zmluva účinnosť nenadobudne, ibaže objednávateľ písomne oznámi zhotoviteľovi v lehote tridsiatich (30) dní odo dňa doručenia správy z kontroly objednávateľovi, že súhlasí s výškou finančnej opravy alebo inej korekcie uvedenej v správe z kontroly; v takom prípade táto zmluva nadobudne účinnosť dňom nasledujúcim po doručení takého oznámenia objednávateľa zhotoviteľovi.
Objednávateľ sa zaväzuje podať žiadosť o vykonanie kontroly obstarávania najneskôr tridsať (30) dní odo dňa uzatvorenia tejto zmluvy. Objednávateľ je povinný obratom informovať zhotoviteľa o doručení správy z kontroly objednávateľovi a jej obsahu, ktorý je rozhodujúci pre nadobudnutie účinnosti tejto zmluvy. Objednávateľ je oprávnený od tejto zmluvy odstúpiť pred poskytnutím plnenia z nej vyplývajúceho, ak na základe výsledkov kontroly obstarávania nie je možné spolufinancovanie plnenia z nej vyplývajúceho s využitím príspevku. Zhotoviteľ je povinný poskytnúť potrebnú súčinnosť oprávneným osobám vykonávajúcim kontrolu obstarávania.
 Ak táto zmluva nenadobudne účinnosť najneskôr do 31. 10. 2027, objednávateľ je oprávnený od tejto zmluvy odstúpiť písomným oznámením doručeným zhotoviteľovi. Zhotoviteľovi v dôsledku nenadobudnutia účinnosti tejto zmluvy alebo odstúpenia objednávateľa podľa tohto odseku nevzniká nárok na náhradu škody, ušlého zisku ani nákladov vynaložených v očakávaní nadobudnutia účinnosti tejto zmluvy. Na účely uplatnenia práva objednávateľa podľa tohto odseku sa podmienky účinnosti podľa odsekov 19.7, 19.9 a 19.10 tohto článku nepoužijú; tento odsek nadobúda účinnosť dňom nasledujúcim po zverejnení tejto zmluvy v Centrálnom registri zmlúv.
Neoddeliteľnou súčasťou tejto zmluvy sú nasledujúce pre zmluvné strany záväzné prílohy:
1. Príloha A – Opis diela,
1. Príloha B – Technická špecifikácia hlavných dodávok,
1. Príloha C – Výkaz výmer z ponuky,
1. Príloha D – Podmienky bezpečného výkonu prác,
1. Príloha E – Zásady dodržiavania ochrany životného prostredia,
1. Príloha F – Zoznam subdodávateľov podľa zákona o registri,
1. Príloha G – Zoznam subdodávateľov podľa zákona o verejnom obstarávaní,
1. Príloha H - Zmluva o zabezpečení plnenia bezpečnostných opatrení a notifikačných povinností podľa zákona o kybernetickej bezpečnosti,
1. Príloha I - Všeobecné pravidlá pre partnerské firmy dodávajúce OT infraštruktúru a softvér,
1. Príloha J - Smernica – Politiky kybernetickej a informačnej bezpečnosti pre dodávateľov a tretie strany (PKIB).
Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.
Za objednávateľa:				Za zhotoviteľa:


V Bratislave dňa _______________		V _______________________ dňa _______________




Ing. Adrián Jenčo LL. M., MBA			___________________________________________
predseda predstavenstva			___________________________________________




JUDr. Róbert Spál, LL. M., MBA			___________________________________________
podpredseda predstavenstva			___________________________________________



Príloha A – Opis diela
„STAVEBNÉ ÚPRAVY EXISTUJÚCICH ROZVODOV TEPLA A ZMENA MÉDIA Z PARNÉHO NA HORÚCOVODNÉ - DRUHÁ ČASŤ, POKRAČOVANIE V2 MESTO“ 
IV. ETAPA OD AUPARK PO ZAT 
(Hlavný rozvod, Rozvod FNsP, OST – Ostatné, OST – FNsP, OST – Bytterm a rozšírenie technológie CVS)
Samostatný dokument priložený!































Príloha B – Technická špecifikácia hlavných dodávok
Samostatný dokument priložený!





































[bookmark: _Hlk188012072]Príloha C – Výkaz výmer z ponuky

1. Zhotoviteľ ako uchádzač je povinný priložiť k svojej ponuke ním ocenený výkaz výmer z podkladovej dokumentácie bez vecných zmien položiek. Zhotoviteľ ako uchádzač vyplní jednotkové ceny v eurách bez medzier a zaokrúhlené najviac na dve desatinné miesta pre všetky položky. Nie je dovolené v ponukovom výkaze výmer vytvárať nové položky ani existujúce položky vecne meniť či meniť počty merných jednotiek položiek; vypĺňajú sa len bunky, ktoré sú osobitne označené, t. j. zásadne jednotkové ceny položiek. Ponukový výkaz výmer uchádzač predkladá vo formáte *.xls, resp. *.xlsx.
2. [bookmark: _Ref177991372]Celková maximálna cena za dielo podľa článku ‎2 ods. ‎2.1 zmluvy o dielo je určená ako suma súčinov jednotkových cien a počtov merných jednotiek všetkých položiek z ponukového výkazu výmer.
3. [bookmark: _Ref177992604]Celková maximálna cena za dielo musí pokryť všetky náklady a výdavky potrebné na riadne a včasné vykonanie diela a splnenie všetkých záväzkov zhotoviteľa vyplývajúcich zo zmluvy o dielo z hľadiska komplexného zhotovenia diela. Celková maximálna cena za dielo a jednotkové ceny v ponukovom výkaze výmer sú úplné a zahŕňajú nielen dodávky a práce výslovne uvedené v príslušných položkách, ale aj všetky ostatné náklady a výdavky potrebné na vykonanie diela a súvisiace s vykonaním diela vrátane nákladov uvedených v článku ‎2 ods. ‎2.2 zmluvy o dielo, ako aj fixné náklady, režijné náklady a zisk zhotoviteľa, pri ktorých sa má za to, že sú rovnomerne rozložené vo všetkých jednotkových cenách.
4. V prípade, ak zhotoviteľ ako uchádzač predkladá ekvivalentné riešenie, musí mať v celkovej maximálnej cene za dielo a v príslušných jednotkových cenách ekvivalentného riešenia zahrnuté všetky náklady spojené so zabudovaním ekvivalentu do diela a plnením súvisiacich povinností vrátane s tým vyvolaných projektových prác, inžinierskej činnosti, zabezpečením údajov, očakávaných dodatočných schválení vrátane zmien vyjadrení a rozhodnutí týkajúcich sa diela, ako aj potrebných skúšok a osvedčení.
5. [bookmark: _Ref177992606]Do celkovej maximálnej ceny za dielo sa nezahŕňajú náklady a výdavky, ktoré podľa zmluvy o dielo platí objednávateľ (napr. článok ‎2 ods. ‎2.3 zmluvy o dielo).
6. [bookmark: _Ref177993378]Ak je vo výkaze výmer alebo v sumárnom výkaze výmer uvedená samostatná položka alebo tabuľka plánovaného použitia NZT pre vybrané OST alebo odberné miesta, zhotoviteľ je povinný túto položku oceniť v súlade s pokynmi objednávateľa. Takto ocenené náklady sú zahrnuté v Celkovej maximálnej cene za Dielo. Samostatné ocenenie plánovaného použitia NZT nezakladá zhotoviteľovi nárok na samostatnú úhradu nad rámec Celkovej maximálnej ceny za Dielo. Ak bude skutočný rozsah plánovaného použitia NZT pri OST alebo odberných miestach podľa predchádzajúceho bodu nižší než rozsah predpokladaný vo výkaze výmer alebo v sumárnom výkaze výmer, cena za Dielo sa zníži podľa nevyužitého rozsahu a jednotkových cien uvedených v príslušnej položke alebo tabuľke plánovaného použitia NZT. Samostatná položka alebo tabuľka plánovaného použitia NZT sa vzťahuje iba na OST alebo odberné miesta výslovne uvedené vo výkaze výmer alebo v sumárnom výkaze výmer. Náklady na zabezpečenie NZT v ostatných prípadoch, v ktorých povinnosť zabezpečiť NZT vyplýva z tejto zmluvy, prílohy A alebo Schváleného harmonogramu, sú zahrnuté v Celkovej maximálnej cene za Dielo a nie sú samostatne merateľnou položkou. Tým nie je dotknutá povinnosť zhotoviteľa znášať náklady na NZT, ktorých potreba, rozsah, miesto alebo doba prevádzky vznikne alebo sa rozšíri z dôvodov na strane zhotoviteľa podľa článku ‎7 zmluvy o dielo. Samostatná položka alebo tabuľka plánovaného použitia NZT slúži iba na ocenenie plánovaného použitia NZT pri OST alebo odberných miestach v nej výslovne uvedených; tým nie je dotknutá povinnosť zhotoviteľa zabezpečiť NZT aj v iných prípadoch, ak táto povinnosť vyplýva zo zmluvy o dielo, prílohy A, Harmonogramu alebo Schváleného harmonogramu.
7. Celkovú maximálnu cenu za Dielo možno zvýšiť výlučne v prípadoch a za podmienok výslovne uvedených v článku ‎2 zmluvy o dielo, najmä v súvislosti so zmenou Diela podľa ods. ‎2.5 a ‎2.7 alebo uplatnením mechanizmu indexácie podľa ods. ‎2.8, a iba na základe písomného dodatku k zmluve o dielo. Ak zvýšenie Celkovej maximálnej ceny za Dielo súvisí so zmenou projektovej dokumentácie, naviac prácami alebo menej prácami, uplatní sa aj zmenové konanie podľa článku ‎6 ods. ‎6.6 a článku ‎7 ods. ‎7.7 zmluvy o dielo.
8. Uvedené musí zhotoviteľ ako uchádzač pri oceňovaní výkazu výmer z podkladovej dokumentácie brať do úvahy a za tým účelom je povinný okrem výkazu výmer z podkladovej dokumentácie podrobne preštudovať najmä samotnú zmluvu o dielo vrátane jej príloh, ako aj ostatnú podkladovú dokumentáciu vrátane textovej, grafickej a ďalšej časti, aby sa dôkladne oboznámil s detailným popisom požadovaných dodávok a prác a so spôsobom, akým sa majú realizovať.
9. Ak výkaz výmer z podkladovej dokumentácie neobsahuje konkrétnu položku pre požadované alebo predpokladané dodávky alebo práce, je povinnosťou a zodpovednosťou zhotoviteľa ako uchádzača dodávky a práce rovnakého alebo podobného charakteru zahrnúť do príbuzných alebo súvisiacich položiek, kam logicky patria, aj keby sa na ne príslušné položky výkazu výmer z podkladovej dokumentácie na prvý pohľad priamo nevzťahovali.
10. Potom, ako zmluva o dielo nadobudne účinnosť, zhotoviteľ v súlade s článkom ‎1 ods. ‎1.3 časťou ‎A) písm. ‎a) zmluvy o dielo spracuje výkaz výmer v podrobnostiach DRS (ďalej len „realizačný výkaz výmer“) podľa ním ponúknutého technického riešenia tak, aby tento vo väčšej miere podrobnosti v ňom uvádzaných ocenených jednotlivých položiek bol v súlade s ponukovým výkazom výmer a s v ňom uvádzanými ocenenými jednotlivými položkami.
11. Pokiaľ sa nebude jednať o uplatnenie článku ‎1 ods. ‎1.9 zmluvy o dielo, medzi ponukovým výkazom výmer a realizačným výkazom výmer, ktorý po uzatvorení zmluvy o dielo vypracuje zhotoviteľ a ktorý bude podliehať následnému schváleniu zo strany objednávateľa v zmysle článku ‎6 ods. ‎6.4 a ‎6.5 zmluvy o dielo, môžu vzniknúť rozdiely len z hľadiska ich podrobnosti, teda jednotlivé položky z ponukového výkazu výmer môžu byť v realizačnom výkaze výmer len podrobnejšie uvedené, „rozštiepené“ do viacerých položiek s tým, že súčin jednotkovej ceny a počtu merných jednotiek danej položky z ponukového výkazu výmer musí byť rovný súhrnu súčinov jednotkových cien a počtov merných jednotiek príslušných podrobnejšie uvedených položiek z realizačného výkazu výmer. Z tohto dôvodu nemôže dôjsť ani k zmene celkovej maximálnej ceny za dielo. Objednávateľ neschváli realizačný výkaz výmer, ktorý bude z vyššie uvedeného hľadiska v rozpore s ponukovým výkazom výmer.
12. Je zodpovednosťou zhotoviteľa ako uchádzača, aby do ponukového výkazu výmer zahrnul všetky náklady a výdavky potrebné na zhotovenie diela (bližšie v bodoch ‎3 až ‎6 tejto prílohy) a tieto nacenil v rámci príslušných položiek v množstvách prepočítaných na počty merných jednotiek uvádzané vo výkaze výmer z podkladovej dokumentácie. Počty merných jednotiek stanovené pre jednotlivé položky vo výkaze výmer z podkladovej dokumentácie sú len predpokladané a len orientačné, avšak v ponukovom výkaze výmer musia ostať zachované.
13. Nakoľko celkovú maximálnu cenu za dielo nie je možné navýšiť v prípade iného počtu merných jednotiek potrebného na zhotovenie diela oproti počtu merných jednotiek uvádzaným vo výkaze výmer z podkladovej dokumentácie a nie je dovolené meniť počty merných jednotiek v ponukovom výkaze výmer oproti výkazu výmer z podkladovej dokumentácie, zhotoviteľ ako uchádzač prípadný iný počet merných jednotiek zohľadní v jednotkovej cene príslušnej položky, pričom postupuje tak, že jednotkovú cenu položky prepočíta podielom počtu merných jednotiek uvádzaným vo výkaze výmer z podkladovej dokumentácie na ním predpokladaný počet merných jednotiek. Skutočné jednotkové ceny a skutočné počty merných jednotiek uvedie zhotoviteľ až v realizačnom výkaze výmer s tým, že súčin jednotkovej ceny a počtu mernej jednotky príslušnej položky ponukového výkazu výmer musí byť rovný súčinu jednotkovej ceny a počtu mernej jednotky tejto položky realizačného výkazu výmer, resp. súčinu jednotkových cien a počtov merných jednotiek príslušných podrobnejšie uvedených položiek realizačného výkazu výmer.
14. Zhotoviteľ v realizačnom výkaze výmer najmä uvedie tie počty merných jednotiek a tie jednotkové ceny, s ktorými pri vypracovaní ponuky skutočne počítal (na rozdiel od počtov merných jednotiek uvádzaných v ponukovom výkaze výmer), a súčasne z položiek ponukového výkazu výmer v realizačnom výkaze výmer vyčlení samostatné podrobnejšie položky pre tie plnenia, ktoré v ponukovom výkaze výmer nemali samostatné položky, ale ktoré budú pre realizáciu Diela potrebné, pričom  pri každej takejto položke uvedie, z ktorej pôvodnej položky ponukového výkazu výmer bola vyčlenená.
15. Na žiadosť objednávateľa zhotoviteľ podrobnejšie rozčlení akékoľvek položky realizačného výkazu výmer.
16. Informácie o počtoch merných jednotiek uvedených vo výkaze výmer z podkladovej dokumentácie sa nepovažujú za nevhodné pokyny objednávateľa v zmysle článku ‎1 ods. ‎1.9 zmluvy o dielo.
17. Kalkulačný vzorec
Pri oceňovaní nových položiek, ktoré nie sú uvedené v schválenom výkaze výmer, zhotoviteľ predloží objednávateľovi na schválenie návrh novej položky (nových položiek), v ktorom uvedie názov novej položky, mernú jednotku novej položky, podrobný popis prvkov novej položky (potrebné množstvo práce, materiálov, nasadenia technického vybavenia a dopravy) a rozbor ich spotreby na mernú jednotku novej položky, navrhne jednotkovú cenu novej položky odvodením z inej položky zo schváleného výkazu výmer zámenou príslušného prvku (napr. zámenou materiálu, technického vybavenia a pod.), ak je to možné, inak vytvorením novej položky, s podrobnou kalkuláciou podľa kalkulačného vzorca uvedeného nižšie podloženou príslušnými dokladmi, a vyčísli cenový dopad vypracovaný na základe navrhnutej jednotkovej ceny, resp. navrhnutých jednotkových cien.
Kalkulačný vzorec pre tvorbu jednotkovej ceny novej položky:
JC = PN + RN + PZ, kde
JC	jednotková cena novej položky,
PN	skutočné priame náklady zhotoviteľa spojené s realizáciou jednej mernej jednotky novej položky tvorené preukázateľnými nákladmi zhotoviteľa na materiál, mzdy, technické vybavenie a dopravu, preukázané aktuálnym dokladom (faktúra, cenník, ponuka apod.) vo vzťahu k nosným prvkom a na žiadosť objednávateľa aj vo vzťahu k ďalším prvkom, a to po zohľadnení predpokladaného množstva práce, materiálov, nasadenia technického vybavenia a dopravy týkajúceho sa diela,
RN	režijné náklady zhotoviteľa zahŕňajúce ostatné ekonomicky oprávnené náklady zhotoviteľa spojené s realizáciou jednej mernej jednotky novej položky vo výške 13,2 % z PN,
PZ	primeraný zisk zhotoviteľa vo výške 2,6 % z (PN + RN).
V prípade položky zabezpečovanej prostredníctvom subdodávateľa môže zhotoviteľ so súhlasom objednávateľa využiť aj nasledujúci kalkulačný vzorec pre tvorbu jednotkovej ceny novej položky:
JC = CS + NZ, kde
JC	jednotková cena novej položky,
CS	cena preukázateľne platená subdodávateľovi prepočítaná na mernú jednotku novej položky, preukázaná aktuálnym dokladom (faktúra, cenník, ponuka apod.), po zohľadnení predpokladaného množstva práce, materiálov, nasadenia technického vybavenia a dopravy týkajúceho sa diela, pričom výber subdodávateľa a subdodávky zhotoviteľ preukáže objednávateľovi najmenej tromi cenovými ponukami; objednávateľ je oprávnený požadovať od zhotoviteľa predloženie podrobnej kalkulácie CS spracovanej podľa zákona Národnej rady SR č. 18/1996 Z. z. o cenách v znení neskorších predpisov v režime ekonomicky oprávnených nákladov,
NZ	náklady zhotoviteľa spojené so zabezpečením a koordinovaním subdodávateľa a zahŕňajúce aj primeraný zisk zhotoviteľa vo výške 6,3 % z CS.
Nasleduje samotný výkaz výmer z ponuky. Jedná sa o samostatný dokument s vlastným číslovaním.
































Príloha D – Podmienky bezpečného výkonu prác

Príloha v osobitnom dokumente.


Príloha E – Zásady dodržiavania ochrany životného prostredia
 
Príloha v osobitnom dokumente.


Príloha F – Zoznam subdodávateľov podľa zákona o registri
	Zoznam subdodávateľov podľa zákona o registri (v tejto prílohe ďalej len „subdodávateľ)
	Údaj o predpokladaných finančných plneniach v prospech subdodávateľa [€]
	
	
	
	

	
	Označenie (zvyčajne obchodného) registra, v ktorom je subdodávateľ zapísaný, a číslo zápisu
	
	
	
	

	
	IČO subdodávateľa
	
	
	
	

	
	Sídlo alebo miesto podnikania subdodávateľa
	
	
	
	

	
	Obchodné meno subdodávateľa
	
	
	
	



Príloha G – Zoznam subdodávateľov podľa zákona o verejnom obstarávaní
	Zoznam subdodávateľov podľa zákona o verejnom obstarávaní (v tejto prílohe ďalej len „subdodávateľ)
	Údaje o osobe (osobách) oprávnenej konať za subdodávateľa v rozsahu meno a priezvisko, adresa pobytu a dátum narodenia
	
	
	
	Zhotoviteľ týmto na svoju česť vyhlasuje, že každý zo subdodávateľov podľa zákona o verejnom obstarávaní spĺňa alebo najneskôr v čase začatia realizovania ním vykonávanej časti diela a/alebo činnosti podľa zmluvy bude spĺňať podmienky stanovené všeobecne záväznými právnymi predpismi na úseku verejného obstarávania, najmä podmienky účasti týkajúce sa osobného postavenia v rozsahu podľa článku 15 ods. 15.2 súťažných podkladov, ako aj všetky ostatné podmienky stanovené všeobecne záväznými právnymi predpismi pre týmto subdodávateľom vykonávanú časť diela a/alebo činnosti podľa zmluvy, a že u subdodávateľa neexistovali a neexistujú dôvody na vylúčenie podľa ustanovenia § 40 ods. 6 písm. a) až g) a ods. 7 zákona o verejnom obstarávaní a podľa rozhodnutia objednávateľa ani podľa §10 ods. 4 a §40 ods. 8 zákona o verejnom obstarávaní.

V ____________ dňa _______________			____________________________________________________________ (podpisy)


	
	Označenie (zvyčajne obchodného) registra, v ktorom je subdodávateľ zapísaný, a číslo zápisu
	
	
	
	

	
	IČO subdodávateľa
	
	
	
	

	
	Sídlo alebo miesto podnikania subdodávateľa
	
	
	
	

	
	Obchodné meno subdodávateľa

